 Autor: MARJORIE LEWTY Titlu original: A LAKE IN KYOTO Titlu românesc: UN LAC ÎN KYOTO Traducător: MIHNEA COLUMBEANU Învăluită în liniștea grădinii de pe malul unui lac japonez, pe Sue Larkin a cuprins-o dintr-o dată un copleșitor dor de colinele verzi și aspre din Lake District Prin urmare, oferta lui Luke Masters de a o angaja ca menajeră a casei sale din Cumbria, unde locuia împreună cu fiul său, i s-a părut o ocazie prea bună ca s-o rateze Și, pe malul aceluiași lac din Kyoto, Luke a cerut-o în căsătorie iar liniștea lui Sue s-a spulberat Cum ar fi putut să fie fericită cu bărbatul pe care-l iubea, când dragostea lui pentru fosta soție era ca o boală de care nu putea să se vindece? Sue își iubea căminul din Lake District și pe omul care o adusese înapoi Dar cum ar fi putut să fie fericită cu Luke Masters, când dragostea lui pentru fosta soție îi rămânea ca un virus în sânge – o boală de care nu putea să se vindece? MARJORIE LEWTY UN LAC ÎN KYOTO Traducere de MIHNEA COLUMBEANU Capitolul 1 Era cu adevărat în Japonia Iar cel mai bine era că, din clipă-n clipă, avea să-l revadă pe Steve, după patru ani de zile Sue abia mai putea să respire de emoție, în timp ce stătea cu bagajele în sala de sosiri a aeroportului din Tokyo, înaltă și zveltă, cu părul blond aproape albit de soarele australian, și o arcuire veselă a buzelor Ochii ei de culoare albastru-închis scânteiau de bucurie nerăbdătoare, dar la drept vorbind palpitațiile păreau să i se amplifice cu fiecare moment, în timp ce scruta marea de fețe din jur – în majoritate, fețe japoneze, cu pielea ivorie – fără a găsi chipul slab și serios, de european, al fratelui ei Steve Se uită la ceas Și-l potrivise în timpul zborului de la Sydney, dar de-atunci trecuseră câteva săptămâni și era sigură că nu mai mergea bine Bănuia că stătea acolo de aproape douăzeci de minute Steve fusese întotdeauna rezonabil de punctual N-ar fi lăsat-o să aștepte singură într-un aeroport străin, unde toate inscripțiile erau în japoneză, iar difuzoarele turuiau cuvinte de neînțeles Dacă se oprise într-un loc greșit? La telefon, Steve spusese: "Ne întâlnim la aeroport" Crezuse că era destul de clar, însă acum începea să i se pară îngrozitor de vag Dacă în Tokyo exista și un alt aeroport? Dacă o văzuse de la distanță, n-o recunoscuse și plecase? Probabil că patru ani din viață petrecuți pe câmpiile unei crescătorii de vite din Australia o schimbaseră mai mult decât își dădea seama Diferența de la șaisprezece la douăzeci și unu contează enorm pentru o fată "Te-ai împlinit așa de frumos – Steve nici n-o să te mai recunoască", spusese cu mândrie mătușa Meg în zorii zilei trecute, când Sue decolase spre Sydney, cu Ross, începându-și călătoria către Tokyo Ross! Un moment, stând singură în mulțimea de necunoscuți, își dori să-l mai fi avut alături Ross – masiv, încet la vorbă, neînduplecat, demn de încredere Imediat, însă, își spuse: Nu Nu era Ross decât unul dintre tentaculele "caracatiței dragi" care se întindeau în jurul casei din Langeroo? Una dintre legăturile de afecțiune și recunoștință care o uneau tot mai strâns cu perspectiva unei vieți ce părea uneori la fel de plată și pustie ca pogoanele prăfuite și bătute de vânt ale fermei de vite Un gând care adesea o aducea în pragul deznădejdii Își scutură umerii supli, ca pentru a înlătura problemele care o sâcâiseră în ultima vreme Aceste câteva zile în Japonia aveau să-i dea ocazia de a pune totul în ordine Și mizase pe a-i explica dificultățile lui Steve, cu speranța că el avea să-i propună vreo soluție Dar unde era Steve? Începea să se îngrijoreze de-a binelea Toți ceilalți pasageri din avionul ei se împrăștiaseră Nu trebuia să intre în panică Într-un fel sau altul, ea și Steve nu se observaseră, dar îi știa adresa din Tokyo, nu trebuia decât să afle cum putea ajunge acolo Un ghișeu de informații, asta era soluția Într-o margine a sălii se întindea un șir de ghișee Oare înțelegeau engleza, iar ea le-ar fi înțeles instrucțiunile? Nu-i rămânea decât să spere că da În acel moment, observă că bărbatul înalt și brunet care stătea lângă o coloană, la câțiva metri distanță, consultându-și încruntat ceasul, încă nu plecase Îl mai observase și înainte, era genul de om care iese în evidență Mai înalt cu un cap decât toți cei din jur, îmbrăcat într-un costum gri care-i stătea impecabil pe umerii lați, se remarca imediat dintre japonezii mai scunzi, îmbrăcați atât de sobru în costume închise la culoare, și turiștii înfierbântați și obosiți care-și cărau bagajele în mâini sau cu cărucioarele Sue avea impresia clară că era englez, deși nu prea știa de ce Poate datorită aerului său detașat, a felului cum i se mișcau ochii peste mulțimea din jur, a undei de aroganță După patru ani de viață și muncă printre bărbații de la crescătoria din Langeroo, Sue nu-și mai făcea iluzii cu privire la eroul înalt și brunet din visele ei de adolescență În Langeroo, nu vorbeai despre cărțile citite, despre muzica preferată, despre locurile la care tânjeai Nu se discuta decât despre vite și oi, despre secetă și prețurile pieței Sue ezită, neîndrăznind să i se adreseze unui necunoscut Dar omul părea să se simtă la largul lui, era genul umblat, cosmopolit, și i-ar fi dat aproape sigur informațiile dorite Merita să riște Ridică valiza grea, își săltă mai bine pe umăr geanta și porni spre el, părând mai încrezătoare decât se simțea – Bună ziua – întâmplător, vorbiți engleza? întrebă ea Cu patru ani în urmă, când tocmai plecase din Anglia, ar fi putut începe cu un "Ăă mă scuzați " nesigur, dar viața în Australia îi risipise aproape toată sfiala înnăscută, făcând-o mai îndrăzneață Îi zâmbi cu speranță, fără să se gândească la felul cum arăta în costumul albastru ieftin, o idee mai închis decât nuanța ochilor, și cu fața încadrată de părul blond aproape alb Doi ochi cenușii ca oțelul se îngustară sub sprâncenele dese și negre, când bărbatul coborî privirea spre ea Urmă un moment de tăcere desăvârșită, iar Sue își spuse că, de fapt, tot greșise, că omul nu-i înțelegea spusele Apoi, chipul lui deveni rece ca gheața, de parcă un oblon i-ar fi acoperit orice expresie Făcu un gest de lehamite – Nu ține Cară-te de-aici Sue se holbă la el, uluită, cu buzele despărțite de uimire Ce făcuse, ce spusese, pentru numele lui Dumnezeu, ca să primească un asemenea răspuns Apoi, deodată, privindu-i chipul dur și de nepătruns, îi căzu fisa "Doamne", își spuse ea, "crede că încerc să să cum e vorba aia? să-l agăț" Făcând un efort să-și stăpânească râsul, spuse: – Nu vă alarmați, n-am nici un gând necuviincios Credeam doar că s-ar putea să fiți englez și mă întrebam dacă mi-ați putea spune cum pot ajunge la domiciliul fratelui meu din Tokyo Ar fi trebuit să mă aștepte, dar n-a venit și vreau să – Stai puțin, o întrerupse necunoscutul, încruntându-se Cum îl cheamă pe fratele dumitale? Lui Sue nu-i plăcea deloc tonul lui și, dacă n-ar fi avut la picioare valiza grea, ar fi plecat numaidecât – Nu cred că vă privește, replică ea, înțepată V-am cerut doar o informație Omul oftă greu, exasperat, dând clar de înțeles că o considera o muiere bătută-n cap cu care-și pierdea vremea de pomană – Se numește cumva Larkin? Steve Larkin? Sue dădu din cap, amuțită, simțind un fior de teamă Unde se afla Steve și cine era acest străin insolent? – Iar dumneata te numești ? – Sue Larkin, răspunse ea, ridicând infim bărbia Iar acum, când m-ați identificat, sper, ca nefiind o o fâșneață care v-a pus gând rău, poate-mi explicați și mie despre ce e vorba Trăsăturile lui aspre se relaxară, dar fără ca zâmbetul să-i lumineze ochii – Sunt Luke Masters Fratele dumitale mi-a cerut să te aștept la aeroport, dar mă tem că nu te-am recunoscut, după cum mi te-a descris – Dar de ce n-a venit chiar Steve? A pățit ceva? Sper că nu i s-a întâmplat nimic! Dintr-o dată, simți că o lua cu frig Fără să-și dea seama ce făcea, îl apucă de braț, scuturându-l cu putere Masters îi acoperi mâna cu a lui, pentru a o potoli, iar în acel moment o cuprinse o senzație stranie, nefamiliară Dacă ar fi stat s-o analizeze, ar fi pus-o pe seama îngrijorării pentru Steve – Nu te speria, n-a pățit nimic grav, replică Masters, destul de repezit A avut un accident de circulație aseară, în Kyoto E internat în spital Sue se temu că avea să leșine Se clătină pe picioare – Vai, te rog spune-mi imediat cât de grav e? Nu cumva ? – Liniștește-te, o întrerupse el, continuând să-i acopere mâna cu a lui Ți-am spus, nu e nimic serios Un braț fracturat și câteva contuzii cam urâte Va trebui să stea în spital câteva zile, atâta tot – Aha făcu Sue cu voce slabă, pentru a continua, și mai încet: crezi c-aș putea aș putea să stau jos, undeva, te rog? Doar câteva minute – Sigur că da Masters îi privi fața albită, apoi luă cu o mână valiza grea, cuprinzând-o pe după umeri cu celălalt braț, pentru a o conduce spre un cafe-bar – Ia loc, o pofti el Îți aduc ceva de băut Sue închise ochii, căci totul se învârtea în jurul ei, în cel mai ciudat fel, dar nu peste mult simți o atingere pe umăr și văzu că Masters se întorsese, cu o ceașcă de cafea neagră Barul era plin, iar el rămase în picioare, pe când Sue își bea cafeaua După ce goli ceașca, rotirea încăperii încetă Ridică privirea spre el – Îți mulțumesc, ai fost foarte amabil – Dacă ți-ai revenit, putem pleca O apucă de cot, conducând-o prin labirintul aeroportului, spre stația de taxiuri – Unde mergem? întrebă Sue – La hotelul unde stau eu, răspunse Luke Masters Mâine ne ducem la Kyoto – Mâine? ridică Sue tonul Nu-l pot vedea pe Steve azi? – Nu N-avem cum Până la Kyoto sunt trei sute de mile E prea târziu ca să mai ajungem acolo azi – Aha, răspunse Sue, privind pe fereastra taxiului Afară era prea întuneric ca să mai vadă mare lucru și o cuprinsese o deznădejde cumplită Numai de l-ar fi avut lângă ea pe Steve, nu pe acest străin care o făcea să se simtă ca o pacoste pe capul lui De săptămâni de zile visase numai călătoria asta, de când Steve îi scrisese că se însura cu prietena lui japoneză, Mariko, și îi impusese lui Sue să vină la nuntă "E timpul să ne revedem, surioară", scrisese el "A trecut prea multă vreme Acum, însă, se pare că mi-am creat o situație bună în cadrul firmei și-ți trimit banii de drum Trebuie să vii cu o zi sau două înainte de nuntă, ca să ai timp să cunoști familia lui Mariko din Kyoto și să vezi și tu peisajele O mulțime de temple, grădini și altele care o vor încânta pe micuța mea artistă Sue, fără îndoială Vei putea face câte desene vrei " Desene! Acest cuvânt o făcuse pe Sue să zâmbească Evident, Steve își imagina că viața la ferma de vite n-o schimbase deloc pe fata de care se despărțise la Heathrow, cu aproape patru ani în urmă – când el plecase în Japonia, unde-l aștepta o slujbă promițătoare, iar ea în Australia, pentru a sta la mătușa și unchiul pe care nu-i cunoștea Își mai amintea și acum crunta nefericire a acelor clipe Își dădu seama că omul de lângă ea vorbise și întoarse capul spre chipul cufundat în umbră – Poftim? întrebă ea, pe un ton vag – Te-am întrebat dacă ai călătorit bine, repetă Masters, fără a-și disimula un căscat – Da, mulțumesc, răspunse bățoasă Sue Ai fost foarte amabil că m-ai așteptat Ar fi vrut să adauge că nu era nevoie să-și mai bată capul cu ea, când se vedea clar cât îl plictisea această însărcinare – Am făcut tot ce-am putut, în situația existentă Văzând că nu părea dispus să intre în detalii, Sue îl întrebă: – La ce situație te referi? – Fratele dumitale și cu mine luaserăm cina împreună și am fost implicați amândoi în accident, spuse el, nepăsător – Vai de mine – și dumneata? N-ai fost rănit? întrebă grăbită Sue, cu vocea plină de căldură și îngrijorare Masters râse sec – Oricum, n-au părut dornici să mă țină în spital cu orice preț – Deci, ai fost rănit! insistă ea Și ai venit tocmai până la Tokyo ca să mă aștepți Nu trebuia, zău așa Dintr-o dată, îi descoperea o nouă față "Nu judeca niciodată omul după aparențe", se dojeni ea Probabil că se simțea îngrozitor, poate avea chiar și dureri – Stai cuminte, nu te agita, replică scurt Masters N-am nimic Își rezemă capul de spătar, închizând ochii "Nu te agita", spusese, iar aceste cuvinte îi treziseră o aminire La fel spusese și tatăl ei, când Sue încercase să-l oprească, la plecarea cu echipa de salvatori, pe munte, în iarna aceea îngrozitoare din urmă cu patru ani, când era deja răcit bocnă "Nu te agita, iubito", o temperase el "Trebuie neapărat să mă duc " Poate că, dacă s-ar fi agitat destul de tare atunci, ar fi reușit să-l oprească – poate Iar atunci, poate că tatăl ei nu s-ar fi îmbolănit de pleurezie și ar mai fi trăit și acum, iar ea ar fi rămas cu el, fericită, în iubitul ei Lake District Atât de mulți "poate" N-avea nici un rost să insiste asupra trecutului, când în prezent Steve zăcea în spital, la kilometri întregi distanță, iar ea trebuia să se bazeze pe acest străin dificil și năzuros ca s-o ducă la el În restul drumului rămase tăcută Traficul devenea tot mai dens, până când taxiul fu nevoit să oprească în mijlocul unui ambuteiaj îngrozitor Sue se uită pe fereastră Bulevardul era luminat ca ziua, sclipind de neoanele firmelor multicolore Deasupra erau agățate inscripții luminoase prelungi, în formă de flamuri, decorate cu straniile ideograme japoneze pe care ar fi dorit atât de mult să le poată descifra Văzu și o firmă pe care o înțelese – scria "Magazin de pantaloni" Nu-și putu stăpâni un chicotit Omul de lângă ea tresări, spunând: – Doamne, Dumnezeule, repede-am mai ajuns Sue își dădu seama că dormise Comentă și ea: – Ce oraș fantastic! Luke Masters aruncă o privire pe fereastră, spre strada scânteietoare – Comercial, replică el, pe un ton disprețuitor – Probabil, oftă Sue Dar, totuși, e foarte frumos Privește firma aceea – ce culori! – aceea cu albastru-azuriu și roșu-cinabru Masters întoarse capul, iar Sue constată că, pentru prima oară, ceva spus de ea îi atrăsese atenția – Japonezii sunt incapabili să facă lucruri urâte, comentă el O vei descoperi curând, cât timp stai pe-aici Pentru ei, frumusețea și armonia continuă să fie de o importanță vitală Era cel mai lung discurs pe care-l ținuse de când se întâlniseră Taxiul porni din nou, cu o smucitură, începând să-și croiască drum într-un slalom periculos printre mașini, pentru a opri în sfârșit în fața unui hotel gigantic Luke Masters părea să se descurce fără probleme Foarte curând, erau însoțiți în ascensor de o tânără japoneză în uniformă, care apoi descuie o ușă de pe un coridor lung, mochetat, și se dădu la o parte poftind-o pe Sue să intre, numai plecăciuni, zâmbete și declarații, într-o engleză corectă, că îi dorea o ședere cât mai plăcută Sue se înclină și zâmbi la rândul ei, întrucât așa păreau să dicteze regulile locale de politețe, răspunzând că nu se îndoia de calitatea sejurului Într-adevăr, camera era de-a dreptul luxoasă, după odăița zugrăvită în alb de la fermă Nu arăta chiar așa cum se așteptase După cărțile despre Japonia pe care le citise, își imaginase încăperi goale și reci, cu rogojini tatami pe jos, despărțite între ele prin paravane glisante și panouri de hârtie diafană Dar această cameră arăta ca orice alt dormitor, deși era mult mai mare și mai grandioasă Însă, la urma urmei, Sue nu locuise niciodată într-un hotel de lux Auzi ușa închizându-se în urma tinerei japoneze și se întoarse spre Luke, cu un surâs nesigur – Îți mulțumesc, de-acum încolo mă descurc singură, spuse ea Nu-i răspunse, iar Sue observă că, pe sub bronzul de pe față, se albise precum creta, privind-o parcă amețit În clipa următoare se clătină, bâjbâind după un sprijin pe care nu-l găsi Repezindu-se spre el, Sue îl apucă strâns de mână – Reazemă-te de mine, îi spuse ea, cuprinzându-i mijlocul, pe sub sacoul subțire Trupul lui era dur și ferm, iar Sue crezu o clipă că greutatea lui avea să-i doboare pe amândoi la podea, dar reuși cumva să-l sprijine și, împreună, traversară împleticiți camera, pentru a se prăbuși pe patul lat Sue gâfâia, cu respirația tăiată, simțindu-i greutatea care o apăsa Era o senzație extrem de ciudată și, un moment, avu un sentiment de apropiere, de intimitate aproape, care-i făcu inima să bată mai nesigur, înainte de a se strecura afară de sub el, ridicându-se în picioare Luke deschise ochii, privind-o buimac, nedumerit Apoi, își umezi buzele – Ce îngăimă el, încercând să se salte într-un cot – Stai puțin așa, nu face eforturi, îl sfătui Sue, împingându-l ușurel înapoi, de umeri Luke se lăsă la loc pe perne, strâmbându-se, cu pleoapele îngreunate Peste câteva momente, oftă adânc, iar Sue își dădu seama că adormise – Ei, na! pufni ea Era într-adevăr o situație foarte neobișnuită Ce putea face? Să-l trezească? Nu părea posibil, după cum arăta Rămase lângă pat, privindu-l, și-i văzu ridurile chipului obosit ștergându-se treptat Destins, chipul i se schimbase, părând mai tânăr, mai fericit, cu acea expresie de neajutorare proprie somnului Era aproape imposibil să-și mai amintească privirea dură și opacă pe care i-o adresase la aeroport Era într-adevăr foarte arătos – un chip care inspira putere, cu nas autoritar și bărbie pătrată, având o mică brazdă în mijloc Părul, brunet, avea acel luciu care trădează o sănătate perfectă Îi acoperea parțial fruntea lată, iar o șuviță groasă se abătuse peste un ochi Sue întinse mâna cu grijă și o dădu la o parte, la fel cum ar fi făcut cu Brian, tânărul ei văr de la fermă În chip ciudat, când o făcu, simți aceeași mică undă de tandrețe pe care i-o inspira uneori Brian când dormea Se întrebă câți ani o fi avut acest Luke – mult mai mulți decât Steve, cu siguranță Trebuia să aibă în jur de treizeci și cinci, față de cei douăzeci și șapte ai lui Steve Oare lucrau în aceeași companie? Steve era angajatul unui mare concern internațional, a cărui filială din Tokyo se ocupa de domeniul textilelor Deodată, Sue își dădu seama cât de foame îi era Se uită prin dormitor, văzând butoanele cu inscripții în șase limbi diferite Nu avea curaj să-l apese pe nici unul, nici să încerce telefonul de lângă pat În perete era încastrat un mic frigider cu câteva sticle de băutură Destupă una de limonadă și căută prin geantă resturile pachetului cu sandvișuri pe care mătușa Meg insistase să i le dea pentru drum Trecuseră de-atunci două zile și o noapte, pâinea se cam uscase și brânza se întărise, dar după ce, cum-necum, le mâncă și bău limonada, se simți mai întremată Se uită din nou la ceas, dar între timp acesta se oprise de-a binelea I-ar fi prins bine să știe ce oră era – să aibă ceva de care să se agațe, în acea situație ciudată Apropiindu-se de pat, îl privi pe Luke Masters Zăcea culcat pe dreapta, iar Sue îi zări marginea ceasului de mână ieșind de sub manșetă Trase ușurel mâneca, dând la iveală un ceas fin, scump În chip destul de straniu, deși o interesase doar ora, Sue se pomeni privind încheietura osoasă și robustă, cu fire de păr negru în jurul brățării de aur a ceasului, înainte de a se reculege, consultând cadranul care arăta unsprezece fără douăzeci "Mult peste ora mea de culcare", își spuse, încercând să vadă latura comică a situației Acasă obișnuia să se culce devreme, citind până adormea Îi plăceau la nebunie cărțile – cărți de tot felul; întotdeauna citise tot ce-i cădea în mână În copilăria ei din Lake District, casa gemuse de cărțile tatălui ei Când fusese vândută, cu mobilă cu tot, noii proprietari priviseră nehotărâți cărțile, iar Steve fusese însărcinat să găsească un anticar din Kendal care să le ia În ziua vizitei anticarului, Sue se făcuse nevăzută printre coline, pentru a reveni peste câteva ore, palidă și cu ochii umflați Dispariția cărților din casă o silise să accepte în sfârșit realitatea morții tatălui ei În aceeași seară, îi spusese lui Steve că avea să plece în Australia, la mătușa Meg și unchiul Ray, care o invitaseră printr-o scrisoare – Ești sigură? o întrebase Steve, în stilul lui serios și preocupat Ai să te simți bine acolo? Nu-mi prea place ideea de a ne despărți tocmai acum Aș vrea să te pot lua cu mine în Japonia, dar nici nu se pune problema Cred că aș putea refuza oferta Și ar fi făcut-o, dacă i-o cerea Sue La douăzeci și trei de ani, Steve devenise dintr-o dată capul familiei și-și lua în serios responsabilitățile Dar noua slujbă pe care și-o găsise în Japonia era exact cea de care avea nevoie – la primirea ofertei, fusese în al nouălea cer – În nici un caz nu poți s-o refuzi, nu fi nebun, îi răspunse Sue Mă voi descurca de minune Dintotdeauna mi-am dorit să văd lumea – N-aș zice că viața la o crescătorie de vite din Queensland e tocmai înconjurul lumii, replică Steve, fără convingere Și cu cursurile tale de arte plastice cum rămâne? Sue tocmai terminase liceul și începuse studiile în Lancaster, la colegiul unde tatăl lor fusese profesor cu jumătate de normă – Cred că voi găsi și pe-acolo așa ceva, răspunse ea, ambiguu Oricum, n-aș crede că am șanse prea mari să ajung în Tate Gallery Acum, grafica nu mai părea să conteze prea mult La drept vorbind, nimic nu mai avea importanță, când nu-l mai avea pe tatăl ei, să împărtășească totul cu el – Mă rog, dacă ești sigură spuse Steve în cele din urmă, făcând mari eforturi să nu-și arate ușurarea – Sunt sigură Și, peste trei săptămâni, Sue își luase zborul spre Australia Trecuseră de-atunci patru ani Patru ani în care nu-l mai văzuse pe Steve, acesta fiind mereu prea ocupat ca s-o viziteze La început, învățase limba și noua meserie " Și fac economii, ca să avem și noi un mic capital la bază Când adun suficient, poate vii și tu în Japonia", îi scrisese el Apoi, o cunoscuse pe Mariko și se îndrăgostise, după care nu mai fusese vorba niciodată despre venirea lui Sue în Japonia Până la nuntă Și-n fond, ce era cu nunta? Urma să mai aibă loc? Până vineri mai erau cinci zile; Steve se putea restabili suficient în acel răstimp? Dintr-o dată, Sue se simți cuprinsă de deznădejde și oboseală Luke dădea semne că avea să doarmă ore întregi Și-ncă pe patul ei Ar fi putut încerca să explice la recepție ce se întâmplase, ca să se ducă în camera lui și să se culce și ea, dar așa ceva i se părea prea complicat "O K , Luke Masters", spuse Sue în sinea ei, "am să-ți las patul meu la dispoziție Eu, una, în nici un caz n-am să-mi petrec toată noaptea pe scaun " Cu un chicotit ușor isteric, își scoase jacheta, fusta și bluza, punându-le pe spătar La picioarele patului era întins un fel de halat alb de bumbac – un kimono, probabil Își vârî mâinile prin mânecile largi, trăgându-și-l pe trup După ce-și luă articolele de toaletă din geantă, deschise ușa din capătul opus al camerei, unde găsi o baie mică și excelent utilată Peste cinci minute, când reveni în dormitor, bărbatul de pe pat nu se clintise Sue se aplecă spre el, cercetându-i neliniștită chipul Apoi, îi simți pe obraz respirația caldă și oftă ușurată Un moment, rămase astfel, cu fața la doar câțiva centimetri de a lui, cuprinsă din nou de acea senzație stranie Se ridică repede, cu respirația accelerată Probabil că aceasta era atracția sexuală despre care citise atât de multe în cărți, dar n-o mai cunoscuse niciodată Oare ce i-ar fi recomandat mătușica Meg, într-o asemenea situație? Să țipe după ajutor, probabil, își spuse ea, cu un ușor zâmbet afectuos Mătușa Meg avea opinii foarte ferme despre conduita cuviincioasă pentru o domnișoară, iar societatea permisivă din marile orașe ca Londra, Sydney și New York nu avea nimic în comun cu moravurile din Langeroo Desfăcu atentă șireturile eleganților pantofi negri ai lui Luke Masters și îi scoase, punându-i cu grijă lângă pat Căutând prin sertare, găsi două pături roz mițoase Îl acoperi pe omul adormit cu cea mai mare și mai moale dintre ele, apoi, abia îndrăznind să respire, se culcă pe furiș în cealaltă parte a patului, strecurându-se sub cea de-a doua pătură În clipa următoare încremeni, când patul păru să se clatine sub ea Un cutremur? se întrebă Sue, în panică Citise că în Japonia aveau loc multe cutremure Dar nu, era doar cel de lângă ea, care se întorsese pe cealaltă parte Pe sub pătură, un braț se întinse și coborî peste trupul ei, apăsându-i greu coastele – Iubito soția mea adorată bolborosi un glas îngroșat de somnul adânc, murmurând apoi câteva cuvinte ce sunau ca: Val, dragostea mea Sau poate "Van"? Sue se simți trasă spre trupul relaxat al lui Luke; căldura acestuia ajunse până la ea prin sacoul lui subțire și kimonoul ei de bumbac Rămase încrementă, cu inima bătându-i dureros, șocată de forța impulsului care o îndemna să se întoarcă spre el, să-l cuprindă în brațe Oare avea să se trezească? se întrebă Sue, pradă unei panici neașteptate Trebuia să coboare din pat înaintea lui, ar fi fost prea jenant s-o găsească alături, prea dificil de explicat Dar Luke nu se trezi, iar Sue se relaxă încetul cu încetul Ușurel, se retrase de sub brațul lui și, spre marea ei surprindere, dintr-o dată se simți pierdută, însingurată Căscând, închise ochii Doar câteva ore, își spuse Doar câteva ore Cineva îi scutura brațul și, trezindu-se cu o tresărire, Sue văzu lumina soarelui care inunda camera și o umbră uriașă aplecată deasupra ei Clipi din ochi, dezmeticindu-se, și văzu că Luke Masters o privea încruntat, cu furia întipărită pe chipul său neguros și cam răvășit – Ce ți-a venit, să dormim în același pat? mârâi el, arătând jumătatea unde își petrecuse noaptea De ce naiba nu m-ai trezit, ca să mă duc în camera mea? Halal recunoștință! Sue se dădu jos din pat, ridicându-se cât era de înaltă, cu ochii albaștri și limpezi ațintiți spre el – Fiindcă adormiseși atât de adânc, încât nici chiar un cutremur nu te-ar fi trezit Și, oricum, înainte de a adormi te-a luat cu leșin, așa că m-am gândit că poate ai fost rănit în accident mai grav decât spuseseși Mi s-a părut mai înțelept să te las să dormi, adăugă ea, cu o undă de demnitate – Mhm, mormăi Luke arțăgos, după care se duse la oglindă și-și pipăi bărbia nerasă Sue îl privi lung – Nu cumva mai bănuiești și-acum că-mi făceam niște planuri cu ăă virtutea ta? spuse, făcând eforturi să rămână serioasă Luke mai continuă să se studieze în oglindă câteva secunde, răvășindu-și părul brunet Apoi se întoarse, iar Sue văzu o licărire amuzată pândind în adâncurile ochilor lui cenușii – După cum arăt în clipa asta, nu prea cred că i-aș cădea cu tronc vreunei fete, zâmbi el "Nu fi atât de sigur", replică Sue în gând, șocată de acea bruscă certitudine; pentru a-și ascunde nedumerirea, râse – Arăți într-adevăr cam ca un desperado Luke reveni, așezându-se pe marginea patului – Ești o puștoaică nostimă, micuță Sue, remarcă el N-am mai cunoscut o fată ca tine – Puștoaică! se burzului ea, indignată Am aproape douăzeci și unu de ani – O vârstă minunată, fu Luke de acord Fără îndoială, ți-ai trăit din plin tinerețea Fața cu trăsături delicate a lui Sue se posomorî, în timp ce clătina din cap, cam abătută – Tocmai asta n-am făcut-o Nu prea poți spune că-ți "trăiești din plin" viața, într-o fermă din Australia, la zece mile de cel mai apropiat vecin Dar am citit mult, adăugă ea, cu buna dispoziție revenindu-i Observă că Luke se amuza pe socoteala ei – Absolut lăudabil, dar nu poate înlocui realitatea Va trebui să-ți prilejuim câteva experiențe în lumea largă, cea plină de bărbați și femei, ca pe urmă să le compari cu ceea ce se întâmplă în cărțile tale Și – o spun cu cea mai binevoitoare și nevinovată intenție – te vei gândi de două ori înainte de a te mai tolăni în același pat cu un mascul sănătos "Și căsătorit, pe deasupra", adăugă Sue în sinea ei, cu o undă de vinovăție În timp ce vorbea, Luke se apropiase, ajungând în fața ei, astfel încât acum lui Sue nu-i mai rămânea decât fie să rămână în picioare, atingându-l cu pieptul, fie să se așeze pe pat Alese a doua soluție, iar el i se alătură prompt – Bărbierit sau nu, murmură, am putea face un prim pas în materie de educație Sue se pomeni împinsă înapoi, cu gura acoperită de a lui, și simți că facultățile mintale i se mistuiau Buzele lui Luke erau ferme și iscoditoare, iar țepii aspri de pe bărbie o zgâriau, trimițându-i în șira spinării fiori de emoție Gura lui se mișca sâcâitor și ademenitor peste a ei, făcând-o să reacționeze instinctiv, cu tot trupul înfierbântat și languros în brațele lui, pe când acestea o cuprindeau pe sub kimonoul de bumbac Sărutările deveneau tot mai profunde, mai insistente, făcându-i capul să se învârtească în extazul neașteptat al senzațiilor pe care i le stârneau Apoi, deodată, totul se sfârși Luke îi dădu drumul și se ridică – Lecția unu, spuse el, cu cel mai calm glas din lume Înveți repede, micuță Sue Sau, poate adăugă, cu ochi îngustați, poate că viața la fermă n-a fost chiar atât de ferecată cum preferi tu să dai de înțeles Sue se adună pe picioare, aruncând scântei albastre din ochi – Poți crede ce poftești, Domnule Mare Bănuitor, îl repezi ea Eu nu mint Luke zâmbi cinic – De la Eva încoace, toate femeile îi mint pe bărbați N-ai să mă convingi că tocmai tu faci excepție – Nu vreau să te conving de nimic, replică ea În clipa următoare, pradă unei inspirații neașteptate, adăugă: – Tot ce vreau în clipa asta, e un mic dejun Așa, avea să-i arate că atacul lui brusc n-o tulburase cu nimic mai mult decât pe el însuși Nu-i trecu prin minte că tocmai îi contrazicea acuzația privitoare la minciuni Luke păru destul de descumpănit, dar spuse numai atât: – Deci, ai comandat micul dejun? În timp ce eu dormeam ca un ăă în fine, ai completat cartonașul? – Ce cartonaș? Luke porni spre ușă, iar Sue observă pentru prima dată micul carton agățat de clanță Luându-l, îl agită în fața ei – Scrii comanda înainte de culcare și o agăți de clanță, pe din afară, îi explică el Micul dejun se servește în cameră, la ora pe care o precizezi Așa se obișnuiește în hotelurile ca ăsta Sue ridică bărbia – Ei, nu mă-nnebuni! Și de unde vrei să știu asemenea lucruri, când vin direct din sălbăticia aia uitată de Dumnezeu? Sunt sigură că vei putea încropi ceva Își luă bluza și fusta de pe spătarul scaunului și se întoarse spre baie – Eu fac un duș Deci, îmi va aduce cineva micul dejun? Mor de foame, adăugă, cu o undă de mâhnire – Ți-l va aduce cineva, îi promise Luke Eu mă retrag în camera mea, ca să mă pun la punct, apoi vin din nou aici să mâncăm Nici nu-i ceruse acordul Dar Sue era obișnuită ca pe bărbați să nu-i intereseze dorințele ei – era un lucru firesc, în societatea din Australia Bărbații luau hotărârile, iar femeile, în genere, le respectau Ridică din umeri și intră în baie Făcu duș pe îndelete, apa rece, înviorătoare, ajutând-o să-și calmeze tumultul gândurilor Încă se mai simțea zguduită de impactul personalității lui Luke Masters, dar în nici un caz nu trebuia să se lase dominată Fusese primul ei contact cu dragostea propriu-zisă și, oricât de scurt, îi demonstrase că experiențele ei privitoare la întâlnirile dintre bărbați și femei încă mai aveau goluri enorme Ar fi fost culmea nebuniei să se imagineze îndrăgostită de primul bărbat care o tulbura – mai ales că era mai vârstnic, cu multă experiență și căsătorit! Așa ar fi reaționat o fată de șaisprezece ani, iar Sue, dacă și-ar fi continuat studiile de arte plastice, cu siguranță că ar fi trecut prin acea etapă, de-acum lăsând-o de mult în urmă Pe de altă parte, ar fi fost o neghiobie să nu ia în seamă magnetismul neîndoielnic al lui Luke Orice fată ar fi fost impresionată de el – și nu încăpea nici o îndoială că multe fuseseră Încercă să-și imagineze cum era soția lui Foarte frumoasă și foarte sofisticată, fără discuție Ideea îi provocă un mic junghi neplăcut, dar imediat se încredință că era un sentiment ridicol Nici în ruptul capului nu trebuia să se lase dominată de personalitatea lui, în situația în care se afla; nu era decât urmarea felului ciudat în care se întâmplaseră toate După ce ajungau la Kyoto, probabil că n-avea să-l mai întâlnească niciodată Gândul la Kyoto îi readuse în minte grijile pentru Steve Când ieși din baie, îmbujorată, cu părul blond periat până dobândise un luciu de satin și silueta zveltă conturată de bluza albă și fusta albastră, se simțea pregătită să-i facă față enigmaticului Luke Masters, răspunzându-i cu aceeași monedă Sau, dacă nu putea risca o ciocnire cu el, măcar avea să se asigure că n-o covârșea cu masculinitatea lui Se părea, însă, că în acest sens Sue era puțin cam prea optimistă Capitolul 2 Exact în clipa când Sue ieși din baie, Luke deschidea ușa dormitorului Îl privi cu un surâs cam nesigur Se bărbierise, se pieptănase și-și luase o pereche de jeanși negri și o cămașă albă descheiată la gât, arătând atât de masiv și atrăgător încât Sue se intimidă, amintindu-și că în urmă cu doar câteva minute o ținuse în brațe și o sărutase Dacă, însă, ea se simțea stânjenită, lui Luke nici prin minte nu-i trecea așa ceva – A, mâncare! exclamă el, frecându-și palmele, în timp ce mergea spre măsuța din alcovul ferestrei Ți-e foame? Eu, unul, știu că mi-e! Îi trase un scaun, iar Sue se așeză – Cafea continuă Luke meditativ, căutând din priviri pe masă Suc de fructe chifle muffins conserve pateuri N-am comandat mâncare gătită Îți convine așa? – A, da, arată splendid Sunt lihnită, recunoscu Sue, pierzându-și dintr-o dată sfiala la vederea tuturor bunătăților – Și eu, răspunse Luke Hai, să mâncăm! Își turnă pe gât un pahar cu suc de portocale, iar Sue îi urmă exemplul, după care trecură la mâncăruri Peste un sfert de oră, masa era aproape goală Luke se rezemă de spătar – Așa spuse el Zi Ochii albaștri ai lui Sue se dilatară, făcându-l să adauge: – Arzi de nerăbdare să mă iei la întrebări, este? – Păi, da, sigur, recunoscu ea Vreau să aflu noutăți despre Steve și despre nuntă despre toate Și poate și despre tine, dacă n-ai nimic împotrivă, urmă Sue, cu un mic zâmbet de scuză Vreau să zic, îl cunoști de mult pe Steve? Nu țin minte să-ți fi menționat numele în scrisori Deși, adăugă ea cu sinceritate, în ultima vreme nu mi-a mai scris atât de des – Era prea ocupat să se îndrăgostească, fără-ndoială, replică Luke pe un ton acid, cu colțurile gurii arcuindu-i-se în jos Nu intenționase să glumească, iar Sue nu-i luă în seamă comentariul Urmă o scurtă tăcere, înainte ca Luke să reia: – Steve și cu mine suntem colegi – lucrăm în același concern, dar eu sunt mai nou Abia recent m-am mutat în secția lui, iar asta e prima mea vizită de afaceri în Japonia – deși am mai fost aici de câteva ori – Și accidentul Ce s-a întâmplat? Îi așteptă răspunsul, tremurând toată pe dinăuntru Luke ridică din umeri – Am plecat împreună la Kyoto Firma noastră are și un departament de textile, cum poate știi, și ne interesează industria mătăsurilor de-acolo Familia lui Mariko locuiește în Kyoto și am luat masa împreună Când am ieșit din restaurant, se făcuse târziu, iar Steve, fără îndoială, era într-al nouălea cer A dat să traverseze strada și în fine în Japonia, traficul e cam feroce, după cum cred că ai observat Aproape c-a nimerit sub un autobuz, înainte de a apuca să se ferească – Vai de mine! Sue se simțea răvășită complet Un moment, nu putu spune nimic, apoi se aplecă peste masă – N-a pățit nimic grav, nu-i așa? Mi-ai spune dacă ar fi ceva cu-adevărat serios? întrebă ea, cu voce tremurătoare – Sigur că ți-aș spune, răspunse Luke, părând o idee cam iritat Spitalul pare extrem de eficient și i se acordă cea mai bună asistență – compania a încheiat asigurări de sănătate pentru angajați, bineînțeles Medicul cu care am vorbit nu știe engleza și nici eu nu stăpânesc prea fluent japoneza, dar am reușit să comunicăm Vor să-i mai facă niște teste, ca să fie siguri, dar am dedus că, pe lângă fractura brațului, se pare că nimic nu-l va reține pe Steve în spital mai mult de două, trei zile Își făcea griji pentru nuntă, desigur, dar aș crede că până la sfârșitul săptămânii va fi O K , deși cu un braț în gips Cam asta-i tot ce-ți pot spune Sue dădu din cap, rezemându-se de spătar – Îți mulțumesc, spuse ea și, după o scurtă pauză, adăugă: și-ți mai mulțumesc o dată pentru pentru că m-ai așteptat la aeroport și toate celelalte – Plăcerea e de partea mea, răspunse sec Luke, coborându-și privirea spre gura ei, ceea ce o făcu să roșească; ochii lui sclipiră amuzați N-a lipsit mult să compromit întâlnirea de la aeroport, așa-i? Dar nu cred că te-aș fi putut recunoaște, după descrierea lui Steve Mi-a spus să mă uit după o puștoaică palidă și slăbănoagă, cu o claie de păr galben și o gură care nu i-ar putea spune "bau" nici unei gâște Sue zâmbi Era exact genul descrierilor frățești ale lui Steve – M-am cam schimbat de când m-a văzut ultima oară, acum patru ani Ochii lui Luke se opriră un moment pe relieful rotunjit al sânilor ei, vizibil prin bluză Apoi spuse, cu o undă de ironie: – Ești o domnișoară în toată firea, nu-i așa? Și drăguț înzestrată Simțind o tulburare caldă într-însa, Sue coborî privirea Nepăsător, Luke continuă: – Îmi pare rău că am fost nu tocmai manierat, la aeroport În asemenea locuri, trebuie să fii în gardă Sue râse, cam încurcată – Chiar arăt ca una din-alea? Deodată, gura lui se strânse din nou, cu înverșunare – Mă îndoiesc foarte mult că, în zilele noastre, ar mai exista "din-alea" Nu poți judeca pe nimeni după aparențe Apoi zâmbi, parcă regretându-și brusca schimbare a tonului – Ești o domnișoară foarte drăguță, Sue, și nu mă îndoiesc că le poți spune "bau" tuturor gâștelor din lume – A, fii sigur! De patru ani încoace, am învățat să le spun "bau" câtorva sute de vite și mult mai multor oi toante Dar să nu vorbim despre mine, spune-mi ceva despre planurile de nuntă, abia aștept să-l văd pe Steve Îl privi în ochi, cu îndoială – Ai să mă duci într-adevăr la Kyoto – n-ar fi un efort prea mare pentru tine? Cred că, dacă mă conduci doar până la gară, pot găsi și singură drumul până la spital Cu o expresie enigmatică, Luke răspunse: – Pe cuvântul meu că ești o femeie foarte independentă Așa vă învață acolo, în sud? – Toți așteaptă de la noi să ne descurcăm singure – Și tu faci numai ceea ce așteaptă alții de la tine? – Uneori, răspunse scurt Sue; pentru omul acesta, nu era decât sora lui Steve, dar refuza să se lase luată de sus Alteori, nu Dar nu mi-ai răspuns la întrebare Sprâncenele lui Luke se înălțară – Într-adevăr Răspunsul este da, te duc la Kyoto Și, nu, nu va fi nici un deranj, întrucât oricum trebuie să mă întorc acolo – și sper să nu par nepoliticos; sunt sigur că ești o companie încântătoare Aș putea adăuga că mă îndoiesc foarte tare că te vei putea orienta de una singură prin Kyoto – Aha ! exclamă Sue, dezamăgită E un oraș mare? Nu la fel de mare ca Tokyo, desigur? Privi pe fereastră, spre clădirile înalte de beton armat care se înălțau în toate părțile, traficul năucitor de dens și mulțimile de trecători grăbiți Luke ridică din umeri – Nu tocmai, dar o dată am petrecut o jumătate de oră încercând să traversez gara din Kyoto Acum îl cunosc puțin mai bine, dar rămâne un oraș mare O privi atent – Pari dezamăgită – am dreptate? Cam încurcată, Sue răspunse: – Nu prea, doar că în fine, nu e chiar ceea ce așteptam Am crezut că totul va fie oarecum mai mai japonez – Peste tot numai temple, orezării și căsuțe de lemn? întrebă el, ironic – Cam așa ceva, recunoscu Sue Luke avea un talent teribil de a o face să se simtă prost – A, sunt și din-alea destule, după ce ieși din oraș Le vei vedea pe unele, cât timp ai să stai aici Sue se mohorî la față – Steve mi-a promis să mă ia în câteva excursii, înainte de nuntă, dacă avea timp Dar, desigur, acum nu va mai putea s-o facă Trebuie să se menajeze, când iese din spital – Sărăcuța Sue! comentă sec Luke Vom vedea ce putem să aranjăm Până atunci, poți face cunoștință pentru prima dată cu adevăratele peisaje japoneze Din shinkansen Sprâncenele lui Sue se înălțară – Din ce? – Shinkansen – super-trenul japonez unic în lume "Trenul-glonț", cum i se mai spune, fiindcă gonește cu două sute de mile pe oră Am avut grijă să rezerv locuri ieri când am ajuns aici, așa că e cazul să pornim Poți fi gata în zece minute? Trecuse o oră și jumătate "Trenul-glonț" străbătuse ca vântul interminabilele suburbii ale capitalei, printre căsuțe înghesuite, fabrici, panouri de afișaj și labirinturi de străzi Acum ieșise în câmp, gonind cu o viteză vertiginoasă Ochii lui Sue nu se mai dezlipeau de priveliștile de-afară Șirurile de orezării, parcă aliniate cu rigla, despărțite prin canale sclipitoare, abia se distingeau, încețoșate din cauza vitezei Femei în pantaloni albaștri, cu basmale albe, lucrau în grupuri Ici și colo, mai departe de calea ferată, treceau mai încet casele și acareturile fermelor Iar dincolo de toate se înălța un șir de munți pierduți în ceață, părând să nu se miște deloc – Ia uite! exclamă ea Acolo nu-i Muntele Fuji? Un moment, inconfundabila formă conică a celebrului vulcan păru să plutească spectral, accoperită cu zăpadă, de o frumusețe incomparabilă, pe fundalul cerului albastru pal, înainte de a dispărea din nou în ceață – O, s-a dus murmură ea, dezamăgită Imediat ce plecaseră din Tokyo, Luke își deschisese servieta și scosese un teanc de hârtii Acum, ridică un moment privirea spre fereastră, cu sprâncenele înălțate – N-am mai mers cu trenul de când am plecat din Anglia, îi explică Sue, iar ăsta e mult mai interesant decât trenurile pe care mi le amintesc Ochii îi străluceau – Totul e atât de fascinant – Deci, peisajele se ridică la înălțimea așteptărilor tale? întrebă absent Luke, revenind cu atenția asupra hârtiilor – A, da, confirmă ea, cu răsuflarea tăiată Sunt exact ca înr-un album de-al meu Toate, atât de atât de delicate și frumoase Cu totul diferite de cele din Australia, încheie, cu un oftat de plăcere – Bine Atunci, admiră-le, până-mi văd eu de câteva treburi, O K ? spuse el, bătând cu degetele în vraful de documente Gara din Kyoto era la fel de impresionantă ca aeroportul din Tokyo – Ai avut dreptate, gâfâi Sue, aproape alergând ca să țină pasul cu Luke, care o conducea de-a lungul culoarelor, pasarelelor și scărilor abrupte, ducându-i cu ușurință valiza grea În veci nu m-aș fi descurcat singură Luke îi aruncă o privire, în timp ce erau înghiontiți de mulțimea turiștilor – Ține-te aproape de mine, o sfătui el, scurt Vreau să i te dau în primire lui Steve întreagă Aproape că-l putu auzi adăugând în sinea lui: "Și ce ușurare!" Ca o proastă, simți că acest gând o durea La ce se aștepta, pentru numele lui Dumnezeu? Ca un om ca Luke Masters să vrea să-și prelungească relația cu ingenua soră mai mică a unui coleg, căruia i se considera dator? Simpla idee era ridicolă Când în sfârșit ieșiră din gară, Sue văzu că orașul Kyoto arăta cam la fel ca Tokyo – imens, agitat, forfotind de oameni și mașini – Îți vom lăsa bagajele la hotel, spuse Luke Poți ocupa camera lui Steve de la Noul Miyako – acolo locuim, el și cu mine E foarte aproape de gară; putem merge pe jos Sue renunțase să mai observe împrejurimile, urmându-l doar pe Luke încotro o conducea, pentru a se pomeni până la urmă într-un alt hotel uluitor de mare, într-o nouă cameră, identică aproape cu cea din Tokyo Nici nu se osteni să privească în jur – N-am putea merge acum direct la spital, te rog? îl întrebă ea pe Luke, frângându-și nervoasă degetele Acesta îi puse o mână pe umăr, liniștind-o – Nu intra în panică, spuse el Cu pripeala n-ajungem nicăieri – Nu mă pripesc, replică Sue, brusc revoltată Nu vreau decât să ajung la Steve – O K Să mergem Sue îi privi chipul detașat, serios Se vedea clar că-l plictisea, dar trebuia să se bazeze pe el ca să ajungă la Steve – Nu știu ce m-aș fi făcut fără tine, spuse ea, cu un zâmbet de scuză Deodată, trăsăturile lui Luke se destinseră, aproape surâzând – Așa-mi place să te-aud vorbind Poți să-mi mai spui, în drum spre spital Mâna îi alunecă de pe umărul ei pe cot, în timp ce porneau spre lift, iar Sue simți dorința intensă de a se apropia de el, apăsându-și obrazul pe umărul lui, simțind cum o cuprindea cu brațul Atingerea acelei mâini avea efecte stranii; n-o mai recunoștea pe tânăra reținută care-și luare rămas-bun de la Ross, pe aeroportul din Sydney, în urmă cu nici douăzeci și patru de ore Trebuia neapărat să se stăpânească Când ajunseră la spital, Luke o conduse pe scări și coridoare cu siguranța unui cunoscător al locurilor, în timp ce Sue, care între timp ajunsese să se simtă cam ca o gelatină care nu s-a închegat bine, îl urma grăbită În sfârșit, se opri în dreptul unei uși cu câteva ideograme japoneze înscrise pe ea, ciocăni și o deschise Înăuntru, o soră stătea așezată la un birou Văzându-l pe Luke, zâmbi, iar Sue se întrebă dacă acesta era semn bun, deși începea să-și dea seama că în acea țară toți zâmbeau în cea mai mare parte a timpului, așa că așteptă, cu inima bătându-i foarte repede Luke rosti câteva cuvinte într-o limbă guturală și melodioasă – japoneză, desigur – iar sora zâmbi și mai larg, dând din cap spre Sue, care surâse și dădu din cap la rândul ei, neștiind ce altceva să facă Parc-ar fi fost într-un mic coșmar, jucând pe scenă un rol din care nu știa nici un cuvânt Luke îi spuse: – Zice că Steve merge spre bine și îi putem face o scurtă vizită Vino și nu uita să-i faci surorii o plecăciune de mulțumire O să-i placă foarte mult Sue se supuse, în timp ce Luke se înclina și el, după care ieșiră din nou pe coridor – Aici cred că e, spuse el Sora mi-a spus că Steve e într-o rezervă, prima pe dreapta Sau, cel puțin, așa am înțeles Pe multe trebuie să le deduc – nu-i deloc o limbă ușoară Întredeschise ușa, aruncă o privire, apoi o deschise mai larg și intră – Hai salut, Steve, cum o mai duci? Arăți excelent Ia uite pe cine ți-am adus Sue simți că i se înmuiau picioarele Era momentul pe care-l așteptase ani de zile, iar acum nu mai putea face un pas Simți mâna lui Luke pe braț, conducând-o spre patul unde zăcea Steve, cu brațul suspendat într-o instalație ciudată, arătând mai slăbit și foarte palid, dar altminteri neschimbat Luke îi trase un scaun – Eu aștept afară, spuse el Sue nici nu-i observă ieșirea Se așeză, vlăguită – Steve, șopti ea, chiar tu ești, nu-i așa? Se priviră în tăcere Era un sentiment complet neașteptat și absolut ridicol, o asemenea stânjeneală față de propriul ei frate – Steve reluă, în același timp în care el spunea: – Sue Izbucniră amândoi în râs și toată tensiunea se risipi dintr-o dată, ca și cum ar fi revenit la vechea lor viață fericită Sue îi studie cu aviditate chipul; părea mai îmbătrânit și mai serios decât și-l amintea, dar continua să aibă aceleași riduri vesele în colțurile ochilor albaștri, iar părul șaten îi era la fel de zburlit ca pe vremuri – Eu sunt, surioară, nu altul, murmură Steve, cu zâmbetul lui strâmb, iar Sue răspunse: – Îmi vine să plâng Căută o batistă în buzunar și-și suflă nasul cu zgomot – Așa Și, ce mai faci, Steve? Cum te simți? Spune-mi sincer – Nu prea rău Ba chiar deloc rău, dacă stau să mă gândesc Ăștia nu-ți spun prea multe – și chiar dacă ar spune, nu cred că i-aș înțelege De obicei, mă descurc cu limba, dar încă n-am învățat toți termenii medicali, zâmbi el, schimbând subiectul Nu-mi vine să cred că ești cu-adevărat aici, surioară Îi luă mâna, strângând-o cu putere – E cel mai ciudat sentiment, să am o soră matură și care n-arată deloc rău Înclină capul într-o parte, examinând-o atent – Cred că-n primul moment nu te-aș fi recunoscut Luke te-a găsit ușor? A fost foarte frumos din partea lui, că s-a oferit să te aștepte Lui Sue i se păru că distingea o notă de admirație? Deferență? – Da, până la urmă ne-am găsit, spuse ea A fost foarte ăă drăguț Mi-a spus că sunteți colegi Steve făcu o mutră – Mă bucur că a spus așa De fapt, el e Șeful cel Mare, Sue Viitorul meu e în mâinile lui Iar aseară, mi-a ținut în mâini și viața O privi drept în ochi, grav – Tipul m-a salvat, Sue S-a năpustit pe stradă și m-a tras înapoi – dacă nu era el, autobuzul ar fi trecut peste mine A riscat să ne calce pe amândoi Sue făcu ochii mari – Nu mi-a spus – Ei, nici n-ar fi făcut-o, nu? Nu e genul Eu nu-l cunosc decât de vreo două zile, dar am auzit despre el prin companie E un băiat extraordinar Care acum avea și o undă de eroism – Extraordinar, într-adevăr, confirmă Sue, cu falsă nepăsare Niciodată nu-i putuse ascunde lui Steve sentimentele ei, iar acum fratele ei o privi complice – Îți cam place, nu-i așa, surioară? Nu te ambala, mă îndoiesc că va redeveni disponibil prea curând – n-au trecut decât șase luni de la divorț – A ! exclamă Sue, aproape șocată de plăcerea care o străbătu prin tot trupul, euforizantă ca vinul Asta explica multe – proasta lui dispoziție, cinismul față de femei, pe care nici nu încerca să și-l ascundă Totuși, îi zâmbi lui Steve – Nici o grijă, nu-s de nasul lui – eu sunt doar surioara cea mică Dar acum, povestește-mi totul Cum e cu nunta – vei putea merge prin naos, sau cum s-o fi procedând în Japonia? Fruntea lui Steve se adumbri un moment, dar imediat se însenină – Trebuie – cu orice preț Pentru familia lui Mariko, nevoia unei amânări ar fi o lovitură cumplită De săptămâni în șir, sunt adânciți în pregătiri până peste cap Aici, nunțile se iau foarte, foarte în serios Nu merge să dai o fugă până la oficiul stării civile, și gata Va fi o ceremonie tradițională, oficiată într-o capelă shinto, aici în Kyoto, iar familia lui Mariko va veni cu tot efectivul, până la matroana neamului, străbunica, din câte am înțeles – Iar eu când o voi cunoaște pe Mariko? – Din clipă-n clipă, a spus că vine aici în dimineața asta, răspunse Steve, cu glasul mai duios și ochii, la fel de albaștri ca ai ei, devenind strălucitori O să-ți placă, Sue, e o fată minunată, Mariko a mea Ceea ce văzu pe chipul fratelui ei o asigură pe Sue că Steve știa ce făcea, căsătorindu-se cu o fată de altă rasă și cultură Steve era inteligent, adaptabil și îndrăgostit I-o spunea felul cum rostea numele lui Mariko Îi strânse mâna într-a ei, cu căldură – Mă bucur atât de mult pentru tine, Steve E splendid Steve dădu din cap – Sunt de aceeași părere Mă bucur atât de mult că ești încântată Apoi, se încruntă îngrijorat – Luke mi-a spus că te-a cazat la hotelul nostru, deci cred că te vei simți bine acolo și fii sigură că, dacă te nemulțumește ceva, îți stau la dispoziție Ca la un semnal, Luke vârî capul pe ușă – Sora spune că timpul a trecut Sue se ridică în picioare – Atunci, pe curând, spuse ea, sărutându-și fratele Când te externează, ai să te întorci la hotel? Reușea să vorbească pe un ton vesel, dar nu fără efort Acum, când trebuia să se despartă de Steve, începea să se simtă cam deprimată Expresia lui se întristă – Pe moment, totul e destul de neclar Doamne, ce încurcătură, surioară, nu e deloc ceea ce plănuisem pentru tine Luke veni în spatele lui Sue, spunând: – Nici o grijă, Steve, am să-ți țin eu locul Nu sunt un înlocuitor grozav, dar sper ca pe Sue să n-o deranjeze prea mult Am aranjat să vizitez Sakayo-ku, azi după-amiază, ca să discut cu domnul Yamaga despre mătăsurile alea Poate veni și Sue, dacă vrea Steve păru ușurat – E un plan excelent, le zâmbi el amândurora Îți vor plăcea la nebunie mătăsurile, Sue, sunt foarte frumoase, exact domeniul tău Nu părea să observe tonul autoritar pe care vorbise Luke Acesta o apucă pe Sue de braț, conducând-o spre ușă – Deci, ne-am înțeles, acum mergem, încheie el, salutând cu un gest Fruntea sus, bătrâne Ți-o aduc din nou pe Sue, cât de curând După ce ieșiră, o întrebă: – Deci, te-ai convins că Steve nu e în pragul morții? – Da, și-ți mulțumesc Nici în ruptul capului n-avea să-i ia în seamă sarcasmul Dar Luke n-o asculta, iar Sue observă că recunoscuse o fată în rochie galbenă, care se apropia pe coridor Când îl văzu pe Luke, se opri și, imediat, Sue constată că-i era prezentată lui Mariko – Tu ești sora lui Steve? întrebă tânăra, pronunțând cu mare atenție Bună ziua Și îi întinse, în stil occidental, o mână mică și răcoroasă Mariko era extrem de drăgălașă și cochetă; părul ei negru, pieptănat cu cărare la mijloc, îi cobora drept până pe umeri Avea un ten ca fildeșul, impecabil; semăna într-adevăr cu o floare de magnolie Primul impuls al lui Sue fu acela de a-și îmbrățișa și săruta viitoarea cumnată, dar nu era sigură dacă așa ceva se cuvenea în țara aceea unde toate păreau atât de formale, așa că nu făcu decât să-i ia mâna, spunând cu căldură: – Îmi pare atât de bine să te cunosc, Mariko Nu mă îndoiesc că vom fi prietene foarte bune Mariko înclină capul, cu modestie – Sper să placi vizita, spuse ea Ai avut o călătorie bună? – Minunată, mulțumesc Sue o privi cu îndoială Era un mic schimb de replici formale între două persoane care în curând aveau să facă parte din aceeași familie, și o cam lua cu fiori Mariko se întoarse spre Luke – Eu mă duc să văd pe Steve, spuse ea, pe un ton categoric – Sigur că da, răspunse Luke, întorcându-se spre rezervă Vei vedea că azi se prezintă mult mai bine O însoțiră pe Mariko până la ușă, unde se despărțiră cu reverențe și zâmbete politicoase Luke închise ușa în urma ei, apoi porni împreună cu Sue spre ieșirea din spital – Vai de mine, murmură Sue, cu fața ei mică plină de tristețe Nu cred că lui Mariko i-a prea plăcut cum arăt – Prostii, o contrazise Luke, ușor iritat Nu mai trebuie să fii așa de sensibilă Probabil că, în clipa asta, și Mariko crede același lucru despre tine Japonezii au o anumită reținere, să știi Când vii dintr-o societate atât de extrovertită ca în Australia, la început o să ți se pară cam ciudat Oricum, nu putem ști niciodată ce cred oamenii despre noi, așa că ne pierdem vremea încercând să ne imaginăm Și-acum, pentru Dumnezeu, înveselește-te, fetițo, și hai să mâncăm ceva Sue îl urmă în tăcere I-ar fi plăcut să spună ceva despre faptul că îl salvase pe Steve, să-i mulțumească, dar nu știa cum să se exprime Așa că nu făcu decât să spună, pe un ton de scuză: – Da, sunt cam tulburată, nu-i așa? Îmi pare rău Apoi adăugă, cu puțină sfială: – Nu știam Steve mi-a spus că ești șeful lui – Șeful cel Mare, cum spunea el – și cred că, în situația de față, te plictisesc de moarte Ai fost foarte bun cu mine, dar zău că nu mai pot abuza de generozitatea ta Dacă mă urci în taxi ca să mă întorc la hotel, mă voi simți foarte bine acolo până mă caută Steve Unii angajați par să vorbească engleza, deci nu voi muri de foame, adăugă ea, pe un ton glumeț Și nu sunt chiar atât de neajutorată pe cât cred că am părut până acum De obicei, îmi pot purta de grijă foarte bine Spre sfârșitul tiradei, ridică privirea spre el, pentru a-i vedea colțurile gurii prelungi arcuite cu amuzament – Ai terminat? întrebă el Fiindcă știu un restaurant bun unde putem mânca Vino și vei face cunoștință cu adevărata mâncare japoneză O luă strâns de braț și opri un taxi care tocmai trecea Foarte bine Spusese ce avea de spus, îi oferise o ieșire, mai mult nu putea face Sue simți un mic fior de emoție, la gândul de a petrece o după-amiază cu Luke, în loc de a sta singură în hotel Nu peste mult ajunseră la restaurant, unde Luke se opri, privind vitrina Sue spuse fără convingere: – Ce ciudat, să pună mâncare adevărată în vitrină Nu mi se pare foarte igienic Luke zâmbi – Uită-te mai bine Nu-ți cere nimeni să le mănânci – sunt mulaje de ceară Adevărate opere de artă, nu-i așa? – Nu-mi vine să cred Sue privi mai atentă vitrina, unde o tigaie fără coadă conținea un minunat sortiment de alimente vegetale – praz, ceapă, ciuperci – cu felii subțiri de carne și tăieței transparenți Arătau atât de proaspete și tentante, încât nu-i venea să creadă că erau niște simple imitații – Bine, te cred pe cuvânt, dar tot mi-e poftă să iau o îmbucătură din ciupercile astea – Să nu-ndrăznești Fii cuminte, tinerico, și să nu mă faci de râs Glumea, desigur, dar în același timp o punea la punct, amintindu-i diferența de vârstă și poziție socială dintre ei Sue își mai venise în apele ei, de când se liniștise în privința lui Steve Semăna mai mult cu fata care se ținuse pe propriile-i picioare timp de patru ani, printre muncitorii de la crescătoria de vite Inrară în restaurant – Rogojini tatami pe jos, îi arătă Luke covorașele verde-deschis, impecabil de curate Înseamnă că trebuie să ne descălțăm Își lăsară pantofii unii lângă alții, încălțându-se cu sandalele care li se oferiră – Bună idee, comentă Sue Cred că-i scutește de multă muncă Încăperea era mare și răcoroasă, cu mesele joase dispuse la mari distanțe între ele Sue îl privi pe Luke cum comanda mâncarea, nefăcând altceva decât să arate spre mulajele de ceară din vitrină – Sukiyaki, îi spuse el E una dintre cele mai delicioase specialități japoneze și cred că aici oricum nu se servește altceva Se așezară pe perne, lângă o masă scundă Luke, care era vizibil deprins cu toate acele obiceiuri, își încrucișă picioarele, iar Sue se rezemă pe călcâie, cum le văzuse pe femeile japoneze în ilustrațiile din cărțile ei Nu era o poziție prea comodă, dar își spuse că trebuia să se obișnuiască Imediat, o ospătăriță în kimono înflorat le puse în față câte o tavă mică, aplecându-se adânc Pe tăvițe, puse câte un bol cu ceai verde și un prosop fierbinte, făcut sul, într-un coșuleț O altă chelneriță aduse un mic arzător cu gaz, punându-l pe masă Apoi, îngenunchind în fața lor, cu kimonoul drapat în jurul trupului, începu să gătească bucățele de mâncare, servindu-le-o pe fiecare imediat ce era gata Sue urmărea totul, captivată, cu gura întredeschisă și ochii strălucitori Dar, când îl privi pe Luke, văzu că acesta se uita la ea cu un vag surâs ironic Brută îngâmfată, își spuse, după care rosti cu voce calmă: – E minunat Acum chiar simt că sunt în Japonia Cred că ești foarte la curent cu toate, deci te rog să mă îndrumi cu privire la ce se cuvine și ce nu – Cu plăcere, răspunse el, deși în ochi îi lucea o luminiță sarcastică; îi deslușise limpede prefăcuta umilință Ai mai mâncat cu bețișoare? Nu? Ei bine, fii atentă Rupse învelitoarea de hârtie a unei perechi de bețigașe și i le potrivi între degete – Nu, nu așa Așa Era de-a dreptul ridicol – simpla atingere a mâinii lui îi făcea degetele să amorțească, iar inima să-i bată mai repede Își retrase mâna – O K , am înțeles, murmură ea, privind în jur, la ocupanții celorlalte mese – în majoritate bărbați japonezi în costume închise, care își mânuiau cu ușurință bețișoarele, luând fiecare îmbucătură în momentul când le-o oferea chelnerița-bucătăreasă Sue îi împinse mâna la o parte – Mă descurc, continuă, căutând cu disperare să apuce o bucățică de ciupercă între capetele bețelor Dar, de fiecare dată când o prindea, cele două drăcovenii alunecau, se răsuceau și se încrucișau, lăsând ciuperca să cadă în bol Încercă de mai multe ori, fără nici un rezultat, simțind dureros privirea de amuzament rece a lui Luke În sfârșit, se recunoscu învinsă – Nu pot nici măcar să le împung, cu tociturile astea, se plânse ea, înroșită de efort și enervare Nu le poți cere o furculiță, sau ceva? La asta, Luke râse de-a binelea – Sărăcuța Sue Tu ai vrut să cunoști adevăratul mod de viață japonez, ai uitat? Nu mai face atâta pe independenta Dă-mi voie să-ți arăt Mâna lui o cuprinse din nou pe a ei, și din nou atingerea îi declanșă un foc de artificii în trup – Uită-te atentă Începu să demonstreze, cu o răbdare exagerată: – Ține un băț ancorat cu degetul ăsta, iar pe celălalt mișcă-l – așa, ca și cum ar fi o pensetă Bravo, ai reușit Pe măsură ce continuau, Sue deveni tot mai îndemânatică și, spre sfârșit, reuși – cu destul stângăcie, dar reuși totuși – să culeagă feliile subțiri de carne proaspăt friptă și să le înmoaie în micul castron cu ouă bătute de pe tavă, unde sfârâiau delicios – E nemaipomenit, își ridică ea ochii albaștri spre ai lui Luke Toate mâncărurile japoneze sunt la fel de bune? Luke o privi în ochi, așteptând câteva momente înainte de a răspunde, destul de grăbit: – Unele sunt chiar mai bune Iar pe altele, cred, nu le-ai putea suferi Favorita mea e tempura – am o slăbiciune pentru fructele de mare, în special moluștele Data viitoare când mâncăm împreună, vom merge la un restaurant cu tempura Sue luă o sorbitură de sake cald I se părea ciudat să bea vin încălzit (deși, în fond, nu era obișnuită cu vinurile de nici un fel), dar constată că îi plăcea tot mai mult, pe măsură ce mânca – Fiecare restaurant servește doar o specialitate anume? – Majoritatea au specialități proprii, răspunse Luke, așa că, dacă ambii meseni au aceleași gusturi, pot petrece o seară liniștită în oraș Altfel, riscă să ajungă într-o situație ca a lui Jack Spratt, pe invers – Cum adică? întrebă Sue, luând încă o înghițitură de sake – Nu știi poezioara pentru copii? "Jack Spratt grăsime nu mânca / Nevesti-si-i părea prea bună / Și împreună, vezi mata, / Blidu-l ștergeau de-l lăsau lună " – Ce comod, pentru cuplurile căsătorite, râse Sue Fac economie la mâncare Începea să se simtă cam amețită Poate din cauza sake-ului, sau dintr-a prezenței lui Luke alături Deodată, zâmbetul se șterse de pe buzele lui Luke – Din păcate, cuplurile căsătorite au motive de ceartă mai importante decât mâncarea, spuse el posomorât, adăugând: mult mai importante Fir-ar să fie, toate păreau să ducă la același subiect – nemulțumirea lui față de căsătorie Sue se întrebă cum o fi fost soția lui, de-l lăsase atât de înverșunat Îl părăsise pentru altul? Sau găsise imposibilă viața cu el? Poate se certaseră, cine știe din ce cauză? Cunoștea unele cupluri care se ciondăneau tot timpul Dar nu credea că lui Luke Masters i-ar fi plăcut certurile – mai ales cu o femeie Era firesc să se considere partenerul dominant După masă, luară din nou un taxi și porniră spre Sakayo-ku Sue îl tot mitralia pe Luke cu întrebări, iar acesta îi răspundea cu o răbdare demnă de laudă Ku, îi spuse el, însemna "district" Ajunși acolo, vizitară o clădire enormă, cam ca un antrepozit cu mai multe etaje, toate doldora de mătăsuri, kimonouri, veselă și diverse articole decorative: poșete mici și elegante, casete lăcuite, boluri pentru ceai și orez, centuri brodate și buchețele de flori Ochii lui Sue deveneau tot mai fascinați cu fiecare pas – Îmi pare rău că-ți stric distracția, spuse Luke, dar am o întâlnire de afaceri și, în Japonia, nepunctualitatea e considerată o impolitețe de neiertat Vino cu mine Nu vreau să te pierd printre toate splendorile de-aici Sue îl urmă într-un mic birou de la ultimul etaj, unde se așeză și începu să-și învârtească degetele mari, în timp ce Luke discuta cu un japonez scund și vârstnic, cu păr lins, ochelari groși și inevitabilul costum închis la culoare Convorbirea se prelungea la nesfârșit Bătrânelul părea s-o rupă puțin pe englezește, iar Luke își dădea toată silința cu japoneza lui, dar se vedea clar că aveau dificultăți de comunicare În sfârșit, încheiară, cu multe plecăciuni și zâmbete Ieșind în stradă, Sue își spuse că Luke părea destul de nemulțumit – N-a ieșit bine? îndrăzni ea – Da și nu Luke stătu un moment pe loc, încruntat, adâncit în gânduri Imaginea magnatului luând o decizie, își spuse Sue, chicotind în sinea ei – Nu pot rezolva nimic stând aici, reluă el, după un timp Trebuie să mergem pe teren O călătorie la țară, adăugă, înălțându-și ironic sprâncenele Asta-ți doreai cel mai mult, nu? – Dar dar Nu e nevoie să mă iei cu tine Luke reveni cu atenția spre ea, în mijlocul mulțimii de pe trotuar Ochii i se îngustaseră, cu acea expresie de toleranță amuzată, devenită atât de familiară – Nu, fetițo, nu e nevoie, confirmă el senin Dar am s-o fac totuși Nu te las singură în Kyoto, așa că va trebui să vii cu mine Vom ajunge înapoi la timp ca să-l vizităm pe Steve, diseară, dacă asta te îngrijorează Haide, să pornim Și opri un taxi care tocmai trecea Taxiul frână alături, iar Sue făcu un pas înainte În același moment, portiera se deschise brusc, lovind-o drept în frunte Clătinându-se, Sue se pomeni în brațele lui Luke – Ce ce s-a-ntâmplat? îngăimă ea Luke o luă aproape pe sus, așezând-o pe bancheta din spate – Prostuțo, n-ai observat că șoferii de-aici deschid ușile prin telecomandă? o dojeni el Te-ai lovit rău? Sue se frecă la cap – Nu, în nici un caz Încerca să pară calmă, dar era cumplit de conștientă că brațul lui Luke continua s-o cuprindă strâns Luke îi strigă ceva șoferului, iar acesta demară, străbătând în slalom traficul – Ești prea impulsivă, când ar trebui să fii atentă ce faci, într-o țară străină, continuă Luke s-o dăscălească, pe tonul unui învățător sever Puteai să te rănești rău – Iartă-mă, spuse umilă Sue Se pare că am nevoie de o gardă de corp – Categoric Spre nedumerirea ei, brațul o strânse și mai tare, în timp ce Luke adăuga amuzat: – Și ce corp frumos, lângă care să fac de gardă! Sue ridică privirea spre ochii lui, care licăreau veseli în penumbra din mașină Simți un șoc lăuntric, iar gura i se uscă Nu găsea nici un răspuns potrivit "O", își spuse, amețită, "de m-ar săruta, cât aș mai vrea să mă sărute " Și rămase în așteptare, ținându-și respirația O mai sărutase – "ca să începem educația", spusese el – poate avea s-o facă din nou Puțin îi păsa dacă nu căuta decât să se distreze pe seama ei, tânjea dureros să-i simtă iar gura Luke, însă, n-o sărută În schimb, își rezemă obrazul de părul ei Acel ceva care tresărise înăuntrul lui Sue se liniști, cu un sentiment de plăcere senzuală, ca și cum ar fi plutit pe valurile unei mări calde, ridicându-se și coborând împreună cu ele Taxiul își continua jocul cu moartea prin labirintul de străzi aglomerate, evitând ca prin urechile acului celelalte autovehicule și nenumărații bicicliști În orice alt moment, Sue s-ar fi ținut de brațele canapelei, îngrozită Dar acum nu observa nimic Se confrunta cu o întrebare neașteptată, care-i oprea inima în loc Oare această senzație covârșitoare era într-adevăr dragoste, sau doar o pasiune adolescentină prea mult amânată? Se îndrăgostea de Luke Masters? Sau nu era decât buimăcită de Japonia, de noutatea și de emoțiile a tot ceea ce i se întâmpla? Și de tulburătoarea masculinitate a omului de alături? Tare-ar mai fi dorit să știe răspunsul Capitolul 3 – N-are nici un rost să asiști la încă o discuție interminabilă, ascultându-mă cum mă chinuiesc cu japoneza, spuse Luke Hai să găsim un loc comod, la umbră, unde să mă aștepți Pe urmă, ne vom gândi unde mâncăm diseară Veniseră cu autobuzul până în acel loc din afara orașului, iar după agitația din Kyoto, liniștea de la țară era fermecătoare Porniră împreună pe un drum accidentat, printre plantații de orez îngălbenit, părând numai bun de cules Luke părea să știe multe despre modul de viață japonez Îi vorbea încontinuu, dar Sue abia îl asculta, preferând să-i privească părul brunet fluturând în vânt, pielea bronzată, întinsă peste pomeții înalți, nasul și gura cizelate fin Avea un aspect de piele-roșie, după părerea ei, mândru, arogant, sublim de sigur pe sine Întoarse repede capul, căci numai privindu-l simțea cum i se topeau oasele în trup Ajunseră la capătul orezăriei, unde Luke se opri – Cred că aici e cel mai bine, spuse el Prin fața lor curgea un mic râu, pe ale cărui pietre erau întinse cupoane mari de mătase cu diverse modele Câteva femei le întoarceau încoace și-ncolo, vârstând cu stacojiu, verde și galben apa care spăla excesul de vopsea din mătase, iar niște bărbați cu tunici happi le ridicau delicat pe altele, aranjându-le la uscat pe mal Când Sue și Luke trecură pe lângă ei, se opriră din lucru, îngenunchind cu plecăciuni până la pământ Luke răspunse tot cu reverențe – Și-au dat seama că mă duc la șeful lor, zâmbi el Grozav loc, pentru orgolioși Încă puțin, și voi începe să mă simt ca un om foarte important – Dar ești important, nu? îi zâmbi Sue, pe sub genele ei lungi și mătăsoase Șeful cel Mare, cum îți spunea Steve Cel pe lângă care toți ceilalți se simt mărunți și neînsemnați O privi îngustându-și ochii în lumina soarelui – Doar nu te fac și pe tine să te simți mică, Sue? Tu, o fată care a răzbit prin forțe proprii în lumea aspră din Australia? Sue râse – Mă faci să mă simt de-a dreptul microscopică Glumea, dar din păcate era adevărat În lumea unde trăise patru ani de zile nu existaseră bărbați ca Luke Masters Oameni duri, dar atrăgători într-un stil aspru Cinstiți, onești Oameni ca Ross Stevens Dar Luke Masters era cu totul altfel și nici unul dintre acei bărbați nu-i făcuse respirația să se accelereze și genunchii să se înmoaie așa cum reușea el Luke râse la rândul lui, luând-o de braț – Nu cred o vorbă, spuse el Uite – ăia sunt duzi, viermii de mătase se hrănesc cu frunze de dud Te afli în mijlocul uneia dintre cele mai vechi industrii ale lumii Până și viermișorii de mătase muncesc ca scoși din minți – Și nu văd niciodată frumusețea care se naște cu ajutorul lor, oftă Sue E mai rău decât să lucrezi într-o linie de asamblare Ia privește, se opri ea, trăgându-și respirația, acolo e un lac – vai, ce superb este! De ani de zile n-am mai văzut un lac – Îți plac în mod special lacurile? – Mor după ele Ce inspirat ai fost, să-mi găsești un lac! comentă ea, râzându-i – Clientul nostru, stăpânul nostru Asprimea gurii lui Luke se risipise, în timp ce-i privea fața mică și însuflețită, scânteierile ochilor albaștri, unduirea buclelor blonde în jurul gâtului suplu – Poți sta jos, admirând lacul, până mă duc eu acolo, să discut cu domnul Sato, spuse el arătându-i un grup de clădiri din lemn cuibărite la poala unei coline O K ? – O K Sue îl privi cum se îndepărta, cu un ușor surâs pe buze Înainte de a ajunge la cea mai apropiată dintre clădiri, Luke se întoarse și-i făcu cu mâna, iar ea răspunse la fel Dintr-o dată, fără un motiv anume, relația lor părea să se fi schimbat Luke nu se mai purta ca un director ocupat, onorând o îndatorire de societate care-l plictisea Erau prieteni, o acceptase I se vedea în expresie, se auzea în glas Sue ridică privirea spre cerul albastru spălăcit, peste pâlcul de pini dincolo de care apa lacului scânteia în lumina soarelui de toamnă Își desfăcu brațele, trăgând adânc, adânc în piept aerul curat de la țară Apoi, cu un mic chiot de plăcere, o luă la fugă prin iarba înaltă, spre apa care o chema cu licăririle ei Trecu peste un pod de lemn, traversând râul care se vărsa în lac, și-și găsi un loc unde să se așeze, lângă un copac De acolo, avea să-l vadă pe Luke când ieșea de la întâlnirea de afaceri Sue închise ochii, rezemându-se de scoarța aspră a copacului, și deodată în minte îi reveni o amintire, vagă la început, pentru a deveni treptat dureros de limpede, până când priveliștea Japoniei rurale dispăru, iar Sue se revăzu pe sine acasă în Lake District, fugind prin iarbă spre locul unde tatăl ei își instalase șevaletul – Bună, am adus un coș de picnic Suporți să te oprești puțin din lucru? Îl cuprinsese cu un braț, frecându-și obrazul de umărul lui, afectuoasă ca un cățelandru – O, ce frumusețe! Făcuse un pas înapoi, examinând tabloul Tatăl ei numea acele picturi "pâinișoarele" lui – mici peisaje locale pe care sezoniștii se înghesuiau să le cumpere, astfel încât din banii câștigați puteau trăi când el nu mai preda cursurile cu jumătate de normă, în timpul vacanței mari Dar lui Sue îi plăceau nespus Chiar și acum, deși se afla în Japonia, revedea clar tabloul de pe șevalet O acuarelă, terminată pe trei sferturi Un colț al lacului, o pasăre acvatică zburând razant cu suprafața apei, pinii, dealurile Retrăia din nou totul – acea ultimă vară dinainte ca viața ei să se sfărâme în bucăți În Australia, niciodată nu-și îngăduise să mediteze prea mult timp asupra trecutului Tatăl ei s-ar fi supărat, tot timpul îi spusese să pună cu fața la perete tablourile terminate și să înceapă altele noi, cu speranță și încredere Aceasta fusese calea lui în viață, până în noaptea aceea geroasă de iarnă când plecase pe munte cu echipa de salvatori Patru ani trăise cu aceste principii, dar acum trecutul îi năvălea din nou în memorie, irezistibil – Hai salut, Sue Am întârziat mult? Sue deschise ochii, clipind prostește spre Luke care apăruse alături, dominând-o cu statura lui – Ai adormit? – Nu, eu eu doar Totul fusese atât de real, iar acum dispăruse Sue își mușcă buzele, în timp ce ochii i se umpleau de lacrimi – Iartă-mă, n-am Scoțând pe dibuite o batistă, își suflă nasul – E timpul să mergem? Dădu să se ridice în picioare, dar Luke o împinse la loc, așezându-se pe iarbă lângă ea – Ce te muncește, micuță Sue? Povestea cu Steve? Se va face bine, îți promit Sue clătină din cap – Nu, nu de Steve e vorba Dar locul ăsta mi-a amintit Zâmbi vag – Cred că mi-e dor de casă – Dor de casă? Aici? Nedumerit, Luke privi lacul, copacii, colinele – Nu-mi pot imagina nimic mai diferit de ceea ce am văzut din nordul Queensland-ului, dar sigur că – Nu, îl întrerupse Sue, nu de Australia mi-e dor Nici nu mă gândesc la Australia ca la căminul meu Și mă îndoiesc că o voi face vreodată – Aveam impresia că tu și Steve sunteți amândoi din Australia Atunci, de unde sunteți? – Din Anglia, răspunse ea cam repezit Din Lake District Nu voia să vorbească despre asta, să-și strice visul Dar visul se ștergea deja și, deodată, Sue fu cuprinsă de o tristețe sfâșietoare Își mușcă buza cu putere, întorcând capul în altă parte – Povestește-mi, îi ceru Luke cu blândețe, dar ea scutură din cap, fără o vorbă După un moment, Luke îi propti un deget sub bărbie, întorcând-o cu fața spre el – Haide, o îndemnă Spune-mi Sue îi privi printre lacrimi chipul puternic și, pe neașteptate, totul începu să se reverse dintr-însa – chinul sufletesc care stătuse zăgăzuit patru ani de zile, niciodată recunoscut pe deplin, dorul de casa pe care nu se aștepta s-o mai revadă vreodată Cuvintele se rostogoleau unele peste altele și, de vreme ce începuse, abia se mai putea opri ca să respire Îi povesti despre tatăl ei și tot ceea ce însemnase pentru ea, despre mama pe care nu și-o mai amintea decât ca prin ceață, despre căsuța albă dintre coline, despre propria ei dorință de a ajunge artistă ca tatăl său, despre succesul lui Steve la universitate și ambițiile lui – Muncise din răsputeri și tocmai i se oferise slujba asta, în Japonia Era atât de emoționat, toți eram așa așa de fericiți Vocea i se frânse, înecată – Și atunci a murit tatăl vostru? întrebă încet Luke Steve mi-a spus că v-ați pierdut tatăl acum patru ani Cam asta-i tot ce știu despre familia voastră – Da Sue își privi mâinile, ale căror degete se încleștau și se descleștau cu nervozitate – A trebuit să hotărâm ce aveam de făcut Steve nu mă putea lua cu el în Japonia, în Anglia nu mai aveam nici o rudă și nici nu voia s-audă că aș fi rămas singură Atunci, mătușa și unchiul meu mi-au oferit un cămin în Australia – Aveai ? – Șaisprezece ani, aproape șaptesprezece Tocmai începusem școala de arte plastice din Lancaster Luke dădu din cap – Trebuie să fi fost într-o mare dilemă, amândoi – Nu tocmai La început, Steve a spus că avea să refuze postul, ca să rămânem împreună, dar eu nu l-am lăsat, desigur, să facă una ca asta Așa că am acceptat oferta – Cât spirit de sacrificiu! Unda de ironie din glasul lui o readuse pe Sue la realitate Crezuse că o asculta înțelegător, și când colo el se plictisise tot timpul de descărcările ei emoționale – Nu e nevoie să fii sarcastic! se răsti ea, furioasă și jignită – Of, Doamne, iartă-mă, Sue Mă tem că am prostul obicei de a fi cinic Pentru mine, e ca un înveliș de protecție Dar trebuia să știu că nu e cazul să-l folosesc cu tine Mă ierți? Îi desprinse degetele și-i luă ambele mâini într-ale lui – Te rog, continuă Și, deci, te-ai dus în Australia? Sue îl privi nehotărâtă, dorind să-l creadă, în timp ce familiarul freamăt interior o cuprindea din nou, la atingerea lui După un moment, dădu din cap – Da, m-am dus în Australia, unde am rămas patru ani Și asta a fost tot – Nu tocmai tot, comentă Luke Încă mai jinduiești să te întorci la izvoare Dădu din cap – O, și cât mai doresc! confirmă ea, cu tărie Dar mă simt prost Mi se pare o nerecunoștință crasă, când mătușa și unchiul meu au fost atât de buni cu mine, mi-au dăruit un cămin, m-au primit în familia lor Și-i iubesc foarte mult Luke privi peste apele liniștite ale lacului, spre liziera pinilor și munții din spatele acestora – Da, îmi dau seama ce-ți inspiră locul ăsta Unii oameni au rădăcini foarte adânci, iar ale tale nu se lasă răsădite ușor, asta e Sue oftă – Cred că ai dreptate – Nu te-ai gândit niciodată să te întorci, acum, când ai crescut? Câți ani ai, Sue? – Douăzeci Aproape douăzeci și unu Nu, nu m-am gândit niciodată Cum m-aș putea întoarce? Nu mai am nici o rudă în Anglia N-am un ban al meu, nici măcar pentru biletul de avion Și chiar dacă aș ajunge acolo, n-aș avea unde să mă duc Zâmbi palid – Mă tem că nu sunt genul de fată modernă, întreprinzătoare, care face înconjurul lumii cu autostopul Luke îi privi ochii albaștri înlăcrimați, gura vulnerabilă – Sărăcuța Sue, murmură el încetișor Dar Sue n-avea chef de mila lui Continuă cu mai multă fermitate: – Și în nici un caz nu mi-aș părăsi mătușa și unchiul așa, pe nepusă-masă Și nici pe Se întrerupse – Și nici pe mai cine? o iscodi Luke, cu o undă de veselie în glas Cine e? – Da' chiar îmi citești gândurile, nu? replică Sue, cam arțăgoasă O K , poți foarte bine să știi totul Se numește Ross și e crescător șef la ferma unde unchiul meu este contabil Ross merge pe patruzeci; soția lui a murit acum câțiva ani și – Și se gândește că i-ar plăcea o nouă soție, mai tânără? Îl privi neajutorată, dar uită de orice furie când văzu cum îi tresărea gura, cum i se încrețeau pleoapele, la un pas de a izbucni în râs Nu știuse că avea și simțul umorului – Cine spune povestea asta, eu sau tu? zâmbi ea, cu o gropiță apărându-i în obraz Mă rog, mătușa și unchiul consideră că ar fi o partidă bună – Dar tu, nu? se grăbi el s-o întrebe – Cum să nu? Am face o pereche perfectă Aș avea casa mea, bani destui și știu că Ross ține la mine Și eu și eu îl plac foarte mult E un om drăguț Luke îi aruncă o privire piezișă – Hmmm, nu mi se pare rețeta celei mai pasionale căsnicii, murmură el, tărăgănat Exact asta o tulbura și pe ea, de câteva săptămâni, așa că răspunse pe un ton defensiv: – Pasiunea nu e totul într-o căsnicie Luke păru să sufere o schimbare neașteptată Se ridică, săltând-o și pe ea în picioare – Câtă dreptate ai, spuse el, cu un glas plat, obosit Haide, trebuie să plecăm, altfel pierdem trenul și vom ajunge prea târziu ca să-l mai vizităm pe Steve Cred că ai vrea să mai treci pe la spital, în seara asta? * * * Îl găsiră pe Steve culcat pe spate și arătând cam obosit – Nu vor să-mi spună când pot pleca, mormăi el Mariko a încercat să afle, dar ăștia nu spun decât – citez – stați să vedem Am nevoie de timp ca să mă pun la punct înainte de nuntă Încă nu mi-am comandat costumul – Las-o mai moale, fiule, răspunse Luke, liniștitor Te duc eu la biserică – pardon, la capelă Pentru asta există cavalerii de onoare – chiar dacă în Japonia nu se numesc așa Steve îi zâmbi, relaxându-se puțin – O K , mă bazez pe tine Apoi o privi pe Sue, așezată alături, și din nou pe Luke, care stătea la picioarele patului – Se pare că familia Larkin ți-e foarte îndatorată, Luke Mai întâi, mă scoți de sub autobuz, pe urmă îmi iei sora mai mică sub aripa ta, continuă el, chipurile amărât Cum voi reuși să mă achit vreodată? Luke râse nepăsător: – Găsim noi o soluție Firma îți va născoci niște misiuni dificile, când reintri în circulație Până atunci, treaba merge binișor Am reușit să-l conving pe domnul Sato să ne acorde prioritate la noile modele – și sunt excelente Exact ceea ce căutam Mâine plec la Osaka, pentru a încerca să închei târgul cu Kimura, și cu asta, mi-am rezolvat toate problemele O privi pe Sue, cu îndoială – Nu știu dacă o să-ți placă prea mult Osaka E o adevărată junglă industrială Sue se pregătea să-i răspundă, cât putea de rece, că nici nu trebuia să se gândească s-o ia cu el, când Steve interveni: – Nici o problemă – Sue e invitată mâine acasă la Mariko Mama ei ține foarte mult s-o cunoască Ți-ar face plăcere, nu-i așa, surioară? – A, da, îmi va face mare plăcere să-i cunosc familia, se repezi Sue Ce frumos din partea lor că m-au invitat Pentru nimic în lume nu l-ar fi lăsat pe Luke să afle că perspectiva unei zile întregi petrecute fără să-l vadă se întindea în fața ei ca o veșnicie – Atunci, s-a aranjat, spuse Luke cu satisfacție Fără îndoială, ieșirile ei emoționale îl plictisiseră de moarte Sue nici nu ascultă discuția despre călătoria de afaceri la Osaka Începea să-și dorească nici să nu fi venit în Japonia; nu era decât o a cincea roată la căruță, o belea pe capul tuturor Pradă acestei proaste dispoziții, se întoarse la hotel cu Luke Faptul că acesta părea deosebit de încântat o nemulțumea și mai mult – Unde-ai vrea să mâncăm astă seară? se interesă el, în timp ce urcau cu liftul La restaurantul de-aici, sau ieșim să găsim un local mai intim? Ajunseră la ușa camerei lui Sue – Te superi dacă nu luăm masa împreună? întrebă ea, pe un ton destul de formal Mă cam doare capul și aș prefera să iau ceva în cameră, apoi să mă culc devreme – Doamne, nu cumva te-ai îmbolnăvit?! Părea sincer îngrijorat Evident, numai de-o asemenea pacoste nu avea nevoie, le-ar fi pus capac la toate Sue reuși să afișeze un zâmbet – Nu tocmai Sunt doar obosită Până mâine dimineață am să-mi revin Luke o urmă în cameră – Sărăcuța mea Sue, toate trambalările astea au fost prea istovitoare pentru tine Îți comand eu ceva la room service, tu stai liniștită Mariko va veni să te ia pe la unsprezece – așa a stabilit Steve Nu uita să iei câteva mici cadouri pentru familie – japonezii țin enorm la oferitul și primitul darurilor, după cum vei observa Poți găsi ceva potrivit în magazinul de suveniruri al hotelului Sue se așezase într-un fotoliu, vlăguită – Ești sigură c-ai să te descurci? o întrebă Luke, încruntat – Sigur, răspunse ea, cam înțepată Aș prefera să nu mai să nu te mai simți atât de răspunzăor față de mine Luke tăcu câteva momente, apoi îi puse o mână pe umăr – Ce ciudat, spuse el amuzându-se, aproape că-mi place să am grijă de tine, Sue Ridică spre el ochii, dintr-o dată cam nedumerită – Cu alte cuvinte, am ceață pe creieri, replică ea Sunt convinsă că te umfli în pene Luke zâmbi – Ești o dulceață Noapte bună, fetițo Se aplecă și-i depuse un sărut pe părul mătăsos – Somn ușor – Cu siguranță! răspunse Sue, însuflețită Dar, în timp ce-l privea închizând ușa, se întrebă cum ar fi putut adormi, cu focul acela mic care-i ardea pe dinăuntru Un foc mic, dar care amenința să se întețească din clipă-n clipă ca o vâlvătaie Era aproape ora douăsprezece, când Mariko intră în holul hotelului Arăta mai drăguță ca oricând, cu o pereche de bujori în obraji care nu datorau nimic fardurilor și o strălucire luminoasă în ochii ei negri, migdalați Purta blugi și un pulovăr roșu, iar Sue se întrebă dacă nu cumva arăta prea elegantă, în taior albastru și bluză albă cu volane, dar nu avusese de unde alege Tânăra japoneză respira accelerat – Îmi prezint scuzele am întârziat am fost cu Steve El spune că pleacă din spital mâine Este foarte emoționat și eu rămas să vorbesc cu el Ești supărată pentru că ai trebuit să aștepți? Sue râse – Nu sunt deloc supărată, și mă bucur mult de ce aud despre Steve Bună, Mariko, îmi pare bine că te văd Uitând de orice formalități, se aplecă s-o sărute pe obraz Un moment, Mariko păru surprinsă, apoi zâmbi cu sfială – Îți place să vezi magazine, da? După aceea, mergem la casa mea – Ar fi minunat – Dar mai întâi mâncăm, continuă Mariko Mai bine mergem devreme Sue înțelese ce voise să spună când ajunseră într-un snack-bar din cartierul comercial al orașului Era cu totul diferit de elegantul restaurant japonez unde prânzise cu Luke – încins, aglomerat și cu clienții stând la coadă în așteptarea locurilor Cele două tinere se așezară pe taburetele înalte de la tejghea, comandând hamburgeri și cafele – Vin aici fiindcă e aproape de magazinul meu, îi explică Mariko Eu lucrez în magazin mare Am plecat săptămână trecută din cauză de nuntă, adăugă ea, înroșindu-se drăgălaș – Nu vei continua să lucrezi, după ce te măriți? se interesă Sue Mariko dădu din cap După un moment de derută, Sue își dădu seama că mișcarea era negativă, nu afirmativă – Steve nu dorești Eu am grijă de apartament din Tokyo și gătesc și spăl și cumpăr mâncare Sunt gospodină În Japonia, nevasta face ce spune bărbatul Zâmbi, arătându-și dinții impecabili, ca două șiruri de migdale descojite – Dacă trăim în Marea Britanie, va fi diferit Eu sunt mai Căută câteva clipe cuvântul potrivit – mai eu, încheie ea, triumfătoare Sue râse: – Poate că ai dreptate Oricum, n-o prea vedea pe blânda Mariko în chip de militantă feministă Dar, desigur, nu cunoscuse nici o feministă înfocată, decât din cărți Mișcarea pentru Emanciparea Femeilor nu ajunsese până în Langeroo – Povestește-mi cum l-ai cunoscut pe Steve, îi ceru ea, pradă unui impuls Suntem aproape surori și încă nu știu atât de multe lucruri Ochii migdalați ai lui Mariko deveniră visători – Steve vizita Kyoto – a venit la magazin meu ca să cumpere dar de nuntă pentru prieten din Tokyo Eu l-am sfătuit și am vorbit puțin Când magazin închis, el așteptat pe mine și mers la cinema Coborî privirea, sfioasă – Am căzut în dragoste – Steve așa spune Scurt și la obiect, reflectă Sue, în timp ce chipul lui Luke Masters îi apărea în minte, parșiv Îl alungă, nervoasă – Și vă veți căsători, pentru a trăi fericiți până la adânci bătrâneți, spuse ea Mariko se schimbă la față – Foarte aproape să nu căsătorim deloc, spuse ea, atât de încet încât Sue trebui să se aplece ca s-o audă Foarte aproape să pierd Steve Dar domnul Masters a salvat pe el Domnul Masters e foarte curajos și Steve zice e minunat Și eu zic e minunat Și tu zici așa, da? o întrebă, cu o privire nostimă, de jos în sus Sue își simți obrajii înfierbântându-se Oare liniștita Mariko observase ceva, în cele câteva momente cât stătuseră toți trei pe culoarul spitalului? Chiar atât de străvezie fusese? – Da, și eu îl găsesc la fel, spuse Arată foarte bine Mariko dădu din cap, înțelepțește – Arătarea nu e întotdeauna importantă Acum mergem? Eu duc la magazin pentru kimono, să fac Se întrerupse, încruntându-se derutată, și mimă câteva gesturi cu mâinile în lungul trupului – Să-ți faci proba? înțelese Sue – Așa este – proba Tu vii? – Sigur că da Mi-ar face mare plăcere să asist În timp ce ieșeau pe strada aglomerată, Sue avu sentimentul că începuseră să se împrietenească Kimonoul de nuntă al lui Mariko era un veșmânt somptuos, de mătase albă, încins pe mijloc cu un cordon – un obi, îi explică ea – brodat splendid cu roșu și turcoaz Parura consta într-o bandă tradițională lată, de mătase roz pal Mariko și-o ridică la cap, dar Sue înțelese că nu putea fi prinsă corect decât peste peruca înaltă care reproducea stilul solemn de gală al ocaziilor importante După nuntă, Mariko o luă pe Sue cu ea prin magazine Îi arătă mândră tejgheaua unde lucrase și i-o prezentă tinerei care o înlocuise, pe nume Akiko Se vindeau diverse suveniruri, "ca să amintească vizita dumneavoastră", cum explică Akiko cu mare efort, arătând o corăbioară lucrată în întregime dintr-o carapace de broască țestoasă – Vă place? – E superbă, oftă Sue, luând macheta lungă doar de un deget Dintr-o dată, inima începu să-i bată mai repede, venindu-i ideea să-i cumpere lui Luke un cadou în semn de mulțumire, pentru când aveau să-și ia rămas-bun "Ca să-ți amintească de vizită și de fata pe care ai cunoscut-o cu acel prilej", adăugă ea în gând Cât costă? întrebă repede, înainte de a apuca să se răzgândească La ieșirea din magazin, Mariko spuse, încruntată de îngrijorare: – Corabie foarte scumpă Vrei să cumperi? Adevărat? – Adevărat, o asigură Sue, cuprinzând în mână pachețelul din buzunarul taiorului albastru Mariko zâmbi – Mai bine să mergem la casa mea înainte de a cheltui tu mai mulți bani, spuse ea Casa familiei lui Mariko era mică, din lemn, cu acoperiș de țigle curbat – Locuim aici de un an, îi spuse ea lui Sue, cu vizibilă mândrie Înainte, am locuit mereu în apartament, sus de tot, continuă, ridicând mâna spre cer Apoi tatăl meu a luat pensie și compania vândut casa asta frumoasă Intră, te rog Mama mea dorește cunoască sora lui Steve În timp ce se pregătea pentru culcare, Sue conchise că ziua fusese un mare succes În pofida faptului că părinții lui Mariko abia știau câteva cuvinte în engleză, reușiseră cumva să se înțeleagă și să se simpatizeze cu toții Mariko jucase rolul de interpretă, părinții ei dădeau din cap zâmbitori, iar Sue dădea din cap la rândul ei, admirând totul: căsuța îngrijită, cu livingul în stil occidental, plină de bibelouri și alte podoabe, grădinița cu pietre și arbuști și altarul miniatural de deasupra unui eleșteu și mai mic Toate aveau o mărime de buzunar, inclusiv cele două surori mai mici ale lui Mariko, de șapte și opt ani, și mezinul familiei, Minaru, mândria și bucuria mamei lui Mariko era vizibil mulțumită de succesul vizitei și, când Sue luă taxiul ca să se întoarcă la hotel, după multe plecăciuni, zâmbete și mulțumiri reciproce, Mariko îi șopti: – Toată familia te gândește fată drăguță Foarte bine așa Sue înțelese că luase examenul cu brio În hotelul imens domnea liniștea Plăcerea produsă de succesul vizitei începea să se risipească, iar Sue se simțea foarte singură Se întrebă, cu un oftat, ce avea să se întâmple a doua zi O bătaie în ușă risipi tăcerea, făcând-o să tresară – Sue, se auzi glasul lui Luke Dormi? Sue îi deschise și, la vederea lui în prag, umplând aproape tot cadrul ușii cu statura sa masivă, avu senzația că i se oprea inima în piept – Ai venit, spuse ea prostește – Am venit, confirmă Luke, și mă bucur că am scăpat de atmosfera aia frenetică din Osaka Pot să intru? Fără a-i aștepta încuviințarea, trecu pragul și închise ușa în urma lui – Ia loc, îl pofti Sue, cam încurcată Dacă vrei să bei ceva, am în frigider tot felul de sticle Ai mâncat ? O senzație de sufocare îi reteză cuvintele Luke nu păru să observe Așezându-se obosit pe scaun, întrebă: – Întâmplător, o fi și un scotch pe-acolo? Sue se grăbi să scoată sticla Când se întoarse, văzu că Luke își scosese cravata și tocmai își descheia nasturii, astfel încât cămașa îi dezvăluia părul des de pe piept Se opri ca trăsnită, pradă unei senzații cu totul noi în josul pântecelui, care-i străbătea tot trupul cu fiori Îi întinse paharul și se îndepărtă grăbită, cu genunchii tremurându-i Dar i-o luase razna imaginația Luke nu făcu decât să dea de dușcă scotch-ul, rezemându-se de spătar, cu picioarele întinse – Așa mai merge Doamne, cât mă bucur că m-am întors Toate conferințele astea interminabile, cu găleți întregi de sake, mă obosesc îngrozitor Iar oamenii de afaceri japonezi se îmbracă întotdeauna la patru ace; o dată nu-și scot sacoul, nici chiar când ne coacem ca într-un cuptor, așa că trebuie să le urmezi exemplul, evident Îi zâmbi ușor răutăcios – Nu lua în serios tot ce-ți spun Sunt frânt, atâta tot A ieșit perfect, de fapt, și cu asta, mi-am terminat treburile în Japonia Sue se așeză pe marginea patului, în timp ce inima părea să i se oprească din nou – Va să zică, mâine pleci acasă? întrebă ea, cu buzele amorțite – Mâine? se încruntă Luke Doamne, nu Cum ți-a venit ideea asta? Rămân la nuntă, Steve are nevoie de ajutorul meu Am auzit că iese din spital mâine după-amiază, așa că trebuie să ne ocupăm de el amândoi, ca să ajungă la timp în fața altarului, sau ce-or fi având ăștia aici Chiar voiam să discutăm puțin, înainte de a mă duce la culcare, adăugă el, căscând Ție cum ți-a mers pe ziua de azi? Inima lui Sue revenise la ritmul normal – Mi-a plăcut foarte mult, răspunse ea cu răceală – Perfect Nu părea prea curios Se îndreptă în scaun – Și-acum, pentru mâine Ne întâlnim la micul dejun, după care avem la dispoziție toată dimineața ca să ne plimbăm prin Kyoto Încă n-ai apucat să vezi mai nimic, iar altă ocazie nu vei mai avea Putem vizita două, trei din locurile cele mai interesante, înainte de a merge la spital să-l luăm în primire pe Steve Îți convine așa? – Da, răspunse Sue, uimită să audă cum îi organiza programul, pe lângă toate celelalte Dar zău că nu trebuie să Luke se ridică în picioare – Zău că nu trebuie să mă ocup de tine, o îngână el Nu te înveți minte, așa-i? Începu să scrie ceva pe cartonașul agățat de clanță – Micul dejun în doi – sună plăcut, nu? zâmbi el Să fii în picioare le prima oră, fetițo, ne-așteaptă o dimineață plină Din ușă, se întoarse – Aș vrea să-ți arăt câteva locuri Și să vorbim despre ceva anume Ceva ce s-ar putea să fie foarte important, adăugă, cu zâmbetul lui enigmatic, înainte de a închide ușa Noapte bună, micuță Sue Sue rămase încremenită un moment Apoi, parcă împinsă brusc de o forță interioară, se repezi spre ușă și o deschise din nou Trebuia să știe ce însemnaseră avele cuvinte stranii Trebuia Coridorul era pustiu și tăcut Iar ea nici măcar nu știa numărul camerei lui Luke Reveni încet înăuntru, închizând ușa Nesimțitul – să arunce o asemenea remarcă, iar apoi să plece Îi venea să să-l Frustrată, strânse pumnii, începând să lovească pernele de pe pat Nu-i folosi prea mult Trebuia să aștepte până a doua zi, și nu știa cum avea să reziste toată noaptea Capitolul 4 – Am luat bilete la un autobuz turistic, anunță Luke a doua zi dimineața, în timp ce-și terminau micul dejun M-am gândit că așa poți vedea cel mai comod unele locuri interesante din Kyoto, în cele câteva ore pe care le avem la dispoziție Orașul dă pe din afară de capele, temple și grădini, așa că nu vei apuca să vezi decât o infimă parte, dar tot e mai mult decât nimic Din câte înțeleg, ruta începe pe marile bulevarde, luând-o apoi spre Sanjusangen-do și Ryoan-ji – templul cu celebra grădină de piatră – și se încheie cu Kinkaku-ji – Pavilionul de Aur Pare suficient pentru o singură dimineață Îți convine? Mergem, da? Nu-i așteptă răspunsul, iar Sue se ridică ascultătoare, fără să discute, când cineva se oferea – oricât de repezit – să-i arate ceva ce-și dorea atât de mult să vadă În timp ce-și lua poșeta, întrebă, încercând să pară indiferentă: – Ce lucru deosebit voiai să-mi spui? Aseară, ai făcut aluzie la ceva Luke întoarse brusc capul și, pentru prima oară, Sue îl văzu părând cam deconcertat – A, aia Da Ei, acum n-avem timp, trebuie să ieșim înainte de nouă Vom aștepta un moment mai potrivit Un răspuns complet nesatisfăcător, care nu reuși decât să-i stârnească și mai mult curiozitatea Era convinsă că praful se alesese de toată concentrarea ei asupra minunățiilor din Kyoto Dar, evident, nici vorbă de așa ceva Ghida turistică era o tânără în uniformă roșie, care stătea în partea din față a autobuzului, cu microfonul în mână, în timp ce străbăteau străzile principale ale orașului În Kyoto, le spuse ea, existau o mie trei sute de temple ale lui Buddha și patru sute de capele shintoiste Sue zâmbi – Mi-e imposibil să le văd pe toate azi Luke, așezat pe scaunul de alături, se aplecă spre ea, șoptind: – Acum înțelegi ce-am vrut să spun? Gura lui aproape îi atingea urechea Dacă Sue întorcea doar puțin capul, buzele li s-ar fi apropiat periculos de mult, iar simplul gând o făcea să tremure pe dinăuntru Afișă un mic zâmbet crispat, încercând să asculte explicațiile ghidei Se simți mai bine când coborâră din autobuz, pornind cu tot grupul în urma tinerei japoneze Fură conduși în sala mare a unui templu cu coloane masive și înalte de lemn – Acesta este templul celor o mie și una de zeițe ale milosteniei, intonă ghida, începând să înșire nume și date Ochii lui Sue stăteau ațintiți spre mulțimea de statui aurite, în mărime naturală, care se înălțau în șiruri supraetajate – Parcă ar fi niște coriste împietrite, îi șopti ea lui Luke Aproape că te-aștepți să cânte Și câte brațe au, pentru numele lui Dumnezeu? – Câte patruzeci fiecare, răspunse Luke Observă-le pe alea mici, care le ies din spate Mirosul greu de tămâie și atmosfera stranie, mohorâtă, o cam amețeau pe Sue – Ar prinde bine în gospodărie Cu patruzeci de mâini, cine-ar mai avea nevoie de roboți de bucătărie? comentă ea, abia stăpânindu-și un chicotit – Fii cuminte, copilaș, o dojeni Luke, chipurile sever Dacă nu ești atentă cum te porți, au să ne dea afară din grup Sue îi aruncă o privire ștrengărească N-o mai deranja că o trata ca pe un copil mic După nunta de-a doua zi, n-avea să-l mai vadă niciodată, așa că nu-i mai rămânea timp ca să-i schimbe impresia Măcar o zi putea să se relaxeze și să se bucure de prezența lui La ieșirea din templu, soarele o izbi în plină față, în vreme ce chipul lui Luke rămase în umbră Prin urmare, fu cât pe ce să leșine când el se aplecă brusc și o sărută pe buze – Caraghioasa de Sue, murmură, încet Cât de mult îmi placi! Se simți cumplit de dezamăgită, în clipa următoare când ieși tot grupul și fură nevoiți să pornească înapoi spre autobuz În timp ce se așezau pe locuri, Sue simți că roșise toată Pe Luke, însă, scurta ieșire impulsivă nu părea să-l tulbure câtuși de puțin – Cred c-o să-ți placă mai mult la Ryoan-ji, spuse el, pe ton de conversație Grădinile de piatră parcă ar fi din altă lume "Tu ești de pe altă lume", replică Sue în sinea ei, copleșitor de conștientă de forma masculină, dură și puternică a trupului așezat lângă ea Nu mai putea încerca să se amăgească – era îndrăgostită la nebunie de Luke Masters Își aranjă o șuviță de păr, cu mâini tremurătoare – Grădini de piatră? repetă ea Sună foarte ciudat Vorbește-mi despre ele, prefer să aud de la tine, decât de la ghid Știi multe despre Japonia, nu-i așa? Cred că ai vizitat-o foarte des – Am stat aici trei ani, lucrând la o altă firmă, răspunse Luke Și m-am îndrăgostit de țara asta E un fascinant amestec de tradiție și industrie high-tech Turiștii își închipuie că vechea Japonie dispare și vin buluc s-o vadă înainte de a se scufunda fără urmă Dar nu-i adevărat – japonezii își prețuiesc prea mult tradițiile strămoșești pentru a le lăsa să se piardă Și nu cred nici că totul e în interesul turismului, ca în alte țări din Orient Așteaptă să ajungem la Ryoan-ji și cred că vei înțelege ce vreau să spun Sue văzuse în albume fotografii ale grădinilor de piatră japoneze, dar realitatea era cu totul altceva Grădina propriu-zisă era dreptunghiulară, mare cam cât un teren de tenis, și nu conținea cărări, nici copaci, nici flori sau verdeață Numai o suprafață plată de nisip și pietriș, greblată după linii argintii precise, ca o peluză tunsă meticulos În nisip erau încastrate pietre cizelate de vreme, numai cincisprezece la număr în toată grădina – Sue le numără – de mărimi diferite, aranjate aparent arbitrar, dar de o stranie armonie – Avem noroc că nu-i aglomerație, spuse Luke, conducând-o la oarecare distanță de grup Însă chiar și așa, în grădină erau prea mulți oameni, așezați pe treptele de lemn ale templului alăturat Cumva, Luke reuși să găsească două locuri pe treapta de jos, aproape la nivelul grădinii – Se observă mai bine dacă o privești de la nivelul solului, îi șopti el la ureche Deși erau atât de mulți vizitatori, nimeni nu râdea și nu stătea de vorbă, auzindu-se numai șoapte scăzute și țăcăniturile aparatelor foto Se părea aproape că grădina însăși emana un soi de putere spirituală Luke se apropie de Sue – Ei, ce părere ai? – E minunată, șopti ea Are ceva anume niciodată n-aș fi visat Se opri, căutându-și cuvintele – Mi-ar plăcea să vin aici singură, la lumina lunii, oftă ea, în cele din urmă – Înțeleg ce vrei să spui, răspunse serios Luke, după care nu mai schimbară o vorbă, până reveniră cu grupul la autobuz Atunci, toți începură să vorbească în același timp – Ți-a plăcut enorm, nu-i așa? întrebă Luke Probabil vorbește artista din tine Nu te-ai apucat să-ți imaginezi piscuri de munți ieșind din nori, insule pe mare, nici măcar un peisaj lunar Majoritatea oamenilor nu-s în stare să ajungă decât până aici Sue avu senzația că-i prinsese o medalie în piept O înțelegea cât de cât, ceea ce era miraculos, le compensa pe toate – Și tatălui meu i-ar fi plăcut, spuse ea La următoarea oprire, ghida anunță: – Noi acum la Kinkaku-ji, Pavilionul de Aur Templul clădit în 1394 și dat foc de călugăr nebun în 1950 Dar, de atunci, templul clădit exact ca înainte Vă rog pregătiți pentru mulți turiști japonezi La Japonia place să vizităm locurile frumoase noastre – Foarte adevărat, murmură Luke, în timp ce coborau din autobuz E ca în Picadilly Circus Brațul lui încercui talia lui Sue și porniră prin mulțime, pe aleile mărginite cu copaci Nu se zărea nici un templu Apoi, deodată, aleea coti și Sue se opri pe loc, cu respirația tăiată Razele soarelui se reflectau din fațada, balcoanele și streșinile aurite ale unei pagode cu acoperișuri arcuite, fermecător de fragilă, peste apele unui lac acoperit cu flori de lotus Pe o insuliță creșteau pini, iar undeva în fundal se înălța un munte, parcă păzind acea splendoare unică și delicată – Cred că e cel mai frumos tablou pe care l-am văzut în viața mea, murmură Sue Luke îi zâmbi, în lumina împestrițată de frunze ochii lui având o strălucire umbrită – Tind să-ți dau dreptate, spuse el, fără s-o slăbească din ochi Nu sunt sigur dacă vom fi conduși înăuntru Vrei să intri? – Aș prefera să rămânem afară, răspunse Sue – Sunt de aceeași părere Vino, să căutăm un loc liniștit O luă de braț și porniră prin grădinile amenajate cu multă artă, printre copaci și arbuști, pe lângă mici pavilioane, peste poduri delicate, până când ajunseră la o pădurice Mulțimea se răzlețise și, în sfârșit, rămaseră singuri – Să ne așezăm aici, propuse Luke, oprindu-se Vreau să-ți vorbesc Sosise în sfârșit momentul, iar Luke părea ciudat de serios Sue se așeză lângă el, pe trunchiul unui copac căzut, așteptând, cu inima bătându-i neregulat Când nu mai suportă tăcerea, se repezi s-o risipească: – Ce frumos e aici! Privi în jur, copacii atinși de nuanțele roșiatice și gălbui ale toamnei, covorul auriu de frunze sub picioare – Câtă liniște Coborând ochii spre ea, Luke spuse: – Liniște – e ciudat că o ființă cu o vârstă fragedă ca a ta înțelege cât de prețioasă e Nu ți-e dor niciodată de discoteci și concerte rock? – Nu prea De ce, ar fi cazul? Nu-i răspunse, spunând în schimb: – Mare enigmă mai ești, Sue În unele privințe, parc-ai fi încă un copil, iar în altele dai dovadă de o maturitate surprinzătoare Ceea ce ne duce direct la ce voiam să-ți spun Conversația dobândea un aer ireal Sue își rezemă palmele de scoarța aspră a copacului, în așteptare – M-am gândit mult la ceea ce mi-ai spus ieri, începu Luke încet, alegându-și cu grijă cuvintele, și mi-a trecut prin minte că s-ar puea să avem amândoi de câștigat Dă-mi voie să-ți explic Am o vilă în Cumbria, lângă Windermere Mai am și un fiu de nouă ani și jumătate, care în prezent e la o școală cu internat săptămânal, în Ambleside Vine acasă în fiecare weekend, iar eu mă străduiesc să fiu prezent, dar uneori mi-e imposibil, dacă trebuie să mă duc în străinătate sau mă cheamă câte o treabă urgentă la Londra Atunci, e nevoit să stea cu servitoarea, și am constatat că nici o femeie nu rămâne mult timp în serviciul meu Vechea slujnică de familie nu mai există decât în romane, cred Am coșmaruri când mă gândesc la Christopher venind într-o vineri seară, pentru a găsi casa goală Mi s-ar lua o mare piatră de pe inimă, dacă aș avea acolo pe cineva de încredere Ochii lui cenușii îi cercetară fața – Începi să înțelegi? Sue înghiți în sec Nu știa la ce se așteptase, dar numai la așa ceva nu – Nu prea știu ce să zic Îmi oferi o slujbă de menajeră? Luke zâmbi – Nu tocmai Tu vrei să te întorci în Anglia – și mai ales în Lake District Eu am nevoie de cineva care să locuiască acolo Am impresia că se potrivește, deși recunosc că trebuie să punem la punct toate detaliile Dar – pentru început – cum ți se pare ideea? Să locuiască în casa lui Luke, să-l vadă atât de des, să aibă grijă de fiul lui, să se întoarcă în iubitul ei Lake District lui Sue începeau să i se învârtească mințile Luke o observa atent – Care-i problema? Văd bine că te frământă ceva Ți se pare că te vei simți prea singură? Am o mulțime de vecini cumsecade și aș lua măsuri să fie cineva în casă pentru treburile gospodărești Iar dacă-ți plac atât de mult lacurile, îți pot oferi și eu unul – vila mea are vedere spre lacul Windermere Mi-a venit și geniala idee că poate ai dori să-ți reiei studiile de arte plastice N-ai fi departe de Lancaster Ei, ce zici? Sue răspunse cu voce slabă: – Ești un comerciant de mare talent, domnule Luke Masters Dar ideea asta nu e nevoie să mi-o vinzi – Minunat Atunci, putem să – Dar, regret, continuă ea E absolut imposibil – Imposibil? Nu cunosc acest cuvânt Vorbea omul de afaceri realizat Și, desigur, nu era decât o propunere de afaceri – Eu îl cunosc, replică Sue – Atunci, explică-mi de ce, și vom găsi o soluție Sue clătină din cap mușcându-și buzele Nu trebuia să depene vise imposibile, cum că Luke s-ar fi îndrăgostit de ea Numai de nu s-ar fi îndrăgostit ea de el! Sau, dacă Luke ar fi fost cu douăzeci de ani mai bătrân, văduv, jucând golf ca să dea jos din grăsime, moățind seara în fața televizorului, atunci s-ar fi întors bucuroasă cu el în Anglia Dar Luke Masters – suplu, dinamic și emanând fără efort (ba poate chiar și fără să știe) atâta sex-appeal! Ar fi trăit cu groaza că, într-o zi, avea să ia hotărârea de a se însura din nou Viața în casa lui Luke ar fi echivalat cu condamnarea la o îndelungată tortură – Nu pot, și gata, spuse ea Îmi pare rău Luke oftă, ca și cum ar fi făcut mari eforturi să nu-și piardă răbdarea – Ți-am făcut o propunere care mi se pare avantajoasă Cred că ai putea măcar să-mi explici de ce mă refuzi din primul moment Sue se îndreptă de spate Era nevoită să judece cu repeziciune – Luke nu trebuia să înțeleagă cât de dureros o ispitea oferta lui – Păi începu ea să improvizeze, desfăcând mâinile, cu un mic hohot de râs Cred că e de la sine înțeles Nu-i pot părăsi pe ai mei, din Australia S-au purtat minunat cu mine și sunt sigură că nici n-au visat că n-aș fi fost fericită la ei Nu le pot spune: "Mă angajez femeie de serviciu în Anglia, așa că rămâneți cu bine, mi-a făcut plăcere să vă cunosc" Ar suferi îngrozitor Luke răspunse: – Nu poți trece prin viață fără să faci pe nimeni să sufere, să știi Altruismul poate fi un păcat la fel de mare ca egoismul – Da, am mai auzit ideea asta Și niciodată nu m-a convins – Dacă te iubesc atât de mult, vor să fii fericită, cu siguranță Luke cel calm, prietenos și înțelegător din grădina de piatră dispăruse Acum era din nou iritat, nervos, pretinzându-i să-i facă pe plac Brusc, Sue se întoarse spre el – Ușor ți-e ție să vorbești! Ești genul de om care înhață orice poftește Nu mă îndoiesc că întotdeauna găsești toate justificările Un moment, păru cam descumpănit, ca și cum un pisoi cu blana pufoasă s-ar fi zbârlit brusc, scuipându-l Însă își regăsi imediat stăpânirea de sine – Dar așa este, insistă el Și ei ți-ar dori fericirea Haide, recunoaște O înghesuia în corzi – după stilul oamenilor de afaceri – Bine, recunosc Acum, îl înfrunta în mod reflex; aproape că uitase despre ce era vorba Nu știa decât că trebuia să-l convingă Ridică bărbia, cu îndărătnicie – Nu sunt dispusă să-i anunț că aș fi mai fericită în Anglia, muncind ca ca un soi de servitoare de lux, decât dacă rămân în Australia, ca membră a familiei lor – Hm Luke se ridică în picioare și începu să se plimbe încoace și-ncolo, strivind cu zgomot frunzele uscate Apoi se opri în fața ei, cu brațele încrucișate pe piept – Am încă o sugestie, care ți-ar putea rezolva toate probleme Ce-ai zice să te măriți cu mine? – Ce-am mai râs! Imediat, Sue își dori să n-o fi spus Poate că era o glumă pentru el, dar ea o simțea ca pe o lovitură în inimă – Vorbesc serios, insistă Luke Privindu-l cu surprindere, Sue constată că nu mințea – Dar dar începu ea să se bâlbâie Luke se așeză din nou, luându-i o mână într-ale lui și mângâindu-i-o absent – Ascultă, Sue, nu e o idee atât de nebunească pe cât s-ar putea să ți se pară Steve ți-o fi spus, îndrăznesc să presupun, că mariajul meu a fost ratat Soția mea și cu mine am divorțat acum șase luni și ceva, după zece ani de conflicte aproape continue Nu intenționez să risc repetarea aceleiași situații, așa că nu te aștepta la promisiuni romantice de iubire nemuritoare Acest cuvânt, pentru mine, pur și simplu nu mai există Dintr-o dată, ochii i se întunecară, dar aproape imediat îi zâmbi din nou, încurajator – Gândește-te S-ar putea să sune doar ca o căsătorie pe jumătate, dar are șanse să iasă foarte bine Christopher urmează să se mute la școala publică, peste vreun an și jumătate, iar atunci problema asta cu weekendurile nu se va mai pune Iar noi doi am putea să analizăm din nou situația Sue îl privi drept în ochi – Adică, să divorțăm? Nu era cu putință; nu puteau să stea de vorbă atât de calm despre căsătorie și divorț Totul făcea parte din cine știe ce vis fantastic – Numai dacă vrei tu Luke părea foarte mulțumit de sine, în timp de dezvolta ideea – Până atunci, studiile tale de artă s-ar putea apropia de sfârșit Ar fi momentul perfect pentru a te hotărî ce anume vrei să faci cu viața ta Gura i se arcui, cu ușoară răutate – Nu-ți pot pretinde să rămâi legată pentru totdeauna de un bărbat deziluzionat, între două vârste – Câți ani ai? îl întrebă Sue, ca să câștige timp – Treizeci și șase Era fantastic Sue trase aer în piept, adânc, prelung – Ai fost foarte drăguț că m-ai luat cu tine ca să-mi faci program, fratele meu nefiind disponibil, și-ți sunt recunoscătoare Dar se vede clar că m-ai crezut o fetișcană luată din bunăvoință sub aripa ta Iar acum, dintr-o dată, mă ceri de soție Nu te înțeleg deloc, domnule Masters, și oricum răspunsul rămâne nu Un nu categoric În chip umilitor, după această demonstrație de independență, vocea i se frânse în gât, făcând-o să se înece Luke nu mai zâmbea – Preferi să te întorci în Australia? o întrebă el – Da – Și să te măriți cu Ross? Inima i se îngreună ca plumbul – Nu sunt obligată să mă mărit cu Ross, dacă nu vreau Sprâncenele lui Luke se înălțară – Nu? – Nu N-am să mă mărit cu Ross, fiindcă nu-l iubesc Nu adăugă că abia acum ajunsese la această concluzie – Of, iarăși iubirea! oftă el S-au văzut milioane de căsnicii fericite care nu se bazau pe nisipurile mișcătoare ale dragostei Eu încă mai cred că propunerea mea e bună Nu poți avea remușcări că-ți părăsești mătușa și unchiul, dacă o faci ca să te măriți Te-ar înțelege, nu? Hai, gândește-te Se uită la ceas, apoi o apucă de ambele mâini, ridicând-o în picioare – Cred că e timpul să ne întoarcem, ca să îmbucăm ceva la prânz și apoi să-l luăm pe Steve de la spital Mai întâi avem de rezolvat nunta asta – la a noastră ne putem gândi mai târziu Mergând pe lângă el, prin răcoarea grădinii, Sue își simțea mintea frământată într-un tumult cumplit Luke vorbea atât de firesc despre acea propunere extraordinară, câtă vreme ea se simțea complet zdrobită Nu se putea gândi clar decât la faptul că tânjea să-l audă spunând: "Te iubesc" Oare avea să i-o declare vreodată? Dacă se mărita cu el, risca să i se frângă inima, fără îndoială Se putea mulțumi cu ceea ce el numea "o căsătorie pe jumătate"? Întrebările i se îmbulzeau prin creier și nu găsea nici un răspuns – Se cuvine să sărbătorim, spuse Steve, așezându-se pe pat și potrivindu-și cu grijă brațul pus în gips Ce-ar fi să dăm de băut la toată lumea? – Genială idee, răspunse Luke, pornind spre telefon Se aflau din nou la hotel – Steve, Mariko, Luke și Sue, iar în cameră domnea emoția dinainte de nuntă Sue își mutase lucrurile în altă cameră, cu două etaje mai sus Luke făcuse adevărate minuni organizatorice, însărcinându-se cu toate pregătirile ca un adevărat maestru de ceremonii Privindu-l, Sue își amintea încontinuu că era un om care obținea tot ce dorea, iar unul dintre lucrurile pe care le dorea acum era ea – adică, serviciile ei Se vedea clar că hotărâse s-o instaleze în vila lui din Lake District, pentru a-l asculta ca pe un stăpân Ce fel de căsnicie ar mai fi fost și asta? Și totuși și totuși Un ospătar aduse băuturile comandate de Luke – bere Sapporo pentru bărbați și ceai verde pentru fete, cu biscuiți în farfurioare – iar atmosfera deveni mai sărbătorească Mariko stătea pe pat lângă Steve, îi ținea paharul de bere și-i dădea biscuiți – Ca gheișele, preciză ea, ștrengărește – Dar ăsta-i un lucru pe care n-ai voie să-l faci gheișelor, zâmbi Steve, aplecându-se s-o sărute prelung Luke se așeză pe brațul fotoliului lui Sue și îi puse o mână pe umăr, posesiv – Până nu se ambalează toată lumea, eu am de făcut un anunț, spuse el Sue deveni țeapănă Doar n-avea de gând să Dar Luke continuă: – Am vorbit la telefon cu președintele, la Londra, ca să-l pun în temă, și îți trimite compasiunea lui pentru accident, Steve Și felicitări pentru căsătorie Dar – în altă problemă – mi-a cerut să-ți spun că ți-a studiat dosarele și e foarte mulțumit de felul cum ai lucrau aici S-a hotărât să te avanseze, ceea ce înseamnă întoarcerea la sediul din Londra, de la începutul anului viitor Ce părere ai? În cameră se lăsă tăcerea Steve părea năucit Apoi, pe buze i se așternu un zâmbet larg – I-auzi! exclamă el, în cele din urmă, și se întoarse spre viitoarea lui soție Ce părere ai tu, iubirea mea? Fața frumoasă a lui Mariko se înroșise de plăcere – O, da, Steve, aș plăcea să locuiesc în Londra cu tine Va fi minunat – Deci, s-a stabilit, dădu din cap Steve spre Luke Vom fi foarte bucuroși să ne mutăm înapoi în Anglia Apoi se întoarse spre Sue, dintr-o dată abătut – Dar asta înseamnă că vom fi și mai departe unul de altul, surioară A picat foarte prost – Nu neapărat, interveni calm Luke, luând un biscuit Mi-a venit o idee excelentă, pe care i-am spus-o și lui Sue Dar poate ar fi mai bine să v-o spună ea însăși Sue îl privi mută de uimire Luke îi zâmbea fudul, atât de convins că avea să iasă pe voia lui, atât de mulțumit de sine că o luase așa prin surprindere Se ridică în picioare, dându-i la o parte mâna de pe umăr O priveau cu toții – Steve nedumerit, Mariko cu obișnuitul ei surâs reținut, Luke cu o lucire de satisfacție în ochi Întorcându-se spre Steve, Sue i se adresă direct lui: – Va fi o surpriză pentru tine, Steve, dar sper că vei înțelege și vei fi de acord Luke are o casă în Lake District și dorește să fie acolo cineva de încredere, în weekenduri când se întoarce acasă fiul lui, Christopher Mi-a oferit postul de menajeră, iar tentația de a mă întoarce acolo a fost prea mare, așa că am acceptat Aruncă o privire spre Luke Zâmbetul îi pierise de pe buze, care-i stăteau strânse crunt Avu o ușoară senzație de triumf Cel puțin, îl luase și ea prin surprindere; probabil, fusese mult prea sigur că avea să se repeadă, să nu scape ocazia de a se mărita cu el Steve o privea fără convingere – Păi nu știu trebuie să ne gândim bine Luke își mai turnă un pahar de bere – Știu ce-ți spui, amice, dar te asigur că intențiile mele sunt pe deplin onorabile Ca să se știe, i-am cerut lui Sue să se mărite cu mine – pentru a respecta buna-cuviință; dar e clar că, după părerea ei, nu prea prezint garanții conjugale – și nu pot spune c-o acuz, adăugă el, dând berea pe gât Îi aruncă lui Sue o privire feroce, iar ea văzu că nu era numai surprins, ci și furios Îi susținu cu răceală ochii – Mariajele de conveniență sunt cam demodate, din câte știam Oricum, ideea nu mă atrage, cum spuneai Dar, se întoarse ea din nou spre fratele ei, mi-e atât de dor să mă întorc acasă, Steve Mătușa Meg și unchiul Ray au fost foarte buni cu mine, dar sunt sigură că înțelegi ce simt Spune-mi doar că mă vei ajuta să le explic Steve păru să se mai îmbuneze Se întoarse spre Mariko, care zâmbea cam fără expresie Probabil nu înțelesese mare lucru din ceea ce spuneau – Sue se întoarce și ea în Anglia, cu Luke, îi explică el I-a oferit o slujbă Mariko bătu din palmele ei mici, cu un licăr jucăuș în ochii migdalați – Asta este bine O dată vom întâlni unii pe alții în Anglia și vom fi fericiți, da? – Da, răspunse Sue Vom fi cu toții foarte fericiți Nu se putea îndura să-l privească pe Luke – Și-acum, Steve, ce crezi, am putea să le dăm telefon în Australia și să le explicăm? Următoarele câteva minute fură dificile Mătușa Meggie se miră la început, apoi o podidiră lacrimile – Vai, Doamne, ce șoc, ne vei lipsi atât de mult tuturor! Și Ross ce-o să zică? Pentru cât timp e slujba asta? Ai să te întorci curând? Câdn Sue începu să devină cam incoerentă, Steve îi luă receptorul și, după ce vorbi un timp calm și rațional, Sue auzi vocea mătușii Meg devenind mai resemnată În timpul convorbirii, Luke păruse să studieze ceva în carnețel Când discuția luă sfârșit, îl puse la loc în buzunar – Ei, următorul punct la ordinea de zi e organizarea echipamentului lui Steve pentru mâine Pe-asta trebuie s-o lași în seama mea, băiete, de-aici mă duc direct la centrul de închirieri Avem cam aceeași înălțime, iar măsurile ți le pot deduce Acum odihnește-te, sunt convins că Mariko va avea grijă de tine Sue și cu mine ieșim un timp O apucă strâns de braț, împingând-o spre ușă Când ajunseră la lift, îi dădu drumul și se întoarse cu spatele spre uși, tăindu-i calea – Ștrengăriță mică! începu el, pe un ton mustrător, privind-o aspru – Ce vrei să spui? Sue îi susținu privirea, dar nu fără efort Îl sfidase, bănuia că învinsese, dar Luke arăta extrem de impresionant, dominând-o cu statura lui – Știi prea bine ce vreau să spun Nu era vorba de nici o slujbă Parcă țin minte că te cerusem în căsătorie – A aia ! simulă Sue că-și amintea, cu un mic gest de lehamite N-o doreai cu adevărat, ideea ți-a venit abia pe urmă Voiai o menajeră de încredere și ai găsit-o Gătesc destul de bine și-ți promit că nu te voi lăsa încurcat Oricum, după ce ajung la Windermere, fii sigur că nu voi dori să locuiesc în altă parte Luke își vârî mâinile în buzunare, rezemându-se de ușile liftului – Pentru cultura mea generală, ce anume te-a făcut să te răzgândești? Și ce-a fost circul ăla, că nu vrei să-ți rănești rudele din Australia? Lui Sue îi venea să-i șteargă cu două palme zâmbetul îngâmfat de pe față – M-am hotărât să-ți urmez sfatul, spuse ea rece În sensul că, dacă îți dorești foarte tare ceva, trebuie să-ți asumi riscul de a-i răni pe alții – Hm, făcu el, studiind-o printre gene Oi fi tu mică, dar zău că ești o mare ciudățenie Chiar atât de mult ții să-ți vezi iubitele lacuri? – Da, sigur că vreau, abia aștept Cândva, nu demult, acesta ar fi fost adevărul și numai adevărul Acum, nu mai era decât un adevăr parțial – Și ești sigură că n-ai vrea să ne căsătorim? Totul ar deveni mult mai simplu – Sunt foarte sigură, mulțumesc N-ar fi deloc mai simplu – doar mai complicat În primul rând nu m-aș căsători cu nimeni dacă nu l-aș iubi Și, oricum, toată ideea e complet absurdă Abia dacă ne cunoaștem Sprâncenele lui dese se înălțară – Ne cunoaștem la fel de bine ca majoritatea oamenilor care se căsătoresc Și-mi dai voie să-ți amintesc că deja am dormit în același pat? Sue se împurpură în obraji – Ei nu, că asta-i asta-i ! Nu putu continua, privindu-l doar neputincioasă Apoi, îl ocoli și apăsă pe butonul liftului – Mă duc în camera mea, reluă ea Vreau să-mi pun lucrurile în ordine și să-mi calc rochia pentru nunta de mâine – A, da, desigur Ascensorul sosi, iar Luke deschise ușile și se dădu la o parte, cu o mică plecăciune ironică – Îți stă la dispoziție, domnița mea Noi, muritorii de rând, vom folosi scările În timp ce cabina o purta în sus, Sue îi mai zări o clipă spatele, drept și înalt, dispărând pe coridor Ajunse în cameră, cam cu sufletul la gură Fusese un conflict scurt, dar ciudat, și nu era prea sigură cine câștigase Dar, cel puțin, luase o hotărâre și se ținuse de cuvânt Când se așeză în fața oglinzii, văzu că ochii îi străluceau mai albaștri ca oricând Era, oare, lumina victoriei? Capitolul 5 Ceremonia nupțială era prea ciudată pentru ca Sue să simtă vreo emoție limpede; trebuia să-și reamintească încontinuu că mirele îmbrăcat cu pantaloni foarte largi, în dungi, și kimono scurt și negru cu o mânecă goală, din cauza brațului pus în gips, era Steve, fratele ei Mariko, serioasă și stăpânită, arăta ca o viziune plutitoare, în kimonoul ei de brocart alb țeapăn, obi-ul lat încercuindu-i talia negrăit de îngustă și panglica de mătase aranjată în jurul perucii negre și înalte, tradiționale, deasupra feței machiate la perfecție, albă și netedă ca o perlă Sue înțelegea prea bine de ce machieuza petrecuse două ore și mai bine, de dimineață, pentru a desăvârși acea imagine a frumuseții senine Întoarse puțin capul, pentru a-l privi pe Luke, așezat pe rândul din spatele ei Se uita drept înainte, fără nici o expresie Oare se gândea la propria lui nuntă, care mai târziu eșuase atât de îngrozitor? Inima i se strânse de drag și milă, căci o căsnicie destrămată părea o irosire atât de mare, dar apoi își reaminti că Luke nu avea nevoie de asemenea sentimente Își eliminase din viață dragostea și nu era genul de om care să accepte mila altora În fine, ceremonia luă sfârșit Nuntașii se adunară într-o sală spațioasă din spatele capelei, pentru petrecerea de nuntă Sue se pomeni așezată la masa principală, între Steve și un domn vârstnic cu barbă albă, despre care deduse că era rudă cu Mariko Steve se aplecă spre ea – Cum merge, surioară? Te simți bine? Nu ești cam încurcată? Continuă, mai încet: – Nici eu nu sunt în apele mele, deși am fost instruit cu strășnicie – Mă simt minunat, zâmbi Sue cu convingere Nu-mi doresc decât să pot înțelege ce se vorbește Privi prin sală, care era ocupată aproape complet de cele patru mese lungi, dispuse în careu, cu un fel de puț gol în mijloc Luke stătea la masa din stânga, lângă o japoneză tânără și drăguță, în kimono negru Îi vorbea zâmbitor, aplecat spre ea Sue își mută repede privirea – Ce de invitați! Iar Mariko, parcă nici n-ar fi din lumea asta Propria ei voce îi suna ciudat în urechi, dar Steve nu păru să remarce nimic neobișnuit – Nu-i așa? Sărmana de ea, abia mai respiră, în costumul ăla – peste câteva minute urmează să ne retragem, ca să ne schimbăm Deodată, inima lui Sue tresări în piept În spatele ei se oprise cineva și știu, fără a întoarce capul, că era Luke – Îmi pare rău că-ți stric cheful, dar trebuie să prindem trenul Ar fi timpul să ne întoarcem la hotel, Sue Apoi, îl atinse pe Steve pe umăr – Și voi doi, ce planuri aveți? Ne întâlnim mâine la Tokyo? Stabiliseră ca, după nuntă, Steve și Mariko să se întoarcă acasă la Steve, în Tokyo Mai târziu, după ce Steve ieșea din convalescență, aveau să-și facă luna de miere, pe insula Kyushu Luke reușise să obțină un loc și pentru Sue în avionul cu care pleca a doua zi, în Anglia Noaptea urmau să și-o petreacă în hotelul din Tokyo unde o dusese la sosirea din Australia Sue auzise vag toate aceste planuri, fără să le asculte cu adevărat Viitorul se întindea în fața ei, ispititor dar și înspăimântător Dar, cel puțin, luase o hotărâre – și o luase de una singură Se hotărâse să-și asume riscul Când avionul ateriză la Heathrow, era frig și lapoviță În timp ce zloata biciuia ferestrele taxiului, Sue se simțea înghețată și pe dinăuntru, și pe din afară Zborul păruse nesfârșit Luke se retrăsese într-o lume numai a lui, tăcută, fără să scoată aproape nici o vorbă, atâtea ore Se vedea clar că îl plictisea; acționase în urma unui impuls, iar acum regreta; își descoperise greșeala de a lua cu el în Anglia o fată tânără și fără experiență, și probabil se întreba cum ar fi putut ieși civilizat din toată încurcătura Locuința lui Luke era un apartament de lux pentru burlaci Sue nu se prea orientase pe drum, dar oricum n-o interesa să știe unde anume se afla – Tragem pe dreapta vreo două ore, înainte de a pleca spre nord, spuse Luke, scoțându-și cravata Chris ajunge acasă pe la șase și aș vrea să ne găsească acolo, ca să-i facem o surpriză Poți să te culci în pat, eu am să mă ghemuiesc aici Deschise ușa dormiorului și aprinse lumina, căscând – Baia e acolo – fă-ți liniștită toaleta Așa avea să meargă de-acum înainte Unde era omul care se plimbase cu ea prin grădinile templelor japoneze, care o cuprinsese cu brațul în timp ce priveau peste lac, lângă Pavilionul de Aur? Sue acceptase să-i fie menajeră, angajată, iar atâta vreme cât își făcea datoria, nu mai prezenta interes pentru el Cumva, trebuia să se împace cu acest gând Păreau să fi trecut doar câteva minute, când lumina din tavan se aprinse și Luke o scutură de braț – Pornim acum – imediat, spuse el repezit Am sunat acasă, să-i spun doamnei Benson că venim, și nu răspunde Trebuie să ajungem acolo cât putem de repede Avea ochii încercănați de oboseală și se vedea clar cât de îngrijorat era – M-am temut de așa ceva, mormăi el, revenind în living Sue sări din pat, luându-și pe ea fusta și jacheta Peste zece minute se îndreptau spre șosea, cu mașina mare și lucioasă pe care Luke și-o ținuse parcată în garajul subteran al blocului – Ce crezi că s-a putut întâmpla? îl întrebă Sue, privindu-i profilul sever – Nu cred, sunt sigur! se răsti el, fără a-și lua ochii de la carosabilul ud Benson aia a făcut-o de oaie N-am fost prea mulțumit de ea, acum două luni când a venit, dar avea referințe bune Toate sunt la fel, fără bingo și bârfe cu vecinele, se plictisesc cât ai clipi – Și Christopher urmează să vină acasă azi? Cum ajunge? – Are vreo importanță? mârâi el – Da, cred că are Dacă preiau răspunderea îngrijirii lui, trebuie să știu Luke trecu pe banda rapidă, depășind trei mașini, după care răspunse: – Fred, de la garajul local, îl ia de la școală vineri după-amiază și-l duce înapoi luni dimineața – Și Christopher ce-ar face, dacă ar găsi casa goală? – Folosește-ți mintea, fato, nu-i greu să ghicești! o repezi Luke Tu ce-ai fi făcut, la nouă ani, dacă ajungeai acasă și o găseai pustie, la mile întregi de cea mai apropiată așezare, într-o seară rece și ploioasă de noiembrie? – Da, înțeleg ce vrei să spui, răspunse Sue, zdrobită Se întunecase, iar Luke conducea mai atent, în timp ce pe parbriz se aduna zăpada, iar ștergătoarele scârțâiau și scrâșneau, înlăturând-o – Cât mai avem? întrebă Sue – Treizeci de mile patruzeci Apoi, după o scurtă pauză: – Nu e o primire prea plăcută pentru tine, așa-i? Îți pare rău că ai venit? – Nu În Langeroo răsărea soarele de noiembrie, o nouă zi de vară fierbinte și fără nori începând Dar Sue se afla în Anglia, cu Luke lângă ea Era acolo unde voia să fie și era îndrăgostită Nimic mai simplu – sau, nimic mai complicat Nu peste mult, părăsiră șoseaua Pe drumurile de țară pustii, zăpada era mai groasă Farurile puternice străpungeau întunericul și, la un moment dat, Sue zări un luciu de apă în dreapta Windermere, își spuse, amintindu-și lacul din Japonia și felul cum începuse toată această poveste, când îl văzuse Părea să fi fost într-o altă viață – Doamne! Auzi exclamația înfundată a lui Luke, în timp ce frâna și oprea motorul În față se vedea silueta unei case joase și albe Cât ai clipi, Luke sări din mașină și deschise ușa din față Sue așteptă să se aprindă luminile în casă Nu se aprinseră Înăuntru era întuneric beznă și un frig amarnic – umed, semn că de multă vreme nu se mai încălzise Îl auzi pe Luke blestemând, în timp ce orbecăia ciocnindu-se de mobilă – Christopher! răcni el Chris! Ești aici? De undeva de sus, lumina unei lanterne apăru pe o scară Sue văzu silueta unui băiețel înfășurat într-o pătură, privind în jos – Tu ești, tată? Of, cât mă bucur că te văd Aici e de groaza lumii, doamna Benson a tulit-o, curentu' s-a luat Christopher se năpusti în jos pe scară, împiedicându-se în pătură, pentru a ateriza în brațele tatălui său Luke îl strânse cu putere, iar lanterna căzu pe jos Apoi, Chris o zări pe Sue în întunericul de lângă ușă – Mămico! exclamă el, fericit Mămico, te-ai întors! Se avântă spre ea, o cuprinse de mijloc și-și îndesă fața în haina ei, turuind surescitat Sue rămase încremenită, neștiind ce să facă Apoi, ca la un semnal, luminile se aprinseră în toată casa Christopher slăbi strânsoarea, retrăgându-se, cu fața ca o mască a dezamăgirii șocate Luke făcu un pas înainte, luându-l cu un braț pe după umeri – Ea e Sue, Chris, îi spuse Va sta aici, ca să aibă grijă de casă Cu o privire spre Sue, murmură: – O greșeală explicabilă – ai părul de aceeași culoare – Bună, Christopher, îi zâmbi Sue, întinzându-i mâna Cred că ți-e foame, nu-i așa? Băiatul îi întoarse spatele, pornind spre scară – Nu, răspunse el Sue bănui că avea lacrimi în ochi, deși nici mort n-ar fi recunoscut Luke se apropie de el, cu o expresie severă – Christopher! Copilul se opri, dar nu se întoarse cu fața – Dă mâna cu Sue și salut-o cum se cuvine – Salut, mormăi Christopher, întorcându-se ursuz, și îi atinse mâna întinsă, fără să ridice capul Apoi, își luă pătura și urcă scara Era mai bine să treacă peste micul incident Sue spuse: – Condu-mă la bucătărie, te rog Vor veni și gazele? E foarte frig aici – O gospodină eficientă, este? Un moment, Luke o privi încruntat, apoi continuă: – Ne descurcăm cu boilerul Și o conduse printr-un culoar, spre bucătărie Pe chiuvetă era rezemată o hârtie scrisă cu o caligrafie ascuțită Luke îi aruncă o privire, apoi i-o întinse lui Sue "Dragă Domnu", citi ea "Îmi pare rău dar trebuie să plec să văd de bărbatul soră-mi care s-a îmbonlăvit deodată Îmi pare rău că nu v-am anunțat dar nu am nici o adresă Cu banii e în regulă că mi i-am primit pe luna asta A dvs Doamna M Benson " Sue îi înapoie hârtia lui Luke, care o aruncă la gunoi, dezgustat Apoi, se duse la boilerul din colțul bucătăriei și începu să răsucească de butoane – S-ar putea să n-avem ulei, dacă s-a-ntâmplat ceva și cu afurisita de livrare Asta ar pune capacul unei întoarceri acasă ca-n povești, comentă el, nervos Sue porni prin bucătărie, uitându-se în dulapuri, frigider, congelator – Oricum, este mâncare destulă, observă ea Christopher are vreun fel favorit pentru cină? Luke, care tocmai revenea din oficiu, cu o găleată de cărbuni, o puse jos – Nu merită nici o cină, nesimțitul – Niște cartofi prăjiți cu ochiuri? Celor mai mulți copii le plac, și sunt câteva pungi în congelator Îi pot face imediat, pe reșou Luke luă din nou găleata – Tu ești șefa, spuse el fără ceremonie și ieși Nu demult, Sue s-ar fi simțit frântă de oboseală și deprimare Era un miracol, câtă energie îți putea dărui o situație de urgență Puse în funcțiune plita electrică și scoase ouăle din frigider În zece minute, cartofii decongelați sfârâiau pe reșou Luke intră cu un radiator electric și îl băgă în priză – Am aprins focul în cabinet, anunță el, părând mai puțin nervos Putem mânca aici Ce-ai vrea să bei? Brandy, sau vin de ghimbir? – Vin, te rog Îmi place foarte mult După ce îi umplu un pahar, Luke își turnă și el o porție de brandy – Gata, spuse Sue, mutând ouăle din tigaie pe farfurii Eu, una, știu că mor de foame Mă duc să-l chem pe Christopher Care e camera lui? Luke se ridică, iritat, împingându-și scaunul cu zgomot – Mă duc eu – Te rog, îl opri Sue încet, punându-i o mână pe braț O privi un moment în tăcere – A doua ușă pe stânga, în capul scării Sue urcă în fugă treptele și bătu cu vioiciune în ușa dormitorului Nu primi nici un răspuns, așa că o deschise și vârî capul înăuntru Christopher stătea așezat pe pat, înfofolit cu pătura, iar lângă el urla un radio cu tranzistori – A, ăsta-i Barney Helper, nu? constată Sue E foarte bun Era o încercare la nimereală, dar tinerii ei veri din Langeroo avuseseră grijă să-i facă educația pop Christopher o privi lung Era un băiat frumușel – sau ar fi fost, dacă n-ar fi stat atât de îmbufnat Brunet, cu ochi negri și gene exagerat de lungi – o ediție mai tânără și mai vulnerabilă a tatălui său – Cina e gata, anunță veselă Sue Cartofi prăjiți cu ochiuri Lăsase intenționat ușa bucătăriei deschisă, iar în cameră intra un miros apetisant Christopher continuă să tacă – Hai mai repede, până nu-i mâncăm noi pe toți Sue aruncă o privire spre teancul de cărți de pe pat Deci, Christopher era un șoarece de bibliotecă, la fel ca ea Poate așa reușea să spargă gheața, își spuse cu speranță, pornind înapoi spre bucătărie Când termină de pus farfuriile și tacâmurile, apăru și Christopher; se pieptănase și lăsase pătura sus – Așa mai merge, mormăi Luke, în timp ce băiatul se cocoța pe un taburet înalt, lângă el, la tejgheaua pentru micul dejun Ei, cum a mers școala săptămâna asta? – Ca lumea, bombăni Christopher, cu gura plină Luke se întoarse spre Sue – Fiul meu, pe lângă că e în echipa de gimnastică, pare să aibă și pasiunea desenului, spuse el S-ar putea să aveți ce discuta – Poate, răspunse Sue, prudentă; știa că nu era cazul să se lanseze în efuziuni prietenești Mai vreți cartofi, domnule Masters? Luke îi zâmbi La fel ca fiul lui, și el se dezgheța încet – Cu siguranță, domnișoară Larkin, răspunse el, tărăgănat Ar fi țuț! – Încerci să-mi amintești că mai bine rămâneam în Langeroo? întrebă cu nepăsare Sue, mergând spre reșou – Mă bucur că n-ai rămas, dacă masa asta e o mostră a talentelor tale culinare Ce-ai făcut în toți anii de când ai plecat din Anglia? – Ce-am făcut? Într-o fermă, nu ți-e greu să găsești ceva de făcut Gătit, spălat, cusut, hrănit găinile Plus doi veri, cu care să-mi ajut mătușa să se descurce – Aha, dădu Luke din cap, înțelepțește Mi s-a părut mie că recunosc o mână expertă în acțiune Privi cu subînțeles spre Christopher, care înfuleca ouă și cartofi, nepărând interesat de conversație În sfârșit, Luke își puse pe masă șervetul, cu un mormăit satisfăcut – Delicios Acum, propun să mergem în cabinet, ca să ne bem cafeaua și să vedem cum arde focul aprins de mine Vii și tu, Chris? Christopher clătină din cap – Mă culc, răspunse el Vreau să citesc Tatăl său ridică din umeri – Cum vrei Atunci, noapte bună – Noapte bună Băiatul se uită scurt spre Sue, apoi își mută din nou privirea – Noapte bună, Christopher, îi ură și ea, zâmbind Cabinetul era mic și confortabil Lumina unei lămpi cu abajur cădea peste biroul cu capac, un gheridon și două fotolii mari de piele Se așezară, de o parte și de alta a căminului Luke se rezemă de spătar, sorbindu-și cafeaua, cu un pahar de brandy alături – N-a fost o primire prea grozavă, spuse el Fără îndoială, e o copilărie din partea mea, dar aș fi vrut să fie mă rog, nici să nu-ți poți dori mai mult – Puțină zăpadă nu mă sperie, dacă de asta te temi Luke tăcu un lung răstimp, apoi spuse încet: – Nu mă gândeam tocmai la asta – Nu? Se simțea o schimbare Glasul i se schimbase, devenise mai puțin repezit – Nu, clătină el din cap, zâmbindu-i Mă gândeam cât de frumoasă ești, Sue, cu părul strălucind ca aurul curat în lumina focului Apoi continuă, pe un ton mai senzual: – Fermecătoare, și foarte dezirabilă Sue rămase cu gura căscată – cât despre stomac, acesta părea să-i fi dispărut complet Luke se aplecă spre ea și-i scoase argafele din păr, începând să i-l mângâie ritmic, cu nemărginită blândețe – Ce mică ești, murmură el Și ce dulce Mare nevoie am de tine, Sue, să știi Încercă să rămână întreagă la mine – Probabil, răspunse ea, cu o imitație de râs, prefăcându-se că nu înțelegea Dacă toate doamnele Benson o întind imediat ce ajung aici – Am nevoie de tine, repetă Luke Te doresc Cred că te-am dorit din prima clipă când te-am văzut, la Tokyo M-ai doborât de pe picioare "Uite cine vorbește de doborât de pe picioare!" Lui Sue îi venea să râdă "Tu m-ai doborât pe mine, și de-atunci umblu numai pe trei cărări " Dar, cumva, trebuia să meargă până la capăt Un bărbat și o femeie, împreună, singuri, lampă cu abajur, bușteni trosnind Era firesc să-i facă avansuri Pentru el, nu însemna nimic Dar, pentru ea, ar fi fost mai mult decât o simplă capitulare fizică Ar fi însemnat abandonul total, pentru tot restul vieții – Ai un fel ciudat de a o arăta, spuse ea, cu un râs nervos Mai întâi, m-ai acuzat că aș fi o matracucă, pe urmă te-ai purtat ca și cum m-ai fi arestat Și când m-am culcat pe marginea patului, în loc să te trimit în camera ta, pentru că părea să-ți fie rău, te-ai uitat la mine ca la o ciumă Luke râse, rezemându-se în fotoliu – Chiar așa de urât m-am purtat? – Fii sigur La început, cel puțin Pe urmă, ai mai progresat cât de cât – Ți-am spus că mă amețiseși Așa se explică totul Oare? se întrebă Sue, ca prin ceață Încercă să se gândească la o replică potrivită, dar nu-i veni nici una în minte Luke tăcu și el Nu se mai auzeau decât lemnele, pârâind și trosnind în șemineu – Sue O notă ciudată din glasul lui o făcu să-și ridice privirea – și nu și-o mai putu desprinde Mâinile începură să-i tremure, iar cafeaua se vărsă în farfurioară – Las-o jos, îi spuse Luke, iar Sue puse ceașca pe podea, cu mișcări sacadate, ca ale unei zombii Acum, vino aici – U-unde? șopti ea – Aici O luă de mâini, așezându-și-o pe genunchi, iar Sue n-ar fi putut să se împotrivească nici dacă de asta depindea viața ei Avea senzația că se dizolva în duritatea și căldura trupului lui Și asta, își spuse ea, cu mintea tulbure, făcea parte din întoarcerea acasă Fu ultimul ei gând coerent, pentru o bună bucată de vreme După un timp, Luke spuse, cu glasul din nou sigur: – Să rămânem un moment cu mințile întregi Avem o mică problemă Nu e pregătit decât un singur dormitor – al meu Nici nu mă gândesc să te culci într-o cameră rece, care a stat nefolosită luni de zile Ți-aș putea oferi camera mea, iar eu m-aș aranja cumva aici Privi în jur, prin micul cabinet; nu conținea nici măcar o canapea – Sau continuă el rar, ar mai fi o posibilitate, mai atrăgătoare Putem folosi patul meu E destul de încăpător Cu glasul ușor înveselit, adăugă: – Dar trebuie să te previn că de data asta s-ar putea să nu ți se mai permită să dormi pe marginea patului Ce ai de zis, micuță Sue? Îi dădea o șansă de a refuza În numele rațiunii, ar fi trebuit să refuze – Da, șopti ea O, da, da Dormitorul era prelung, cu tavanul jos Lumina radiatorului înroșea odaia Așternutul patului era pregătit Probabil Luke trecuse pe-acolo, în timp ce ea pregătea cina Încă de pe-atunci o plănuise? Nu mai conta O dezbrăcă stând în picioare, în fața radiatorului – Superbă, murmură el, privindu-i pielea împurpurată de lumina roșie Ești splendidă Își scoase grăbit hainele, o luă în brațe și, un lung moment, stătură strâns îmbrățișați Mâna lui coborî și, cu un mic mormăit, Luke o ridică și o depuse pe pat – Ți-e destul de cald? îi șopti, strecurându-se lângă ea Cald? Ardea toată, mistuindu-se încet – Am dreptate – e prima oară în viața ta? Când Sue dădu din cap, amuțită, mâinile lui deveniră și mai blânde – Ai încredere-n mine, spuse Voi avea grijă să te simți minunat Cu nemărginită dibăcie, începu să-i mângâie pielea mătăsoasă, stârnind senzații care o străbăteau ca niște valuri năprasnice, până când Sue începu să gâfâie, cerând dureros ca trupurile să li se contopească până la capăt Iar după ce atinseră împreună culmile extazului, rămaseră culcați pe spate, cu inimile bătându-le în același ritm, secătuiți, împliniți Ochii lui Sue se umpluseră cu lacrimi, de atâta splendoare – A fost o, a fost niciodată n-am visat că poate fi așa murmură ea, încet Luke se rezemă într-un cot, privindu-i fața – Poate fi și mai minunat, crede-mă pe cuvânt Glasul îi era tandru Nu-i mai vorbise niciodată pe acel ton dar, cumva, Sue îl recunoscu Poate că îl auzise în visele ei – Dar acum trebuie să dormi – ai avut o zi grea, o săptămână plină și obositoare Odihnește-te, dulcea mea Sue Noapte bună O sărută ușurel și o răsuci pe-o parte, luând-o în brațe – Noapte bună, Luke iubitule murmură somnoroasă Sue Era prima oară când îi rostea numele și i-l simțea atât de plăcut pe buze, încât fu nevoită să-l repete: – Luke Luke "Te iubesc", îi venea să spună Dar nu știu dacă rostise sau nu aceste cuvinte, căci în clipa următoare adormi Capitolul 6 Când ușa se deschise pe neașteptate, Sue tresări, cu un țipăt În prag apăru Luke – Bună dimineața, dulcea mea Sue Veni spre scaunul măsuței de toaletă, unde stătea așezată, și îi depuse un sărut pe părul încă umed de la duș – Tremuri, Sue, ce-i cu tine? – M-ai m-ai speriat se bâlbâi ea Luke zâmbi – Data viitoare, am să strig Am dat drumul la boiler, casa tocmai se încălzește Cu uleiul stăm bine, doar că idioata aia de Benson a închis tot sistemul de încălzire Încălecă pe un scăunel, cu brațele rezemate pe spătar, privind-o pe Sue cum se pieptăna – Rămâi despletită, îi spuse el Îmi place mai mult așa Sue își răsuci pletele bogate într-un coc, cam pe dibuite – Cu părul strâns, mi-e mai ușor să mă simt ca o servitoare – Și ții morțiș să te simți ca o servitoare? o întrebă Luke, accentuând cuvântul – Păi, sunt asta asta sunt, nu? Cocul umed alunecă din agrafe, revărsându-i-se pe umeri Cu fiece clipă, era tot mai conștientă de privirea lui Tăcerea care urmă păru să se prelungească la nesfârșit Într-un târziu, colțurile gurii lui se arcuiră într-un surâs – M-am simțit foarte bine azi-noapte, spuse el calm Sper că și tu Sue se înroși în obraji – Da, am mi-a Ce mai stil, parcă ar fi vorbit despre o masă în oraș sau o seară la teatru Luke râse încetișor – Ești o romantică înnăscută, micuță Sue Eu privesc cu realism lucrurile astea Dar nici el nu fusese întotdeauna realist În noaptea aceea la Tokyo, când Sue se culcase pe marginea patului, Luke se întorsese spre ea în somn, murmurând cu glasul plin de tandrețe: "Van dragostea mea soția mea adorată " Da, da, iubise odată, iar iubirea aceea lăsase în urma ei numai amărăciune Latura lui vulnerabilă era pecetluită Dar poate, într-o zi, dacă Sue reușea să-i devină indispensabilă Luke se ridică, venind în spatele ei – Ne potrivim, altceva nu contează O cuprinse, cu mâinile peste sâni, iar Sue tresări, cu un gâfâit Gura lui i se apropie de ureche – Te doresc din nou, Sue Acum – te rog șopti, insistent Aseară eram obosiți În dimineața asta, ar putea fi mult mai plăcut pentru tine O ridică de pe taburet, întorcând-o spre el – Suntem singuri, murmură, trăgându-i pulovărul de lână peste cap Chris a plecat la lecția de călărie Christopher! Cerule, uitase cu totul de Christopher Pesemne era nebună Da, era nebună, înnebunită de tumultul dulce al pasiunii crescânde Luke îi trase fermoarul blugilor, iar Sue păși afară din ei, lăsându-i să cadă pe podea "Sunt o desfrânată", își spuse "N-am pic de rușine", și râse cu sublimă satisfacție, în timp ce gura lui Luke primea invitația sfârcurilor ce se întăriră sub atingerea buzelor lui După mult timp, Luke se răsuci într-o parte și rămase culcat pe spate, trăgând cuvertura de mătase peste amândoi Își întinse brațele deasupra capului – Doamne, câtă nevoie aveam de asta În glas i se simțea cea mai profundă mulțumire – Ești ca un izvor cu apă curată și limpede, Sue, numai tinerețe, inocență și generozitate În ce zi te-ai născut, vinerea? – Poftim? – Te-ai născut într-o vineri, ziceam? – Nu știu, murmură Sue, nedumerită De ce? – Vineri trebuie să fi fost Știi vechea poezioară: copilul de vineri e mărinimos și darnic – A, aia Da, mi-o amintesc Eu mi-am dorit mereu să fiu un copil născut lunea Copilul de luni e frumos la față Cel de vineri mi se părea cam nesărat Întorcându-se spre ea, Luke îi cuprinse fața între mâini – Ești și frumoasă la față, copila mea Iar generozitatea nu are nimic searbăd Chiar n-ai de gând să te schimbi niciodată? Avea pe chip o expresie gravă, intensă O sărută ușor pe buze, apoi continuă s-o privească, rezemat într-un cot – Nu crezi că s-ar putea să te răzgândești în legătură cu căsătoria dintre noi, Sue? Sue făcu ochii mari Era ultimul lucru la care se așteptase – De de ce mai vrei să te însori cu mine? Mă ai aici – asta ai vrut, nu? Își ținu respirația, cercetându-i chipul Numai de-ar fi spus că o iubea! Luke se lăsă pe spate, cu privirea în tavan – Fiindcă sunt un egoist, cred Ești cel mai minunat lucru care a existat vreodată în viața mea, Sue, și vreau să mă asigur că n-am să te pierd niciodată Ultimul an a fost îngrozitor pentru mine Îmi doresc din nou o viață normală Vreau să aștept cu nerăbdare weekendul, să vin acasă și să te găsesc aici, cu Chris A, știu că nu mă iubești, mi-ai spus-o fără echivoc, în Kyoto Și, cum bine știi, iubirea nu intră nici în planurile mele Am convingerea că dragostea – dragostea romantică – e o boală și nu vreau să mai aud de ea Îți răstoarnă valorile, îți face viața vraiște Te șochează ce-ți spun? – Puțin, răspunse ea Dar cred că te pot înțelege Citise multe cărți despre căsnicii destrămate Continuă, în șoaptă, arătând spre așternutul răvășit: – Nu crezi că asta are vreo legătură cu dragostea? Dar știa răspunsul, încă dinainte ca Luke să clatine din cap, spunând cu o undă de cruzime: – Nu cine știe ce După o scurtă pauză, Sue îl întrebă: – Știai că avea să se întâmple asta, nu-i așa? – Mi se părea probabil, dar nu mă așteptam să fie atât de curând, nici atât de inevitabil Deodată, se simți copleșită de deznădejde – Probabil crezi că sunt o o cucerire ușoară Buza de jos începu să-i tremure Luke se aplecă peste ea, țintuindu-i ambele mâini, ca să nu și le poată ridica la ochii înlăcrimați – Cred, spuse el pe un ton calculat, că ești tot ce-mi doresc Vrei să fii soția mea, Sue? Înghițind în sec, Sue se chinui zadarnic să-și elibereze mâinile – Vrei? insistă el, neînduplecat Îi privi chipul neguros, încețoșat de propriile ei lacrimi – Da, răspunse Da, Luke, vreau – Atunci, continuă el, cu deliberare și satisfacție, ai spus exact ce așteptam să aud Ne vom făuri o viață fericită, Sue, ai să vezi Se aplecă și o sărută apăsat pe gură Apoi coborî din pat – Acum, propun să revenim cu picioarele pe pământ și să mâncăm ceva Telefonul sună în cabinet tocmai când își terminau ultimele înghițituri de cafea, la masa din bucătărie După ce vorbi, Luke se întoarse încruntat – Lua-o-ar dracu' de treabă s-o ia! Sue se întoarse dinspre chiuvetă, unde spăla vasele – S-a-ntâmplat ceva? – Mai întrebi? mârâi el Stimatul nostru președinte – cică diseară e o ședință specială cu toți directorii, care probabil se va prelungi și mâine S-a ivit o afacere importantă, care ne privește pe toți Adică și pe mine Zice că a sunat mizând pe șansa că mă întorsesem din Japonia Își trecu o mână prin păr – Trebuie să mă duc, fir-ar să fie O, Doamne, ce pacoste împuțită! Sue se șterse pe mâini și veni spre el – O ședință la Londra? Trebuie să mergi cu mașina până acolo? – Mă tem că da, răspunse Luke, uitându-se la ceas Mă îndoiesc că mai prind expresul de dimineață Și oricum nu l-aș fi putut lua decât din Lancaster – Nu te-aș putea duce eu? se oferi Sue Luke clătină din cap, absent – Înainte să conduci mașina, trebuie să-ți scoți un permis britanic, de vreme ce vei rămâne definitiv în țara asta Oftă, încruntându-se nervos – Vom avea de făcut o mulțime de formalități Felul cum o privea o făcea să se simtă ca o pacoste picată din senin pe capul lui Sue își mușcă buzele, fără să spună nimic – Ascultă, reluă el, în cele din urmă Du-te și scoate toate actele pe care le ai – pașaportul, certificatul de naștere, permisul de conducere din Australia, orice altceva – și i le voi da avocatei mele să se ocupe de ele, e foarte eficientă În mintea lui Sue se ivi imaginea înfiorătoare a unei tinere elegante, cu siluetă de manechin și perfect competentă în toate problemele importante privitoare la Luke – O K , răspunse ea, cât putea de veselă, ieșind să-și ia actele După ce-i dădu portofelul, Luke aruncă o privire înăuntru și îl introduse în servietă – Perfect Acum, ne putem vedea de ale noastre Ne vom căsători la Londra, e mai comod Ar trebui să se poată aranja pentru peste două săptămâni În weekendul următor voi veni aici, iar luni, după ce Chris pleacă la școală, mergem la Londra împreună – Dar dar n-ar trebui să fie și el de față? Credeam că Luke clătină din cap – Mai bine nu Mai bine să-l punem în fața faptului împlinit I se apropie tezele de la sfârșitul trimestrului, nu vreau să fie frământat de gânduri Sue zâmbi vag – Atunci, crezi că mă va considera maștera cea rea? Luke nu-i răspunse, în timp ce-și încheia cămașa, enervat – Beleaua dracului! Voiam să stau în weekendul ăsta cu tine, ca să aranjăm totul Nu-mi place să te las singură aici, când abia ai sosit – Nu voi fi singură, e și Christopher, îi aminti ea, cu un surâs calm Și, apropo, să-l iau de la lecția de călărie? – Dac-ai vrea Notă o adresă pe un blocnotes – E la o fermă – a lui Peter Burrows, un prieten de-al meu Cam la o milă pe drum, n-ai cum să n-o observi Sue stătea lângă fereastră, iar Luke veni lângă ea și îi arătă direcția, punându-i o mână pe umăr – Într-acolo e – O găsesc eu, răspunse ea, îndepărtându-se grăbită, în timp ce simțea o fierbințeală arzătoare inundându-i tot trupul Când Luke coborî din nou, îmbrăcat într-un elegant costum gri închis, cu cămașă albă și cravată, Sue își revenise Ieșiră împreună, iar el își aruncă servieta și paltonul din păr de cămilă pe bancheta din spate a mașinii și se așeză la volan – Te sun diseară Cred că nu mă întorc până-n weekendul următor, dar ținem legătura Trânti portiera și dădu să-și încheie centura de siguranță Sue rămase cu brațele în jurul trupului, pătrunsă atât de frig, cât și de disperare Avea să plece așa, fără o vorbă? Luke, însă, deschise fereastra – Ai ui uitat ceva? întrebă ea, cu dinții clănțănindu-i – Mhm Întinse mâna, i-o apucă pe a ei și o trase spre mașină – Asta, spuse el, sărutând-o, cu buzele dure și reci Trebuie să-ți ajungă până mă întorc Apoi, o împinse ușor – Și-acum, du-te-n casă, ai să îngheți La revedere, dulcea mea Sue Să te gândești la mine Privind cum mașina dispărea la cotitura scurtei alei, Sue își spuse: "Ia cu el o parte din mine Până se întoarce, n-am să mai fiu întreagă " Dar Luke Masters avea să fie destul de întreg Luke Masters era propriul lui stăpân, niciodată n-avea să-și mai lase vreo parte din el în posesia unei femei Puteau trăi împreună, puteau fi prieteni, puteau face dragoste cu o voluptate îmbătătoare, dar inima avea să-i rămână a lui și numai a lui Zăpada căzută peste noapte se topea, îmbibând cu apă câmpiile Când Sue ajunse la ferma din vale pe care i-o arătase Luke, pantofii îi erau leoarcă Nu văzu pe nimeni prin curtea noroioasă, doar un câine Collie mare o privea de la distanță La ușă nu-i răspunse nimeni și, după ce mai ciocăni o dată, ocoli casa, spre acareturile răspândite în jur La ora aceea, cel mai adesea oamenii aveau de lucru afară Un cotcodăcit de găini îi atrase atenția Deschise ușa cuibarului și văzu o tânără femeie care turna mâncare în troace – Bună ziua, salută ea Pot să intru? Am venit să-l iau pe Christopher acasă Tânăra se întoarse – Un momențel Turnă ultimele resturi de mâncare, își agăță găleata pe braț și-și împinse din față ciuful de păr roșcovan și cârlionțat, în timp ce venea spre Sue – Încă nu s-au întors, da' n-aș crede că mai stau mult Ești nouă, nu-i așa? Chris a spus că Se întrerupse, holbându-se la ea cu ochii mari și rotunzi – Nu cumva Nu se poate Ești Susan Larkin Sue o privi la rândul ei, iar pe buze îi apăru un zâmbet, când o recunoscu – Iar tu ești Mary Forbes – Mary Burrows, din aprilie trecut, își agită tânăra prin fața ei mâna, cu o verighetă lată de aur Ei, da' știu că-i o surpriză plăcută Hai în casă la o cafea, să-mi spui cum o mai duci cu viața Parc-auzisem că plecaseși în Australia Intrară împreună în casă Sue n-o cunoscuse niciodată pe Mary Forbes prea îndeaproape – Mary era cu un an mai mare – dar și-o amintea ca pe o fată veselă și prietenoasă, talentată la jocuri și populară printre profesori și colegi Se așezară în bucătăria mare a fermei, iar Mary insistă ca Sue să-și scoată pantofii și să și-i pună la uscat – Da' nu prea înțeleg, spuse ea, nedumerită Christopher zicea că tăticul lui a adus acasă o servitoare nouă Nici nu m-așteptasem ca doamna Benson să reziste așa de mult Bietul Luke, greu îi era să convingă pe cineva să rămână E cam departe de drumurile bătute Da' cum se face că te-ai apucat de meseria asta, Sue? Parcă te-apucaseși de arte – țin minte că luaseși premiul pe școală, în anul când ai plecat Sue o puse la curent cu ultimii patru ani din viața ei, iar Mary se arătă înțelegătoare și curioasă – Și l-ai cunoscut pe Luke în Australia? – A, nu, ne-am cunoscut în Japonia, la nunta fratelui meu, iar când Luke a aflat că mi-era dor să mă întorc în Lakeland, s-a oferit să mă aducă Bineînțeles că n-am ratat ocazia – Sigur că da, o privi Mary cam ciudat Știi despre divorțul lui Luke și toate celelalte? – Știu că a divorțat Luke nu vorbește despre asta – Păi nici n-ar fi cazul, cred că încearcă să uite totul, da' chiar și după atâta timp, tot e cam zguduit S-au mai despărțit o dată și-nainte, da' Vanessa s-a întors și normal că Luke a primit-o înapoi – era de-a dreptul nebun după ea Însă până la urmă tot a cerut divorțul, iar asta l-a dărâmat de tot Cred că l-am putut ajuta și noi puțintel, în perioada aia El și Peter – bărbatu-meu – sunt prieteni din copilărie, iar Luke venea aici ori de câte ori avea chef Peter și cu mine consideram că-i era mai bine fără Vanessa, da' părerile altora n-au nici un efect în perioade ca aia, nu? Apoi, făcu o mutră abătută – Vorbește gura fără mine, am eu năravul ăsta, da' lui Luke îi vin toanele uneori și ți-ar fi mai ușor să te instalezi la Thrang Cottage, dacă-ți faci o idee generală cum e situația Treaba asta cu menajera e permanentă? Sue râse, cam încurcată – Sper că da Noi doi înțelegi Luke și cu mine urmează să ne căsătorim – Ei, taci! exclamă Mary, cu cea mai mare uimire, rămânând cu gura căscată, și căzu la loc pe scaun Doamne sfinte, da' știu cam făcut-o de oaie! De ce nu m-ai oprit? Apoi se aplecă spre Sue, atingând-o pe braț – Da-i o veste minunată și-ți doresc numai bine, draga mea Numai că nu pot să-mi revin E-așa de neașteptat Niciodată nu ne-am gândit că Luke s-ar mai Clătină din cap, neputincioasă – Trebuie să mă ierți – Nu-ți face griji Nu mi-ai spus multe pe care să nu le fi știut deja Dar o duruse să le audă exprimate în cuvinte După cum vorbea Mary, se părea că Luke încă ar mai fi fost nebun după Vanessa – Mă rog, oricum, e minunat că suntem vecine Mor de plăcere! declară cu căldură Mary, probabil încercând să-și dreagă gafa – Și eu Își zâmbiră, apoi Mary întrebă: – Da' Luke, apropo, unde-i? Sue făcu o mutră lungă – A trebuit să plece înapoi la Londra, în dimineața asta Abia aseară am ajuns, servitoarea spălase putina, iar Christopher era singur – Vai, săracii de voi, trebuia să veniți la noi Vă aprindeam focul, dac-aș fi știut Și Chris știe că poate veni aici oricând vrea Acum e cu Tony, frate-meu Tony stă la noi cât e-n concediu din postul lui de inginer, în Kuweit Săptămâna viitoare pleacă-napoi și-atunci mă tem c-o să se cam termine cu lecțiile lui Chris Școala de călărie e a mea, înțelegi, da' pe timpul iernii trebuie s-o închid Așteptăm încă un Burrows, mic și nou, în aprilie! îi explică ea, cu un zâmbet – O, ce frumos! Sue era recunoscătoare că schimbase subiectul și începură să converseze despre copii, până când un ropot de copite în curte anunță sosirea călăreților – Mary, se repezi Sue să-i spună, încet, Christopher încă nu știe – că Luke și cu mine ne căsătorim Abia azi-dimineață ne-am hotărât, iar Luke nu vrea să-și rateze tezele pe trimestru, cu gândul la o mamă vitregă – Aha ! făcu Mary, cam fără expresie Da, înțeleg Bine-atunci, vă țin secretul Christopher năvăli în bucătărie, învârtindu-și șapca de echitație, roșu în obraji, cu ochii săi cenușii strălucind pe sub genele lungi și dese Semăna atât de mult cu tatăl lui, încât Sue avu o mică tresărire – Mamăăă, a fost marfă ! începu el, după care se întrerupse, văzând-o pe Sue – Bună, Christopher, tatăl tău m-a rugat să te iau acasă, și să-ți spun că el a trebuit să plece la Londra, îl anunță Sue, pe un ton prietenos – Așa ! Abătut dintr-o dată, se întoarse spre Mary – Păi, dacă tata nu-i acasă, nu mai e nevoie să mă-ntorc, nu? Pot să stau aici, tanti Mary? Și poa' să mai facem o partidă de călărie azi după-amiază? – Regret, amice, nu ține, interveni un tânăr înalt, cu păr blond și creț, intrând în bucătărie – Sue, îl prezentă Mary, ăsta-i incorigibilul de frate-meu Tony, fă cunoștință cu Susan Larkin, o veche colegă de-a mea din școală Stă la Thrang Cottage Tony reținu mâna lui Sue puțin mai mult decât era necesar – Îmi pare bine, Susan, spuse el, cu ochii plini de admirație Ce păcat! – Ce-i păcat? întrebă Mary Vrei o cafea? – Da, te rog Păcat că plec săptămâna viitoare, zâmbi Tony, cu ochii spre părul auriu al lui Sue și picioarele ei lungi, în jeanșii strâmți – Tony, fii cuminte, îl dojeni Mary, dându-i cana cu cafea Tu ce vrei să bei, Chris? – Nu vreau nimic, răspunse cam bosumflat băiatul, iar Mary o privi un moment pe Sue, ridicând din umeri cu subînțeles Mă duc s-o perii pe Flossie – Nu e nevoie, îi spuse Tony Are grijă Joe de amândoi caii Haide, băiete, acasă cu tine Vă conduc și eu, până mi-e gata cina Se poate? o întrebă el pe Sue, cu un licăr șmecher în ochii săi albaștri – Da, desigur N-o încânta gândul să rămână singură cu Christopher, acum când era atât de ursuz Pe drum, Tony sporovăi despre munca lui din Kuweit, iar la poarta casei nu se grăbi să plece Sue, însă, îi zâmbi amabil, mulțumindu-i pentru companie, așa că nu-i rămase decât să se întoarcă acasă – Haide, Christopher, să găsim ceva de mâncare Intră în bucătărie, cu băiatul urmând-o fără chef O privi în tăcere în timp ce-și scotea jacheta de gabardină și o agăța după ușă Deodată, o întrebă: – Chiar ai să rămâi? De obicei, nu rămân la noi Umplând ibricul cu apă, Sue răspunse: – Da, am auzit că ați avut probleme cu menajerele – Nu de menajere vorbeam Se răsuci spre el – Și despre cine vorbeai, Christopher? – Lasă că știi tu, replică băiatul, privind-o în ochi cu o expresie stranie, deloc copilărească Știu c-ai fost în dormitorul lui tata, azi-noapte V-am auzit stând de vorbă Un moment, lui Sue i se puse un nod în gât – Înțeleg, spuse ea apoi, încet Christopher, la cei aproape zece ani ai lui, era evident bine informat despre cele lumești – Ei bine, continuă Sue, atunci poate e mai bine să știi că tatăl tău și cu mine ne vom căsători "Regret, Luke, dar a trebuit să-i spun Nu mă voi lăsa etichetată ca una dintre femeile care te vizitează aici, dar nu stau mult " Christopher pălise ca moartea – Nu cred, spuse el Tata n-o să se însoare cu tine, să știi O privea fix, semănând atât de bine cu Luke, când o privise pe aeroportul din Tokyo și-i spusese "Cară-te de-aici", încât Sue simți că-i venea rău – Și de ce te-aș crede? întrebă ea Chris ridică din umeri, cu o atitudine perfect matură – Unele dintre celelalte m-au crezut Celelalte? Sue își mușcă buza Cum să reacționeze într-o asemenea situație? – Ei bine, el spune că da, însă avem multe de aranjat, așa că mai durează Băiatul o privi încruntat, cu buza de jos răsfrântă în afară – O să dureze mult și bine – Serios? Mă rog, nu ne rămâne decât să așteptăm Până atunci, mai bine să ne gândim ce mâncăm Merg să arunc o privire prin congelator Stătu mult timp în bucătărie, lăsându-i lui Christopher răgazul de a digera vestea Îi venea greu s-o recunoască, dar reacția lui o speriase Nu fusese deloc copilărească, ci cu o ostilitate complet adultă Găsi un pachet cu crochete de pește, le puse pe reșou, mai pregăti niște mazăre, o cutie cu compot de caise, și puse masa În congelator era și o caserolă cu înghețată Când totul fu gata, ieși să-l caute pe Christopher Nu-l găsi în salon, nici în hol Urcă la etaj, dar camera lui era goală Tocmai ajunsese la cotitura scării, când auzi ușa din față deschizându-se, urmată de glasul lui Christopher, spunând: – și azi-noapte a stat aici, cu tata Zice că tata o să se-nsoare cu ea N-o s-o facă, nu-i așa, mămico? Te rog, spune-mi că nu O voce ca un tors de pisică răspunse liniștitor: – Băiete dragă, cred că e foarte puțin probabil Soția lui Luke! Fosta soție, se corectă Sue, alungându-și frica ilogică din stomac, când o văzu pe femeia de jos Avea părul blond-argintiu și era de o frumusețe răpitoare Pe umeri avea o haină de zibelină, drapată peste o rochie de crep negru care până și pentru ochii neinstruiți ai lui Sue trăsnea a Paris de la o poștă – Ești sigură? insistă Christopher Mama lui îi puse pe umăr o mână, cu un gest posesiv, iar pe degetele lungi și albe îi scânteiară diamantele Apoi ridică privirea spre scara unde Sue stătea încremenită, iar ochii ei verzi și oblici se îngustară la vederea părului răvășit de vânt, a blugilor șifonați, a pulovărului tricotat manual, a pantofilor cu pete verzi de iarbă Pe buzele gurii mici, rujate impecabil, se ivi un zâmbet disprețuitor – A, da, iubitule, îi spuse ea lui Christopher Sunt absolut sigură că nu Capitolul 7 Sue coborî scara cu mișcări țepene N-ar fi trebuit să audă schimbul de replici și găsi de cuviință să-l ignore – Sunteți mama lui Christopher? Eu sunt Sue Larkin Îmi pare bine Reușind să-și păstreze calmul, nu fără efort, întinse mâna – Regret că nu ne-ați anunțat că veniți Mă tem că n-avem la masă decât crochete de pește Luke și cu mine am sosit aseară târziu și încă n-am avut timp să facem cumpărături Ochii verzi lunecară din nou peste toată făptura lui Sue, neluându-i în seamă mâna întinsă – Nici o grijă, nu stăm la masă Îl împinse ușor pe Christopher – Du-te și schimbă-ți hainele astea pline de noroi, iubitule, și vom merge cu mașina undeva să mâncăm ca oamenii civilizați – numai noi doi Hai, grăbește-te Christopher se repezi pe scară, iar Vanessa își săltă mai bine pe umeri blana de zibelină, plutind pe lângă Sue, în living – Observ că sistemul de încălzire e tot prost, comentă ea tărăgănat, cu un fior ostentativ Dumnezeule, ce casă sinistru de deprimantă! Luke trebuie să se caute la cap, că se-agață cu atâta îndârjire de un loc ca ăsta – am să i-o și spun, când mă întorc în capitală Apoi se întoarse spre Sue, cu o privire insolentă – Înțeleg că ești noua slujnică? Bați fierul cât e cald, asta e? Am auzit că dragul de Luke și-a făcut un obicei de a-și tot aduce aici slujnicele, cum le numește el Ce comod, pentru weekenduri! Sue tremura violent pe dinăuntru, dar reuși cumva să-și păstreze vocea stăpânită Făcu doi pași spre cealaltă femeie – Uitați ce este, doamnă Masters – sau poate între timp ați devenit doamna altcumva? Nu vă cunosc, nu vă plac și mă nemulțumește foarte tare felul cum vă purtați și tonul pe care vorbiți Luke m-a lăsat să am grijă de casă în lipsa lui și aș avea tot dreptul să vă cer să plecați, dar întrucât sunteți mama lui Christopher, nu pot face asta Dacă-l luați în oraș, aveți răspunderea de a-l aduce înapoi cu bine S-a înțeles? Ochii verzi ai Vanessei se îngustară, iar Sue zări în ei o lucire amenințătoare, dar vocea mătăsoasă își păstră calmul, când femeia ridică din umeri – Mă doare-n cot dacă mă placi sau nu, scumpo N-am cum să nu te compătimesc puțin ca și pe celelalte slugi ale lui Luke Un bărbat bogat și divorțat e o mare partidă, iar ele, săracele, cad mereu în plasă Cât despre aducerea fiului meu înapoi, pe-asta am s-o fac când îmi convine mie – a, iată-te, iubitule! exclamă ea, când Christopher intră în fugă, cu haine curate și pieptănat Să mergem, da? În acel moment, telefonul din cabinet sună "Luke!" își spuse Sue în panică, în timp ce se grăbea să răspundă "Ce Dumnezeu am să-i spun?" Dar glasul de la celălalt capăt al firului era vesel și mai subțire, fără timbrul profund al lui Luke – Sue, tu ești? Aici Tony Uite, mi-a venit o idee Mi s-a contramandat întâlnirea și mă gândeam că poate-l aduci pe Chris să mai tragă o partidă de călărie, după care ar putea rămâne cu Mary, iar eu te invit undeva la cină Ce zici? Christopher, care stătea foarte aproape, întrebă, aproape sărind în sus de emoție: – Cine-i, Tony? Da? Ce zice? Pot să mai ies cu Flossie? – O clipă, te rog, Tony Sue se întoarse spre băiat – Tony spune că te poate scoate și după-amiază, dacă vrei – O, da, te rog! Mămico, pot să mă duc, nu-i așa, și poți veni și tu să mă vezi cum călăresc Nu m-ai văzut ce bine am învățat Smulse receptorul din mâna lui Sue – Alo, Tony, e marfă, pot să vin azi dup-amiază! Mersi mult! Pa! Și trânti receptorul în furcă Maică-sa, din ușă, îl privea cu sprâncenele înălțate îngăduitor – Iubitule! Dar ce e cu toată tevatura asta? Azi după-amiază era vorba să ieșim împreună, ai uitat? Mămica a făcut atâta drum de la Londra ca să te vadă, nu-i frumos să deranjăm oamenii, nu-i așa? Sunt sigură că știi să călărești splendid și-mi poți arăta altă dată – Dar – Nici un dar, îl tachină Vanessa Haide Poate găsim niște cai în altă parte Parcă-mi amintesc că e o școală de călărie lângă hotelul unde vom lua masa Putem merge să vedem caii de-acolo Ți-ar plăcea, nu? Și poate îl și călărești pe unul Îl cuprinse pe Christopher de umeri cu fermitate și îl conduse, fără prea mare blândețe, spre mașina albă și joasă de pe alee Sue îi privi cum plecau, cu ochi tulburi Nu putea face nimic – absolut nimic N-o putea opri pe mama lui Christopher să-l ia cu ea, nu? Intră în cabinet și formă numărul lui Luke din Londra Îi răspunse un robot: – Aici Luke Masters Regret că nu m-ați găsit acasă Dacă doriți, lăsați numele și numărul de telefon, și vă voi În acel moment, se auzi soneria Să se fi întors totuși Christopher și mama lui? Dar în fața ușii stătea Tony Burrows, cu părul blond și creț fluturând în vânt și zâmbetul pe buze – Am venit prea devreme? M-am gândit să vă iau cu mașina, ca să nu mai mergeți pe jos – Vai de mine! duse Sue o mână la gură, deznădăjduită Îmi pare nespus de rău, dar mă tem că azi Chris nu mai poate călări A venit mama lui și l-a luat cu ea, pentru toată după-amiaza Îmi pare așa de rău Zâmbetul lui Tony nu ezită ici o clipă – N-are de ce să-ți pară, spuse el vesel Ești tu aici Ce-ai zice să călărești cu mine în locul lui Chris? Știi să călărești? – A, da Mi-ar face plăcere, dar nu cred că e bine să plec de-acasă Chris și mama lui se pot întoarce oricând și trebuie să mă găsească aici Nu am "Nu am încredere în femeia asta", fusese gata să spună, dar ar fi sunat melodramatic, așa că adăugă: – Nu vreau ca, la întoarcere, Chris să creadă că nu-i nimeni acasă Tony o privi atent – Da, te înțeleg Poate că știa mai mult decât credea ea – Atunci, ce-ai zice să vin aici cu caii, ca să dăm o raită printre dealuri, repede, nu departe de casă? Dacă se-apropie vreo mașină, o vezi de la mile și mile întregi – Mă rog, dacă ești sigur se înduplecă Sue Ar fi fost minunat să călărească printre coline Călăriră o oră, fără a scăpa o clipă drumul din privire Apoi, în sfârșit, Sue zări o mașină albă apropiindu-se pe drumul șerpuitor – Uite-i! strigă ea și porni în galop spre casă Descălecă tocmai când mașina oprea la poartă Christopher coborî cât ai clipi – Flossie! răcni el, alergând să mângâie iapa pe bot O, Flossie, ce dor mi-a fost de tine! – Salut, amice, îi zâmbi Tony E prea târziu ca să mai călărești azi Poate mâine Vrei să vii cu mine până acasă? Atunci, du-te și ia-ți șapca Christopher se repezi în casă, iar Vanessa se apropie agale pe alee – Bună, Tony, te-ai întors de la capătul Pământului? întrebă ea, prelungind silabele, în timp ce-l măsura cu o privire de-a dreptul provocatoare Dar Tony nu descălecă, iar lui Sue i se păru că se simțea cam jenat – Într-adevăr, răspunse el Ce mai faci, Vanessa? Răspunsul ei fu acoperit de chiuitul lui Christopher, care ieși în goană, trăgându-și șapca de călărie peste părul brunet – Am să-ți arăt ce bine călăresc, mămico! o privi el cu însuflețire Îmi ții scara să mă urc? Vanessa se cutremură – Iubitule! Ce-s eu, grăjdăreasă? Deși zâmbea, simulând o glumă, Sue văzu dezamăgirea de pe chipul băiatului și se apropie, împreunându-și mâinile în formă de scară – Hai, sus! îl îndemnă ea, veselă Christopher ezită un moment, apoi dorul de călărie învinse – Mersi, mormăi el, lăsând-o să-l ajute – Chris! Pentru prima oară, în vocea Vanessei se simți o notă năzuroasă – Eu acum plec, nu-ți iei rămas-bun de la mine? Lui Christopher îi căzu fața – Credeam că stai să vezi cum călăresc – Altă dată Acum, Vanessa nici nu se mai ostenea să-și ascundă plictiseala Acceptase faptul că atenția lui Christopher nu putea fi abătută dinspre cal – La revedere, iubitule, pe curând – La revedere, mămico Și-ți mulțumesc că m-ai scos în oraș Din aceeași suflare, continuă: – Hai, Tony, facem o cursă! Și porni în galop peste câmpie Sue rămase cu Vanessa, care porni înapoi spre mașină, cu nemulțumirea vizibilă în toate mișcările Înainte de a intra, se mai întoarse o dată – Aș zice la revedere – dar mă îndoiesc că vei mai fi aici, data viitoare când vin să-mi văd fiul Slujnicele nu rezistă mult în casa asta Sue nu se putu abține – A, cred că sunt toate șansele ca până atunci Luke și cu mine să ne căsătorim – Nu zău? Se zice că speranța nu moare niciodată, nu-i așa? Probabil încă n-ai descoperit micul șiretlic al lui Luke Îi e foarte ușor să facă cereri în căsătorie, dar se pricepe de minune să se eschiveze în ultimul moment, după ce obține ceea ce dorește Doar nu-ți închipui că îl poți păstra pe un bărbat ca Luke Masters, nu? Privirea ei disprețuitoare o măsură iar din creștet până-n tălpi – De fapt, chiar mă gândeam recent să mi-l iau înapoi Și adăugă, cu un zâmbet tainic: – Îl pot lua înapoi oricând vreau, să știi Apoi se așeză la volan, răsuci cheia și, peste o clipă, mașina albă dispărea într-o trâmbă de pietriș Când ajunse în casă, Sue se ținu de marginea mesei din bucătărie, cutremurată de fiori Nu credea o vorbă, își spuse ea Luke nu era capabil să se comporte așa "De unde știi?" părea s-o întrebe o voce mică, înlăuntrul ei "De cât timp îl cunoști? Ce știi despre el?" "Numai că a salvat viața lui Steve Numai că îl iubesc " Trecuse de miezul nopții când în sfârșit sună telefonul Sue se repezi să smulgă receptorul din furcă – Alo? spuse ea, cu sufletul la gură – Sue, iartă-mă că sun așa târziu, dormeai? La auzul vocii lui Luke, inima începu să-i bubuie nebunește – Bună, Luke Nu, mă uitam la televizor – Ce mai e pe-acolo? Faci față? – A, am avut o zi plină de evenimente Christopher a călărit cu Tony Burrows de dimineață și urma să plece și după-amiază, dar a venit soția ta – fosta ta soție, vreau să zic – și l-a luat cu ea la masă, așa că n-a mai putut merge Atunci, am făcut eu o partidă de călărie cu Tony și – A venit Vanessa? Vanessa, ai spus? Luke părea aproape șocat – Da, a apărut înainte de masă și – Și l-ai lăsat pe Chris să plece cu ea? – Păi da – De ce naiba nu mi-ai spus ce se întâmpla? Sue înghiți un nod – M-am întrebat dacă să te sun, dar – Dar erai prea ocupată să te distrezi cu Tony ăla, da? Ce dracu', Sue, era vorba că ai grijă de Chris, nu că-l lași să plece de-acasă fără tine! strigă Luke, furios – Dar se văită Sue, dar e mama lui Ce era să fac, pentru numele lui Dumnezeu? După câteva clipe de tăcere, Luke spuse obosit: – Bine, s-o lăsăm baltă Mai ai și altceva de raportat? – Nu să trăiți – Ce-ai spus? se răsti el – Am spus "nu, să trăiți" Totul e în ordine Luke tăcu din nou un moment, apoi o repezi: – Sue, pentru Dumnezeu, încetează cu prostiile Nu te-acuz de nimic – Nu? Avusesem impresia că da – O K , dacă vrei să te simți jignită, treaba ta, se răsti el N-am de gând să continuu converația asta la telefon Sună-mă când ești într-o dispoziție mai rezonabilă Se auzi un declic sonor, iar tonul care urmă păru o declarație de refuz Sue puse receptorul în furcă, tremurând violent "Nerezonabilă", își spuse, furioasă "Eu, nerezonabilă!" Dar de ce îl enervase atât de tare vizita Vanessei? Fiindcă ar fi vrut s-o vadă el însuși? Spera cumva că Vanessa ar fi dat vreun semn de împăcare? Iar ea, Sue, unde stătea în toată povestea asta? Cu lacrimi în ochi, închise televizorul și se duse la culcare Începea să regrete că intrase în acea situație Nici chiar bucuria de a fi revenit în iubitul ei Lakeland nu merita durerea de a pierde un bărbat care n-o iubea – și, după câte se părea, nici n-avea s-o iubească vreodată Ziua următoare, duminica, fu superbă Soarele strălucea pe cerul albastru, norișori albi și pufoși se fugăreau peste piscurile munților, apele lacului se unduiau argintii, iar oile se profilau ca niște bibelouri pe fundalul verde-închis al văilor Tony apăru la ușă încă din zori – Mary ne-a organizat o zi de călărie pentru toți trei, anunță el Ne-a împachetat de mâncare, ți-a pregătit un cal excelent, iar Chris o poate lua pe Flossie Ce zici? Sue nu trebui decât să se uite la chipul extatic al lui Chris, ca să cunoască răspunsul Oare Mary ghicise că avea dificultăți și se străduia cu tact s-o ajute? Oricum, după-amiază, când toți trei reveniră în curtea grajdurilor, obosiți dar fericiți, atmosfera dintre ea și Chris se ameliorase considerabil Dar Mary încă nu terminase cu ospitalitatea Îi invită pe toți trei să facă duș și le pregăti ceaiuri tari Era aproape ora șase, când Sue insistă cu regret că ea și Chris trebuia să se ducă acasă – Chris pleacă mâine dimineață la școală – nu-i așa, Chris? Să-mi spui de ce anume ai nevoie, eu încă nu le prea știu Îi surâse, dornică să-l vadă zâmbindu-i, iar când băiatul o făcu, îi crescu inima – Îți mulțumesc pentru tot, Mary, ești un înger, șopti Sue, după ce Tony și Chris plecară la mașină Nici nu știi cât m-ai ajutat – Plăcerea e de partea mea, răspunse Mary, complice Să mai vii, și dacă pot face ceva – Sue, hai odată! strigă Chris, din mașină I se adresa pentru prima oară pe nume, ceea ce era semn bun Sue porni grăbită – Mă poftești și pe mine la un păhărel? întrebă Tony, în timp ce mașina se apropia de Thrang Cottage – Sigur că da! își invită Chris eroul, cu entuziasm Dar Sue nu putu răspunde, căci în gât i se pusese un nod cât pumnul Pe alee staționa o mașină prelungă, de culoare închisă Toate luminile din casă erau aprinse, iar în momentul când Tony frână, ușa se deschise și Luke ieși pe alee, privind-o lung pe Sue, care cobora din mașină – Deci, ai găsit de cuviință să-l aduci în sfârșit pe Chris acasă, da? întrebă el, pe un ton ostil – Luke, ce surpriză! Nu te așteptam azi, nu-i așa, Chris? Salutul lui Sue suna teribil de fals, dar Christopher era prea mic ca să simtă tensiunea din atmosferă Se repezi să-și îmbrățișeze tatăl, emoționat – Tăticule, am călărit toți trei și Tony zice că fac progrese la sărituri și obstacole Cre' că-n curând am să pot sări garduri! Sue se rugă în sinea ei ca Luke să nu-l pună la punct Din fericire, acesta spuse doar atât: – Despre asta mai vedem noi – Tony intră la un păhărel! continuă Chris Și-atunci, o să-ți povestească mai mult Tanti Mary spune că trebuie să trimită caii în altă parte, dar Tony crede – Ajunge, Chris, îl întrerupse Luke Du-te-n casă Și mulțumește-i lui Tony pentru lecție – Da' credeam – Fă ce-ți spun eu! îl repezi tatăl lui Lăsând capul în piept, Chris murmură: – Mulțumesc, Tony Tony îi zâmbi – Pentru puțin, amice Atunci, salut, Sue Am avut o zi reușită, nu? – Fermecătoare, răspunse Sue Îți mulțumesc că m-ai invitat – Noapte bună, domnule, mi-a făcut plăcere Luke dădu din cap, iar Tony se așeză la volan și, cu un ultim salut vesel, demară În timp ce mergeau spre casă, Sue ridică privirea spre chipul lui Luke Arăta ca un nor de furtună și, pentru prima oară, începu să simtă o iritare care nu era doar nemulțumire față de felul cum o trata De la plecarea lui, își dăduse toată silința Toate erau în ordine; Chris nu pățise nimic; casa nu luase foc Atunci, ce se întâmpla cu Luke? Se îndreptă spre bucătărie, întrebând destul de înțepată: – Ți-e foame? Să-ți fac ceva de mâncare? Luke îi puse o mână pe braț – Of, pentru numele lui Dumnezeu, Sue, nu face pe supărata Și, nu, nu vreau să mănânc nimic O conduse în living și se duse să-și toarne un pahar Apoi, se așeză într-un fotoliu – Stai jos, vreau să-ți vorbesc Părea ajuns la capătul răbdării, iar Sue, cu toate că n-avea idee de ce, nu intenționa să se certe cu el, când era într-o asemenea dispoziție – Deci, începu Luke, după ce se așeză și ea în celălalt fotoliu Vreau să-mi spui ce s-a întâmplat cu Vanessa Când a venit, cât timp a stat, cum arăta Sue făcu ochii mari Parcă ar fi primit un pumn în stomac Deci, temerile ei se adevereau! Rămase nemișcată, cu unghiile înfipte în palme – Ei? insistă el Haide, Sue, trebuie să-ți fi făcut vreo impresie – Păi, începu Sue, cam amorțită, a apărut chiar înainte de masă și a spus că-l ia pe Chris în oraș A stat cam zece minute, doar până s-a îmbrăcat el Arăta Privi chipul lui Luke, în așteptarea unei reacții, dar nu văzu nimic – Arăta foarte bine, era îmbrăcată foarte scump Asta-i tot ce-ți pot spune Luke se ridică, începând să se plimbe prin cameră – Și altceva? Ce ți-a mai spus? "A, nu, Luke, n-am să-ți dau satisfacția de a o critica pe cățeaua de fosta ta soție Nu mă cobor la nivelul ei " Ridică din umeri – Nu mare lucru M-a tratat ca pe o menajeră Oprindu-se, Luke o privi lung, cam nedumerit În cele din urmă, întrebă: – Iar când l-a adus pe Chris înapoi, la ce oră a plecat? Sue simulă un efort de memorie – de parcă nu i s-ar fi întipărit în minte fiecare secundă a acelei întâlniri – A, cred că era vreo patru Începea să se întunece Luke dădu din cap, absent – Probabil urma să înnopteze la familia Durant, dincolo de vale E prietenă la cataramă cu Cynthia Durant Se așeză la loc în fotoliu, ridicând din umeri – În fine, pe moment nu pot face nimic Oferta aia a ta cu mâncarea rămâne în picioare, Sue? Nici nu mai știu când am mâncat ultima oară După ședință, s-au servit gustări, dar am vrut să ajung aici cât mai repede, ca să aflu ce se întâmplă "Da, desigur, era și firesc", replică Sue în sinea ei "Poate sperai să vină și azi și s-o prinzi înainte de a pleca " Porni spre ușă – Îți convin două ochiuri? Luke zâmbi absent – Excelent, dacă nu e prea mare deranjul Părea să facă eforturi de a reveni din cine știe ce loc numai de el știut O urmă pe Sue, punându-i o mână pe umăr – Dulcea mea Sue, te-am băgat într-o situație îngrozitoare, nu-i așa? Sue se întoarse cu fața spre el – De ce? îl întrebă, cu un mic zâmbet, al cărui preț Luke n-avea cum să-l cunoască În general, cred că mă descurc destul de mine La început, Chris nu m-a prea înghițit, dar cred că a început să se dezghețe Amândurora ne plac caii, ceea ce contează foarte mult Luke o privi în ochi, cu ambele mâini pe umerii ei – Ești atât de inocentă, Sue Chiar crezi că vei fi fericită aici? Sue avu o senzație de greață, ca și cum ar fi coborât prea repede cu liftul – Te gândești să mă concediezi? întrebă ea, cu o veselie forțată – Mă gândesc, răspunse Luke, fără să surâdă, că nu trebuia să te aduc aici Acum, după dezertarea doamnei Benson, vei fi singură în casă, când Chris e plecat la școală, și nu pot permite asta – Nu mă deranjează Mă simt deja ca acasă Vila noastră era la doar o milă, două, distanță Nu m-aș teme de singurătate – Nu te-oi fi temând tu, dar eu, da Nu, nu merge deloc Nu mai avea mult până să spună, foarte blând, fără îndoială, că urma să-i aranjeze altă situație – eventual s-o trimită înapoi în Australia, sau în Japonia, la Steve Trebuia să se gândească la un răspuns, și cât mai repede Orice – orice, numai să-l oprească – Și-n fond, de ce nu m-aș duce să mă culc la fermă? Sunt sigură că Mary îmi poate găsi un loc pe-acolo pe undeva – pe-o canapea, oriunde – după care m-aș întoarce aici dimineața, ca să-mi văd de treburi Parcă s-ar fi rugat să-i cruțe viața – Nu, răspunse Luke, tăios N-ar fi o idee prea bună Prefer să fiu independent – Dar Mary mi-e prietenă – Nu, repetă el Îți voi lua o cameră în casa de oaspeți din Windermere – o cunosc pe administratoare, doamna Lloyd; va avea ea grijă să stai în condiții confortabile Până atunci, vom încerca să găsim pe cineva intern Un cuplu căsătorit, eventual Sue simți că i se umpleau ochii de lacrimi și întoarse capul – Întotdeauna am fost o pacoste pentru tine, nu-i așa? întrebă ea, cu voce înecată Punându-i un deget sub bărbie, Luke o întoarse cu fața spre el – Să nu mai spui niciodată asta, Sue O privi în adâncul ochilor, apoi o cuprinse cu brațele și o strânse la piept, mângâindu-i părul cu nemărginită blândețe, ca unui copil – Sărăcuța Sue, murmură el încet Sue îl privi în ochi, încercând să zâmbească – Bine, n-am s-o mai spun, murmură ea și, trăgându-i capul spre ea, îl sărută Simți că Luke se înfiora și se lipi de el și mai strâns – Luke? întrebă, cu buzele despărțite ușor, ca o invitație Brațele lui îi coborâră peste talie, spre șolduri, și o strânse atât de tare încât Sue icni Un lung răstimp, rămaseră astfel, cu buzele luptându-li-se într-un asalt aproape brutal Apoi, cu un ușor geamăt, Luke o îndepărtă de el – Nu, Sue, spuse Nu acum Trebuie să plec înapoi – Pleci chiar acum? Când abia ai venit? O, nu, se tângui ea, arsă de o durere aproape fizică Luke se ridică și rămase întors cu spatele, trecându-și degetele prin părul brunet – N-am încotro, spuse el Nici n-ar fi trebuit să vin, dar trebuia să aflu ce se întâmplă aici Mâine dimineață am o întâlnire foarte importantă și trebuie să rezolv o mulțime de lucrări, astă seară când ajung la Londra Cu puțin noroc, voi apuca să dorm vreo două ore, pe urmă Așa că, îți dai seama Reveni spre ea, cu mâinile desfăcute într-un gest de neputință – Iartă-mă, Sue, și încearcă să mă înțelegi – Cred că te înțeleg, răspunse ea cu voce surdă; spera ca picioarele s-o susțină până la bucătărie Îți fac mâncarea cât pot de repede – Bravo, fetițo Eu o sun pe doamna Lloyd de la casa de oaspeți, după care îmbuc ceva și fug Dacă Sue reușise să-l dezarmeze câteva momente, acum Luke era din nou stăpân pe sine Peste o jumătate de oră, Luke plecase, luându-și rămas-bun pe fugă de la Christopher, iar lui Sue promițându-i că avea să-i mai telefoneze Aranjase ca Sue să locuiască în casa de oaspeți până găseau un ajutor intern la menaj Vorbise și cu Fred, omul de la garaj, ca s-o transporte cu mașina până i se elibera permisul de conducere Luke știa foarte bine să organizeze lucrurile, își spuse Sue, nefericită, în timp ce făcea ordine la bucătărie Se întrebă dacă organizase și micile probleme ale nunții Dacă da, nu menționase nimic, iar ea nu se putuse îndura să-l întrebe În urechi îi răsunau tot timpul cuvintele Vanessei: "Îi e foarte ușor să facă cereri în căsătorie, dar se pricepe de minune să se eschiveze în ultimul moment" N-ar face asta, își spuse ea, disperată Nu Luke Nu un om care-și risca propria viață ca s-o salveze pe a altuia Era curajos, onorabil, avea toate calitățile cuvenite pentru un bărbat Dar știa, în adâncul inimii, că nu-l cunoștea deloc cu adevărat Numai că îl iubea Capitolul 8 Următoarele zile trecură într-o atmosferă de irealitate Luke telefona în fiecare seară la casa de oaspeți Ca să verifice dacă mai era acolo? Dacă nu cumva îi nesocotise sfaturile? – Doamna Lloyd cunoaște un cuplu căsătorit care ar putea accepta o slujbă la noi, îl anunță Sue, într-o seară Femeia are experiență – a fost menajeră la o familie de vază, înainte de a se căsători Soțul ei e în convalescență după un accident de circulație – era șofer de camion – dar ar putea să lucreze pe lângă casă Ce părere ai și, dacă vor să vină, ce plată să le ofer? – Oricât cer, răspunse scurt Luke Angajează-i, pentru Dumnezeu, Sue Să-ncercăm să punem totul în ordine De fiecare dată când suna, îl aștepta să spună: "Am programat nunta pentru săptămâna viitoare, așa cum am promis", dar Luke nu menționa nimic despre asta, iar Sue nu se îndura să-l întrebe Încerca să nu observe că, atunci când se interesa despre activitățile lui, părea crispat și evaziv Își reamintea că Luke era director de firmă, membru important al unei corporații uriașe, iar ceea ce i se întâmpla ei nu ocupa decât un loc neînsemnat în viața lui Miercuri seara, Luke spuse: – Mâine n-am să te sun, Sue, trebuie să iau cina cu cineva și numai Dumnezeu știe la ce oră scap Dacă e ceva important, lasă-mi un mesaj Ne vedem sâmbătă – voi încerca să plec mai devreme, ca să iau prânzul cu tine și Chris O K ? – Abia aștept, răspunse Sue, încercând să-și ascundă dorul din voce Lui Luke nu i-ar fi plăcut efuziunile sentimentale din partea ei – Și eu La revedere, Sue dragă, să ai grijă de tine Sue dragă! Oricât ar fi încercat, nu putea găsi în aceste două cuvinte mai mult decât o afecțiune moderată Luni după-amiază, domnul și doamna Jackson veniră să discute despre angajare, iar Sue îi plăcu din primul moment Doamna Jackson era o femeie veselă și roșie în obraji, trecută de patruzeci de ani, cu o fiică măritată care locuia în Bowness; soțul ei, înalt, slab și taciturn, purta urmele accidentului, sub forma unui șchiopătat vizibil și a unei cicatrice lungi pe obraz – Dar acum se simte mai bine, o asigură soția lui pe Sue, și va lucra bucuros prin jurul casei, nu-i așa, Eric? Ne căutăm un post intern plăcut, căci a trebuit să vindem casa, când Eric a zăcut atâta timp în spital Vicarul local le furniza referințele Se înțeleseră asupra salariului și stabiliră să se instaleze imediat – Fiica mea se va bucura că-i lăsăm o cameră liberă, mărturisi doamna Jackson Așteaptă al treilea copil Sue îi conduse până la ușă, apoi urcă la etaj să le pregătească odaia Trebuia să aibă o ocupație, să-și închipui că până la urmă totul avea să se rezolve cu bine În aceeași după-amiază telefonă secretara de la școala lui Christopher, în legătură cu niște meditații la matematică, întrebând-o dacă putea vorbi cu domnul Masters – Regret, răspunse Sue, nu e acasă pe moment Să-i transmit un mesaj? – Mi-ați putea da un telefon, mâine dimineață? o întrebă secretara, care părea cam agitată Mă tem că s-a produs o mică încurcătură Seara, Sue așteptă ca toți locatarii casei de oaspeți să se ducă la culcare, apoi formă numărul lui Luke, la telefonul public din hol, așteptându-se să-i audă glasul înregistrat pe robot Când colo, îi răspunse o voce de femeie: – Da, cine e la telefon? – Apartamentul domnului Masters? întrebă Sue, nedumerită Cred că am greșit numărul – I-auzi, i-auzi, slujnicuța, nu-i așa? replică vocea, cu un accent tărăgănat care nu putea fi decât al Vanessei Vrei să-l întrebi ceva pe Luke? Nu cumva ai dat foc la casă! Un hohot de râs gros, gutural – Nu, fetițo, Luke încă n-a venit – e la nu știu ce plictiseală de dineu Îl aștept din clipă-n clipă, dar nu vreau să-l deranjez decât dacă e ceva realmente urgent N-are chef de fleacuri casnice la ora asta Apoi, coborând vocea sugestiv: – Avem lucruri mult mai plăcute de făcut, dacă-nțelegi ce vreau să zic Încet, Sue închise telefonul și rămase cu privirea spre el, fără să vadă nimic Acum știa că era lucrul de care se temuse, dar asta nu-i ușura cu nimic durerea Doamna Lloyd ieși din bucătărie – Ai terminat cu telefonul, draga mea? Atunci, eu sting luminile Se apropie, privind atentă fața lui Sue în lumina slabă din hol – Te simți rău, domnișoară Larkin? Nu arăți prea bine, dacă nu te superi că-ți spun Sue își înghiți nodul uriaș din gât – N-am nimic, mulțumesc, doamnă Lloyd Sunt doar puțin obosită Noapte bună În camera ei, se așeză pe marginea patului, înfrigurată și scârbită Nu mai putea rămâne acolo, totul fusese o greșeală îngrozitoare Ce-ar fi putut face? Nu știa nici o meserie Poate reușea să se angajeze ca menajeră, undeva tot în Lake District, dar destul de departe pentru a fi sigură că n-avea să riște o întâlnire cu Vanessa sau Chris – sau Luke Trebuia să-i ceară lui Luke suficienți bani ca să-i ajungă până-și găsea un post, dar asta n-avea să-l supere; ar fi fost destul de bucuros să scape de răspunderea întreținerii ei În noaptea aceea, nu dormi deloc Dar viața trebuia să meargă înainte și, dimineața, luă micul dejun cu locatarii ca și cum ar fi fost vie, nu moartă pe dinăuntru Ca de obicei, Fred veni s-o ia cu mașina Soții Jackson sosiră înainte de amiază și se instalară în camera lor După ce îi dădu doamnei Jackson instrucțiunile necesare, Sue se așeză să le scrie mătușii Meg și lui Steve Ajunsese la jumătatea celei de-a doua scrisori, când auzi o mașină oprind afară și, imediat, ușa de la intrare deschizându-se – Sue, unde ești? răsună glasul lui Luke, de la parter Am venit! Sue tresări ca sub efectul unui șoc electric Când ajunse pe palier, îl văzu pe Luke în holul de jos, privind-o, iar inima îi începu un tam-tam atât de nebunesc încât avu senzația că-i plesnea în piept Se sprijini de balustradă și, după un moment, începu să coboare scara, cu un zâmbet țeapăn – Dar ce surpriză, comentă ea, prostește – Nu prea neplăcută, sper? Luke vorbea pe vechiul său ton ironic În ultima vreme nu i-l mai auzise Și o privea cu o expresie ciudată Doamna Jackson îl auzise pe Luke sosind și aștepta în hol, cam încurcată – A, Luke, dumneaei e doamna Jackson, o prezentă Sue Tocmai a sosit, cu soțul ei – Încântată de cunoștință, domnule Doamna Jackson își șterse mâna pe sarafanul de nylon, înainte de a i-o strânge pe a lui Luke, care îi spuse: – Sper să vă simțiți bine aici, doamnă Jackson – A, cu siguranță, domnule E o casă minunată, iar soțul meu va lucra cu plăcere în grădină Apoi, o privi pe Sue – Deci, mai avem o persoană la masă, domnișoară Larkin? Merg să fac pregătirile Și dispăru în bucătărie Luke își turnă un pahar și se așeză în fotoliu – Am bătut recordul la viteză, spuse el Voiam să ajung aici înaintea lui Chris După haosul din weekendul trecut, adăugă M-am gândit să-ți fac și ție o surpriză plăcută Vorbea pe un ton cam tăios, iar ochii nu-i zâmbeau – Totul e O K ? întrebă el – Cred că da Deci, ai terminat ședințele mai repede decât credeai? – Da, și cu rezultate foarte bune Vreau să-ți povestesc, s-ar putea să te bucuri Dar, mai întâi, veste cea proastă Știu că am propus să facem nunta săptămâna viitoare, însă mă tem că nu se va putea Am vorbit la oficiul stării civile și mi-au cerut detalii despre "domiciliul" tău, cum spun ei, din Australia Deci, trebuie s-o mai amânăm deocamdată Deci, asta era Dovada finală Sue se așeză Își simțea membrele amorțite, dar mai putea vorbi – Cred, spuse ea rar, că ar fi mai bine s-o amânăm definitiv Capul lui Luke se ridică brusc – Ce naiba vrei să spui? Sue își linse buzele uscate – În ultimele câteva zile am avut timp să chibzuiesc și am ajuns la concluzia că nu mă pot mărita cu tine, Luke Ți-am spus, în Japonia, că nu m-aș putea căsători niciodată altfel decât din dragoste, mai știi? Ei bine un timp, după ce am după Ezită, dar trebuia să meargă până la capăt – După ce am făcut dragoste, m-ai convins că ar fi o căsnicie reușită, dar n-ar fi, pentru mine în orice caz Abia dacă ne cunoaștem Am recunoscut amândoi că nu ne iubim, așa că ce ne mai rămâne? Ochii lui cenușii o priveau fix, dar pe chip nu avea nici o expresie – Credeam că e evident ce ne rămâne, spuse el – Te referi la sex? Da, recunosc că mi-a plăcut să fac dragoste cu tine Nu mă îndoiesc că ești un expert – deși nu am nici un termen de comparație, cum bine știi Reuși chiar să afișeze un mic zâmbet – Dar atâta nu e de ajuns ca bază pentru o căsnicie – nici chiar pentru una de conveniență, cum ar fi a noastră Se lăsă o tăcere lungă, îngrozitoare Într-un târziu, Luke spuse crispat: – Înțeleg Sau, cred că înțeleg Și, întrucât pari să te fi gândit foarte bine la toate, ce intenționezi să facem de-acum încolo? Vrei să pleci? Sue îl privi cu fața inexpresivă "Bineînțeles că vreau!" îi venea să strige "Doar nu crezi că voi rămâne aici, să te văd împreună cu Vanessa, nu?" Spuse însă, calmă: – Mă gândeam să-mi caut o slujbă Nu vreau să plec din Lakes, acum, când m-am întors Luke dădu din cap – Cum dorești Părea frânt de oboseală, iar Sue avu un moment de remușcare pentru că îi dăduse această veste la sfârșitul unei săptămâni atât de grele – Dar nu pleca până săptămâna viitoare, bine? Să-l lăsăm mai întâi pe Chris să se deprindă cu doamna Jackson Bietul copil a trecut prin atâtea schimbări În ultimele luni, i-a fost foarte greu – Dar dar își va reveni repede, cu siguranță, acum când o va avea din nou pe mama lui? Cuvintele păreau să-i fi ieșit fără voia ei Sue nu intenționase să le spună, iar acum era copleșită Dar și mai mult o dobora expresia de pe chipul lui Luke sări în picioare, cu ochii ca două spade de oțel – De unde ți-a venit ideea asta?! strigă el Sue se chirci, ca și cum ar fi lovit-o – Am am crezut – Ei, stai dracu' la un loc și nu mai crede! mugi Luke – Am crezut că încă o mai iubeai Totul totul indica asta Luke o apucă de umeri, ridicând-o din fotoliu – Cum s-o iubesc pe ticăloasa aia? Pe tine te iubesc, tâmpito! o zgâlțâi el de-i clănțăniră dinții Nu știi – nu ți-ai dat seama că am așteptat să ajungi la concluzia că s-ar putea să mă iubești? Iar acum, probabil vrei să-mi spui că te-ai amorezat de fratele ăla al lui Mary, Tony, sau cum mă-sa-l cheamă! Porcăria dracului! – Ba nu, nu-i adevărat! răcni și Sue la el Nu-l iubesc pe Tony! Pe tine te iubesc, tot timpul te-am iubit! Își aruncă brațele pe după gâtul lui – Sunt de-a dreptul nebună după tine Când am crezut că te întorci la Vanessa, am fost gata să m-arunc în lac Începură să se sărute înnebuniți, agățându-se unul de altul, până când Sue gâfâi sufocată – Hai să mergem sus, murmură Luke În acel moment, sună telefonul Luke își desprinse gura de a lui Sue doar atâta cât să spună: – Lasă-l să sune Ea, însă, se dusese deja să răspundă După un moment, se întoarse spre Luke, palidă – E secretara școlii Spune că sunt cam îngrijorați, fiindcă mama lui Chris a venit azi-dimineață să-l ia la masă în oraș A promis că-l aduce până la ora două cel târziu, fiindcă e înscris la meditațiile de matematică, dar încă nu s-au întors și Luke îi smulse receptorul din mână și începu să vorbească grăbit: – Masters la telefon Nu, n-au venit aici Da, și mie îmi pare rău Lăsați totul în seama mea, bine? Mai vorbim Închise telefonul, cu o expresie sumbră – Mă temeam de una ca asta, spuse el, trecându-și o mână prin păr, agitat De-aseară am bănuit că încearcă să mi-l ia Se întoarse spre Sue, cu o expresie hăituită – Dacă până-ntr-o oră nu primim nici o veste, anunț poliția Ducându-se la fereastră, privi afară Încă nu se întunecase, dar peste lac se lăsa ceața Sue i se alătură, rezemându-și capul pe umărul lui – O, Luke, îmi pare atât de rău Ce altceva i-ar fi putut spune? Luke o strânse la piept cu putere, și rămaseră astfel, tăcuți Deodată, Luke deveni atent – Slavă Domnului, uite-i! exclamă el, iar Sue auzi foșnetul cauciucurilor pe pietrișul aleii Urmându-l pe Luke spre ușă, văzu mașina și pe Vanessa, coborând – singură – Unde-i? Ce-ai făcut cu el? Glasul lui Luke era scăzut și cumplit de amenințător Vanessa trecu agale pe lângă el, intrând în living, bosumflată – Încă n-a apărut? Credeam că a venit înapoi cu autostopul Se trânti într-un fotoliu – Doamne, sunt frântă, am umblat prin tot comitatul după idiotul ăsta de copil Apoi întoarse capul spre Luke, privindu-l cu ochii ei verzi și oblici – Fii bun, scumpule, și dă-mi ceva de băut Luke n-o luă în seamă Se opri în fața ei, iar Sue trezări la auzul amenințării abia stăpânite din glasul lui, când vorbi: – Să-mi spui, acum, în clipa asta, ce-ai făcut cu el, că de nu, chem poliția și te pun sub acuzare Râsul Vanessei fu extrem de fals – Iubitule, ți-am spus Nu i-am făcut nimic L-am lăsat în mașină, până am coborât eu să beau ceva, iar când m-am întors, dispăruse Tot timpul a fost prost dispus, se văicărea mereu în legătură cu nu știu ce cal care urmează să fie dus nu știu unde Voia să-l aduc înapoi aici – Te-ai oprit să bei – unde? Vanessa căscă: – Scumpule, habar n-am unde Dincolo de Lancaster, cred Chris făcea mofturi și m-am gândit să-l las singur până-i trece Nu te uita așa la mine, Luke Ajunge el acasă, nu mai e un țânc Sue îi puse lui Luke o mână pe braț – Mă întreb acum mi-a venit ideea Apoi, se duse la telefon și formă numărul lui Mary Mary răspunse chiar ea: – Bună, Sue, tocmai voiam să te sun – Ascultă, Mary, o întrerupse Sue, agitată L-ai văzut cumva pe Chris în după-amiaza asta? A dispărut și mă întrebam – Tocmai în legătură cu asta voiam să te sun, ca să te întreb dacă a ajuns acasă Adineaori a trecut pe-aici bătrânul Joe, ca să-mi spună că s-a dus să vadă de cai și a descoperit că Flossie lipsește Sue strânse dureros receptorul – Lipsește de când? Chris știe s-o înșeueze? – Da, într-un fel a început să învețe, dar – Venim la voi, spuse Sue și trânti telefonul Luke ascultase, cu urechea lângă receptor – Ai auzit? îl întrebă, iar el dădu din cap, spunând repezit: – Ia-ți haina Și, fără o singură privire spre Vanessa, porni spre ușă Drumul până la fermă dură doar câteva minute Mary îi aștepta în grajd, neliniștită, împreună cu Joe, bătrânul grăjdar – Peter s-a dus la o vânzare în Kendal, iar Tony a plecat ieri Flossie nu-i nicăieri, spuse ea, mușcându-și buzele Iar Chris a dispărut și el – nu ți se pare prea mult ca să fie o coincidență? Luke o privi pe Sue, apoi cerul – Va mai fi lumină cam o oră, spuse el Putem lua doi cai, Mary? Tonul lui insistent își făcu efectul, iar Mary răspunse: – Sigur că da Îl poți călări pe Bounty, Luke, iar Sue o poate lua pe Rosie – Ești dispusă, Sue? întrebă Luke Nici nu mai era nevoie Sue lua deja șaua lui Rosie Merseră unul lângă altul, până într-un loc unde cărarea se bifurca Acolo, Luke își struni calul și întrebă: – Ai idee încotro ar fi putut s-o ia? – În weekend, când am călărit cu Tony, ne-am dus spre Ambleside, răspunse Sue Lângă râu e o colibă, unde am poposit la un picnic S-ar putea să fi pornit tot într-acolo – O K , tu ia-o în direcția aia, iar eu caut pe cărarea din sus Rosie, o iapă castanie și blândă, cunoștea bine drumul pe poteca accidentată, iar Sue nu trebuia decât să țină căpăstrul Din mers, striga încontinuu: – Chris! Chris ! Mă auzi? Chris ! Iapa devenea tot mai nervoasă, probabil întrebându-se ce căuta acolo, în loc să fie în grajdul ei cald, cu găleata de ovăz Sue o mai îndemnă un timp, dar nu peste mult Rosie se propti îndărătnică pe picioare și nu vru să se mai miște din loc Coborând din șa, Sue îi trase frâul peste cap – Bine, fetițo, de-acum încolo mergem amândouă pe jos, bine? Îi mângâie botul cald și, cu vorbe blânde, o convinse să se lase dusă mai departe, de căpăstru Ceața se îndesea tot mai mult, ca un fum cenușiu care-i intra în gură și în gât, când striga în continuare: – Chris! Chris, ești acolo? De undeva din față se auzi un răspuns slab, era sigură O luă a fugă, trăgând iapa după ea – Haide, Rosie, hai, fetițo! Mai rămăsese doar atâta lumină cât să vadă conturul colibei Urcă pe prispa de lemn, priponind-o pe Rosie de căprior – Chris, ești înăuntru? – Aici sunt, se auzi un glas slab din colibă, iar Sue intră în fugă, orbește, și-l cuprinse pe băiat în brațe – Ce-i cu tine, Chris? N-ai pățit nimic? Copilul începuse să plângă – Cred cred că nu Tocmai voiam s-o iau înapoi, pe jos Sue, tu ești, da ? Nu te văd – Te-ai lovit? insistă ea și îl simți clătinând din cap – Nu da' da' am pierdut-o pe Flossie Asta-i nenorocirea Mi-a scăpat frâ-frâul, și am căzut, și și când m-am ridicat, n-am mai găsit-o Sue, dacă nu se mai întoarce? Dacă o fură cineva? – Nici o grijă, Chris, știe drumul spre casă, nu mă îndoiesc Când ajungem înapoi, probabil o vom găsi acolo Băiatul se cutremură – Cum putem să mai ajungem înapoi? E departe și s-a făcut întuneric – Ne descurcăm noi, răspunse Sue, cu mai multă convingere decât simțea O am pe Rosie, legată afară Poți sta tu în șa, iar eu o voi duce de căpăstru Numai de-am avea o lanternă – Am eu una, în buzunar, uitasem de ea, răspunse Chris, bâjbâind prin întuneric Uite-o Sue râse – Parc-ai fi cercetaș Vom lumina cu ea în jur, din mers, și poate o s-o vadă tăticul E pe-aici pe undeva, amândoi am pornit să te căutăm Chris se trase și mai aproape de ea – O să mă certe? întrebă el, cu teamă Am fugit de la mămica – A, n-aș crede Haide, să mergem Ia pe tine canadiana mea – eu n-am nevoie, merg pe jos Afară, îl săltă pe Chris în șaua iepei – Stai bine, Chris? – Perfect, răspunse băiatul, cu curaj La întoarcere merseră mult mai repede Sue calcula că mai aveau cam opt sute de metri până la fermă, când auzi glasul lui Luke strigându-i – Aici! răspunse ea Aici suntem! Din ceață apăru, ca un miraj, silueta calului mare și negru, cu omul care-l ducea de căpăstru Luke nu pierdu timpul cu vorba După ce se asigură că Sue și Chris erau nevătămați, luă inițiativa – Încalecă pe Bounty, Sue, și iau eu amândoi caii de căpăstru De ce n-ai canadiana pe tine? Ai să-ngheți Apoi îndreptă lanterna spre Chris, care purta canadiana lui Sue, cu mânecile atârnându-i peste mâini – A înțeleg Bine, facem o permutare Ia-o tu pe a mea Și Sue se pomeni, vrând-nevrând, înfofolită în canadiana lui Luke – Cred c-arătăm ca o caravană de cămile, comentă ea, în timp ce porneau din nou Începea să simtă o euforie extraordinară Toate se rezolvau de minune Totul era bine, într-o lume minunată Peter și Mary îi așteptau în curtea fermei – Du-i pe-ăștia doi acasă și bagă-i în baie, cu apă fierbinte, Luke, spuse Peter De cai mă ocup eu Apropo, Flossie a venit acasă acum o jumătate de oră, veselă și senină – Ne vedem mâine! mai strigă Mary, în timp ce Luke se așeza la volan – Neapărat, îi răspunse el Atunci, vă vom mulțumi cum se cuvine Când ajunseră acasă, doamna Jackson era în hol Îl privi pe Luke, spunând pe un ton cam nesigur: – Doamna care a fost aici a plecat la scurt timp după dumneavoastră și domnișoara Larkin, domnule Am întrebat-o dacă nu vrea să lase un mesaj, dar Luke o întrerupse scurt: – E-n regulă, doamnă Jackson Să vedem ce facem cu ei, da? Au hoinărit pe coline, ceea ce-i o mare prostie pe-o vreme ca asta, nu-i așa, Chris? Chris privi chipul tatălui său, apoi își mută repede ochii – Da, murmură el Iartă-mă, tată Luke îi puse o mână pe umăr – N-aveam de gând să te cert, Chris, spuse el încet Du-te cu doamna Jackson și-ți va pregăti ceva fierbinte – da, doamnă Jackson? Apoi se întoarse spre Sue, cu gura arcuită amar – Deci, Vanessa n-a putut nici măcar să aștepte până afla ce e cu Chris Oftă, ca și cum și-ar fi lepădat o grea povară de pe umeri, apoi dădu din cap, adăugând: – Du-te și fă-ți baia, draga mea, dar nu încuia ușa Am să-ți aduc un întăritor Curând, Sue se scufundă în apa delicios de fierbinte, iar peste câteva minute auzi o bătaie în ușă și apăru Luke, cu o cană aburindă în mână și un zâmbet larg pe buze – Ce priveliște frumoasă! remarcă el, apropiindu-se Bea asta Din apă se ivi un braț trandafiriu, iar Sue luă cana și se săltă să bea grogul fierbinte, în timp ce Luke o privea – Pleacă, îi ceru ea, chicotind Luke nu-i luă în seamă rugămintea, așezându-se pe taburetul din baie – Nu ți-am mulțumit pentru Chris Ai fost un star, Sue, iubita mea Un super-star, aș zice N-am cuvinte să-ți spun cât te iubesc Luă un burete mare și roz, storcându-i-l peste umeri – Chiar mă iubești, Luke? întrebă Sue, visătoare Încă nu-mi vine să cred Luke dădu drumul buretelui, iar mâna lui îi urmări ușurel contururile trupului, pe sub apă, făcând-o să se înfioare delicios – Aș vrea să-ți arăt chiar acum cât de mult, dar voi încerca să mă mai stăpânesc puțin La primăvară, când înfloresc cireșii, ne vom întoarce în Japonia, pe o insulă minunată, într-un han japonez adevărat, unde fiecare cameră are baie de două persoane Râse încetișor – O formulă plină de posibilități Apoi, se ridică în picioare – Și-acum, grăbește-te și vino jos, am o veste pentru tine O sărută pe gură, pe obrajii umezi și pe sâni, după care, cu un oftat prelung de regret și un zâmbet ștrengăresc, ieși Capitolul 9 – Cred, spuse Sue visătoare, că în curând am să mă trezesc în camera mea din Langeroo, ca să văd că totul a fost un vis Trecuseră câteva ore Christopher se culcase, fericit că reușise să obțină de la Sue promisiunea ca, dacă Mary era de acord, Rosie și Flossie să fie antrenate pentru a nu trebui să plece pe timpul iernii Înfășurată într-un halat mițos din păr de cămilă, Sue stătea ghemuită lângă Luke, pe canapeaua din living Nu era aprins decât un lampadar cu abajur, iar în cămin ardeau bușteni de măr înmiresmați – Vreau să spun, continuă ea cu seriozitate, că e prea frumos ca să fie adevărat Mă aflu în casa asta din Lakeland, iar cel mai minunat, mai frumos și mai inteligent bărbat din lume îmi spune că mă iubește E ca în cărțile mele – cele frumoase! Luke mimă comic că se îmbățoșa – Așa te vreau, chicoti el Nu e un vis, iubito, e purul adevăr – mai puțin partea cu inteligența, teamă mi-e În ultima vreme, mi-am tot spus că-s cel mai mare nătărău din lume Îi ridică părul, sărutând-o prelung pe gât – Dar știu la ce te referi Începusem să cred și eu că o asemenea fericire nu e posibilă Sue îi puse vechea întrebare: – Și când ți-ai dat seama? – Că te iubesc? Luke căzu pe gânduri, cu privirea spre foc – Cred că în dimineața când m-am trezit din somn, la Tokyo, și te-am găsit în patul meu Arătai atât de dulce, de tânără și și neatinsă – Dar te-ai purtat absolut bestial cu mine O trase și mai aproape, ca pentru a se asigura că era cu adevărat lângă el – Era mecanismul meu de apărare Înțelegi, după Vanessa am jurat să nu mai risc niciodată o legătură serioasă cu o femeie Zece ani de zile o iubisem la nebunie, fusese ca un virus în sângele meu Știam cum era – egoistă, pretențioasă, fără scrupule – dar, cumva, nu reușeam să mă vindec de ea Aveam impresia că, atâta timp cât încă mai eram în pericol, nu-mi puteam permite să mă îndrăgostesc din nou Dar, desigur, asta s-a întâmplat, deși nu voiam s-o recunosc, adăugă el cu tristețe Cred că n-am înțeles ce mi se întâmpla decât când ne-am dus la acel lac din Kyoto Și atunci, ți-am cerut să vii cu mine Știam că nu mai puteam trăi fără tine Sue dădu încet din cap – Mi-ai spus odată că dragostea e o boală, zise ea încet Mai crezi asta? – Nu și genul de dragoste pe care o am pentru tine, răspunse Luke, lipindu-și obrazul de părul ei încă umed Te ador, te divinizez, fetița mea dragă, bună și generoasă Iubirea pe care o simt pentru tine n-ar putea fi niciodată boală, ci numai leac Aseară, când Vanessa a apărut la ușa mea, în Londra, m-am speriat – la început Mi-am spus: "Dumnezeule mare, iar o ia de la-nceput" Mă temeam chiar că puteam fi atât de porc încât să te părăsesc Nu ți-ar veni să crezi cât de jos m-am coborât Apoi, a început cu marele ei număr de seducție, așa cum a făcut întotdeauna Și deodată – ca o lovitură de trăsnet – am simțit că nu mai însemna nimic pentru mine Nu mă mai puteam gândi decât la tine, aici, cu Chris, așteptându-mă Nu voiam decât să mă întorc la tine Îmi venea să dansez prin apartament, cântând ca scos din minți În schimb, am poftit-o să iasă, spunându-i fără echivoc că nu avea nici un rost, că noi doi urmează să ne căsătorim imediat ce terminăm toate aranjamentele Gura i se crispă, în timp ce continua să privească flăcările – A urmat o scenă foarte neplăcută, dar până la urmă am scăpat de ea, după care mi-am turnat un pahar de tărie și mi-am spus: "Sunt liber Doamne-Dumnezeule, în sfârșit sunt liber" Nu-ți poți imagina ce minunat mă simțeam Dacă nu aveam întâlnirea importantă de a doua zi, m-aș fi repezit la mașină să pornesc încoace chiar atunci Sue se cuibări mai aproape de el, înțelegând atât de multe din tot ceea ce înainte nu înțelesese și iubindu-l mai tare decât oricând pentru că era așa de sincer cu ea După un timp, spuse: – Vanessa mi-a spus că niciodată nu te vei însura cu mine – că ți-ai făcut obiceiul de a angaja servitoare tinere, promițându-le că vă căsătoriți, pentru ca apoi să te fofilezi, când te săturai de ele Mi-a spus că așa avea să se întâmple și în cazul meu Iar când tu mi-ai spus că trebuie să amânăm nunta, am crezut că nu făceai decât să te eschivezi cu menajamente Luke clătină din cap – Era adevărul-adevărat Se aplecă înainte, îngropându-și fața în mâini După un moment, o privi pe Sue în lumina focului – Vanessa a fost dintotdeauna o mincinoasă perfectă Probabil a ascultat bârfele acelei Cynthia din Ambleside, care nu înțelesese nimic din șirul de servitoare angajate pe-aici, iar restul trebuie că l-a inventat Deși, trebuie să recunosc, una sau două dintre fete au avut anumite ăă aspirații, ceea ce m-a alarmat îngrozitor Deci, de-asta m-ai primit cu vestea că mă părăseai? Ai crezut că sunt Barbă-Albastră din Lakeland? Sue râse, nesigură – Nu tocmai Pur și simplu, nu-mi dădeam seama cum ai fi putut cum aș fi putut eu să te satisfac, după o femeie ca ea Eram galbenă de gelozie, arăta atât de zdrobitor de frumoasă Luke gemu – Și unii șerpi veninoși sunt de o frumusețe care-ți ia ochii Sărăcuța mea, în veci nu te-aș fi părăsit pentru o doză concentrată de Vanessa E ceea ce se numește "femeie fatală" Dar dacă le vedeai pe toate menajerele care s-au perindat pe-aici, nu te-ai mai fi lăsat amăgită Cu luni în urmă, aș fi luat totul în râs, dar acum nu mai aveam curaj Cred că abia când mi-a propus să ne împăcăm mi-am dat seama că mă vindecasem cu adevărat, că nu voiam să mai revină în viața mea Mâinile lui începură să-i mângâie cu blândețe obrazul, gâtul – Ei, după tot acest examen sufletesc, propun s-o dăm pe Vanessa uitării Nu cred că va mai încerca nimic – Oare chiar a vrut să-l răpească pe Chris? întrebă Sue – Dumnezeu știe E un lucru de care m-am temut tot timpul – că ar încerca să se răzbune pe mine prin intermediul lui Chris Niciodată n-am știut la ce trucuri să mă aștept din partea ei De-asta m-am repezit încoace prima oară când și-a făcut apariția Nu sunt foarte sigur ce s-a întâmplat azi după-amiază, dar înțeleg că în mașină era unul dintre iubiții Vanessei, ceea ce l-a alarmat pe Chris Și faptul că îi promisese să-l ducă înapoi la școală și a devenit clar că nici n-avea de gând Mare curaj a avut, să evadeze – E un băiețel foarte curajos, comentă Sue, cu duioșie Ai aflat cum a reușit să ajungă acasă? – Nu mi-a spus prea multe Se pare că l-a luat un camion, până în Windermere, iar cele trei mile de-acolo le-a parcurs pe jos Dorea că disperare s-o mai vadă o dată pe Flossie, înainte de a fi luată de-aici Tăcură un timp, stând împreună, apropiați ca doi îndrăgostiți – și prieteni După un timp, Sue vârî mâna în buzunarul încăpător al halatului și scoase un pachețel – Ăsta-i pentru tine, spuse ea, cam timidă Am deprins obiceiul japonez de a face cadouri În timp ce Luke desfăcea hârtia, Sue continuă: – Voiam să pun și un cartonaș cu un mesaj siropos, spunând: "Corăbii care trec în noapte" Mă gândeam că, poate, într-o bună zi aveai să-l găsești și să-ți aduci aminte de fata pe care ai cunoscut-o în Japonia Luke ridică în mână corăbioara mică, dar desăvârșit lucrată, iar Sue îi văzu un mușchi al obrazului palpitând Apoi râse, cam nesigur – Cred că-mi dau lacrimile Îți mulțumesc, iubita mea, e superbă și o voi prețui toată viața Se aplecă s-o sărute, cu negrăită tandrețe – Iar acum, urmă el, am și eu ceva pentru tine Încep să mă simt ca la Crăciun Scoase din buzunar o cutiuță de bijuterii și o deschise, dezvăluind un inel de aur îngust, cu safir I-l puse pe deget, făcând piatra să scânteieze ca un foc albastru în lumina lămpii Își lipi buzele de mâna ei, apăsat – Da Are culoarea ochilor tăi și cred că am nimerit bine mărimea, spuse el, mulțumit Îți place? Sue își privi mâna – Acum, eu am să izbucnesc în lacrimi, spuse, după care își aruncă brațele pe după gâtul lui Luke, îmbrățișându-l strâns E cel mai frumos inel din lume, iar eu sunt cea mai norocoasă fată, suspină ea O, dragul meu drag, te iubesc atât de mult, atât de mult O bună bucată de timp, nici unul dintre ei nu putu vorbi Apoi, Sue se îndreptă la loc, încercând să-și aranjeze halatul pe trup – Trebuie să rămânem cuviincioși, remarcă ea, cu falsă pudoare Ce voiai să-mi spui? Începuseși Luke se ridică brusc, împrăștiind pernele – Doamne, într-adevăr M-ai făcut să uit de toate, vrăjitoare ce ești O sărută pe vârful nasului – E o veste extraordinară – cel puțin, sper ca și ție să ți se pară așa Întâlnirile astea pe care le-am tot avut – nu ți-am spus, te teamă că n-o să se împlinească – dar acum, e aproape sigur că vom prelua o mare fabrică de textile, la vreo patruzeci de mile de-aici, și o vom extinde și mai mult Printre altele, vom introduce și o linie de fabricație din poliester Eu voi conduce proiectul Deci, voi putea face naveta zilnic și nu va mai trebui să fii soție de weekend, iubita mea Ce zici? Probabil va exista un post și pentru Steve, așa că nici el nu va fi departe Ochii lui Sue se umpluseră de lacrimi – Acum știu că visez Mâna lui, caldă și tandră, se strecură sub halat, cuprinzându-i sânul, iar pe Sue începură s-o străbată fiori de dorință prin tot trupul Undeva, un ceas bătu miezul nopții, iar Luke se ridică în picioare – Știu un mijloc sigur de a te convinge că ești trează Vino sus, iubirea mea, în pat e mai plăcut – Mi-am dus de-aici toate lucrurile – Ei bine, le poți aduce înapoi – Domnul și doamna Jackson continuă ea să protesteze, fără convingere Luke chicoti din adâncul gâtlejului – Nu doamnei J îi cer să se culce cu mine, caraghioasă mică, ție ți-o cer În câteva zile ne vom căsători și mă chinuiesc de dorul tău – de-al tău și de-al nici unei alte femei din lume Nu mă refuza, Sue Te rog, adorato Îl simți tremurând lângă ea, în timp ce urcau împreună scara, iar când ajunseră în dormitor și se culcară în patul cel mare, brațele lui o cuprinseră, iar gura ei se înălță spre a lui, cu dorință nestăpânită – Niciodată n-am putut să te refuz, nu-i așa? șopti Sue Așa că, ce rost ar avea să-ncep tocmai acum? 